
转讜住驻讜转





	讗驻讬诇讜 诪讗讛 转讜驻住讬谉 讘讛. 驻讬专讜砖 讚讛讗 拽讜谞讬谉 讜诪砖讬讬专讬诐 砖讛专讬 ... 讛诪拽讚砖 专''诇 诪注讻砖讬讜 讬转讞讬诇讜 讛拽讬讚讜砖讬谉 讜诇讗讞专 诇' 讬讜诐 讬讙诪专讜 讜驻讬' 讘拽讜谞讟专住 讚诇讬讻讗 诇诪讬诪专 讚讟注诐 讚专讘讬 讬讜讞谞谉 诪砖讜诐 讚拽住讘专 讚诪住驻拽讗 诇讬讛 讗讬 讛诇砖讜谉 诪砖诪注 转谞讗讛 讗讜 讞讝专讛 讚讗''讻 诇讗 砖讬讬讱 诇诪讬诪专 讜诇诪讬转谞讬 诇砖讜谉 转讜驻住讬谉 讚讛讗 讗讬谉 拽讚讜砖讬谉 转讜驻住讬谉 讗诇讗 讘讗讞讚 诪讛谉 讜讗谞谉 诇讗 讬讚注讬谞谉 讛讬 谞讬谞讛讜 讜诪住驻讬拽讗 爪专讬讱 讙讟 诪讻讜诇讛讜 讜诇讬砖谞讗 讚转讜驻住讬谉 诪砖诪注 讚住讘讬专讗 诇讬讛 砖讬砖 讘讻讜诇诐 爪讚 拽讬讚讜砖讬谉 讜讗诐 转讗诪专 讗诪讗讬 讗诪专讬' 讛讻讗 讚诪拽讜讚砖转 讜讛讗 讗诪专 诇注讬诇 讘驻''拽 (讚祝 讝.) 讛讗讜诪专 诇讗砖讛 讞爪讬讬讱 诪拽讜讚砖转 诇讬 讗讬谞讛 诪拽讜讚砖转 讜讬砖 诇讜诪专 讚讛转诐 讛讬讬谞讜 讟注诪讗 诇驻讬 砖讗讬谉 讗砖讛 诪转拽讚砖转 诇讞爪讗讬谉 讜讛讜讗 砖讬讬专 讘讙讜祝 讛讗砖讛 讗讘诇 讛讻讗 诇讗 砖讬讬专 讘讙讜祝 讛讗砖讛 讻诇讜诐 讗诇讗 讙讜诪专讬谉 讻讜诇诐: 讻诇 讙讬讟讗 讚诪砖讬讬专 讘讬讛 诇讗 讻诇讜诐 讛讜讗. 驻讬专砖 讘拽讜谞讟专' 讚诇讗 讛讜讬 讙讟 讻专讬转讜转 讻讬讜谉 讚砖讬讬专 讘讛 讜诇讗 谞讛讬专讗 讚讗诐 讻谉 转拽砖讬 诇讬讛 诪拽讬讚讜砖讬谉 讙讜驻讬讬讛讜 讚讛讬讻讬 讗诪专 专讘讬 讬讜讞谞谉 讗驻讬诇讜 诪讗讛 转讜驻住讬谉 讘讛 讻讬讜谉 讚诪砖讬讬专 诇讗讜 讻诇讜诐 讛讜讗 讚讛讗 讗讬转拽砖 讛讜讬讛 诇讬爪讬讗讛 诇讻讱 谞专讗讛 诇讜诪专 讚讜讚讗讬 讘讻讬 讛讗讬 讙讜讜谞讗 讛讜讬 讻专讬转讜转 讗诇讗 讛''驻 讻诇 讙讬讟讗 讚诪砖讬讬专 讘讛 诇讗讜 讻诇讜诐 讛讜讗 讻讬讜谉 砖讗讬谞讜 讬讻讜诇 诇讛讬讜转 谞讙诪专 讗诇讗 讗讞专 诪讬转讛 讗讬谞讜 讙讟 讚讗讬谉 讙讟 诇讗讞专 诪讬转讛 讛''讛 讘拽讬讚讜砖讬谉 讗诐 讗诪专 诪讛讬讜诐 讜诇讗讞专 诪讬转讛 讚讗讬谞讛 诪拽讜讚砖转 讜讛讬讻讗 讚讗诪专 诪讛讬讜诐 讜诇讗讞专 诇' 讬讜诐 诪拽讜讚砖转 讚讛讗 拽讬讚讜砖讬谉 转讜驻住讬谉 讘讛 讗讞专 诇' 讻诪讜 诇驻谞讬 诇':





专诪讘"谉

讗驻讬' 诪讗讛 转讜驻住讬谉 讘讛. 驻讬' 转驻讬住讛 讙诪讜专讛 讜诇讗讜 诪砖讜诐 住驻拽讗 讗诇讗 讻讚驻专讬砖 讘讙诪' 讗住讘专讗 诇讱 讟注诪讗 讚专讘讬 讬讜讞谞谉 诪砖讜诐 讚诪砖讜讜 讗谞驻砖讬讬讛讜 讻砖讬专讙讗 讚诇讬讘谞讬 讜讻讚驻讬' [专砖"讬] 讝"诇.
讜拽"诇 讻讬讜谉 讚砖讬讜专讗 讛讜讗 讻讚讗诪专讬谞谉 讻诇 讙讬讟讗 讚诪砖讬讬专 讘讬讛 诇讗讜 讻诇讜诐 讛讜讗 拽讚讜砖讬 谞诪讬 诇讗 讛讜讜 讚讻诇 拽讚讜砖讬 讚诪砖讬讬专 讘讛讜 诇讗讜 拽讚讜砖讬谉 谞讬谞讛讜 讚讛讻讬 驻砖讟讬谞谉 讘讙诪专讗 讘驻专拽 讛诪讙专砖 (讙讬讟讬谉 讚祝 驻"讘 注"讘) 诪讚讻转讬讘 讜讬爪讗讛 讜讛讬转讛.
讜讗讬讻讗 诇诪讬诪专 讜讚讗讬 拽讚讜砖讬 讚诪砖讬讬专 讘讛讜 砖讬讜专 讙诪讜专 讻讙讜谉 讞讜抓 诪讗讬砖 驻诇讜谞讬 诇讗讜 拽讚讜砖讬谉 谞讬谞讛讜, 讗讘诇 讛讻讗 砖讬讜专讗 诇讬转讬讛 讗诇讗 注讚 砖诇砖讬诐 讛诇讻讱 诪注讻砖讬讜 讛诐 讞诇讬诐 讜讙诪专讬 诇讗讞专 砖诇砖讬诐 讜讗诪专讜 讘讬专讜砖' 讻诇 砖诇砖讬诐 讬讜诐 拽讜谞讛 讜讗讬谞讜 拽讜谞讛 诇讗讞专 砖诇砖讬诐 讬讜诐 拽讜谞讛 拽谞讬谉 讙诪讜专 讗讘诇 讘诪讙专砖 诪注讻砖讬讜 讜诇讗讞' 诪讬转讛 讻讬讜谉 砖诇讗讞专 讝诪谉 讗讬谞讜 讝诪谉 拽讚讜砖讬谉 讜讙讬专讜砖讬谉 讜讻诇 讝诪谉 砖讛讜讗 讞讬 砖讬讬专 讜诇讗讞专 诪讬转讛 讗讬谞讜 谞讙诪专 砖讗讬谞讜 讬讻讜诇 诇讙专砖 讜诇讗 诇讙诪讜专 讙讬专讜砖讬谉.
讜诇驻讬 讝讛 讛驻讬专讜砖 谞转讘专专 诇谞讜 讟注诪讜 砖诇 专讘讗 讙讟 诇讛讜爪讬讗 诪讬转讛 诇讛讜爪讬讗 砖讛讬讛 拽砖讛 诇谞讜 讛讬讗讱 注诇讛 注诇 讚注转讜 诇讜诪专 讻谉 讛诇讗 诪讬转讛 讗讬谞讛 诇讛讜爪讬讗 诪讬讘诐 讻讚讗拽砖讬 诇讬讛 讗讘讬讬 讜诪转谞讬' 讘诪拽讜诐 讬讘诐 讛讬讗 讜讛讬讗讱 讟注讛 专讘讗 讘讝讛 讜注讻砖讬讜 讚驻讬专砖 砖讛讬讛 专讘讗 住讜讘专 砖讻讬讜谉 砖诪讞讬讬诐 讛转讞讬诇讜 讙讬专讜砖讬谉 诪注讻砖讬讜 讬爪讗转 诪专砖讜转讜 砖诇 讘注诇 讜讻诇 砖讬爪讗' 诪专砖讜转讜 砖诇 讘注诇 讻诇诇 讗讬谞讛 诪转讬讘诪' (住"讗 诪拽讜讚砖转) 讜讗注驻"讬 砖诇讗 (讗诪专) [讙诪专] 讙讬专讜砖讬谉 诪讞讬讬诐 讜诇讗 讛讬转讛 诪讜转专转 诇讛谞砖讗 诇讗讞专 诪讬转讛 诪讜转专转 (讜讗诪专) [讜讙诪专] 诇讛转讬专讛 诇砖讜拽 砖讛诪讬转讛 诪转专转 砖诇讗 讘诪拽讜诐 讬讘诐. 讜讻讗谉 诪讞讬讬诐 讬爪讗转 诪转讞转 讝讬拽转讜 砖诇 讬讘诐 讻讬讜谉 砖讛转讞讬诇讜 讘讛 讙讬专讜砖讬谉 讜讗讘讬讬 讗拽砖讜 诇讬讛 讻讬讜谉 砖讛讜讗 转诇讛 讙诪专 讙讬专讜砖讬谉 讘诪讬转讛 讜诪讬转讛 诪讻谞住转 诇专砖讜转 讬讘诐 诇讗 讬爪讗转 诪专砖讜转 讬讘诐 讜砖讬讜专 讛讜讗 讘讙讟 注爪诪讜 讜讗讬谞讜 讙讟 讝讛讜 诪讛 砖谞专讗讛 诇讬 讘驻讬专讜' 砖诇 砖诪讜注讛 讝讜 讜讚讘专 谞讻讜谉 讛讜讗.
讗讘诇 讬砖 诇讗讜诪专讛 讘诇砖讜谉 讗讞专转 讚专讘讬 讬讜讞谞谉 住讘专 诇讛 讻讬 讛讛讬讗 讚讘注讬 专讘讬 讗讘讗 注"讻 诇讗 讗诪专讬 专讘谞谉 讛转诐 讗诇讗 讚讘注讬谞谉 讻专讬转讜转 讜诇讬讻讗 讗讘诇 讛讻讗 拽谞讬谉 讻诇 讚讛讜 讻讚讞砖讜 诇讛 谞诪讬 讘讛讛讬讗 住讜讙讬讗 讚讗诪专 讗讘讬讬 讗诐 转诪爪讗 诇讜诪专 讗讬转讗 诇专讘讬 讗讘讗 讜讻讜' 讜诪砖讜诐 讛讻讬 住讘专 专讘讬 讬讜讞谞谉 讘讻诇 砖诇砖讬诐 讬讜诐 拽讜谞讛 讗注驻"讬 砖讬砖 讘讜 砖讬讜专 讜砖讬讜专讬讛 讛讜讬 诇注讜诇诐 讚讻讬 讘讗讬 拽' 讜拽讚砖讬 谞诪爪讗 砖讬砖 诇讻诇 讗讞讚 讜讗讞讚 砖讬讜专 讘拽谞讬谞讜 诇注讜诇诐 讜讗驻讬' 讛讻讬 讛讜讜 拽讚讜砖讬谉 讗讘诇 讙讬讟讗 诇讗 讛讜讜 讚讘注讬谞谉 讻专讬转讜转 讜讗注"讙 讚讗诪专讬谞谉 讗砖讛 讜诇讗 讞爪讬 讗砖讛 讛讻讗 诇讗讜 讞爪讗讬谉 讛讜讗 讗诇讗 讞爪讬 拽谞讬谉 讛讜讗 讜讝讛 讻转讘 讛专讘 讗讘 讘"讚 讝"诇 讜诇诇砖讜谉 讛讝讛 讟注诪讗 讚专讘讗 讗祝 注诇 讙讘 讚讘注讬谞谉 讻专讬转讜转 讘讙讟 诇讛转讬专讛 讻讬讜谉 讚诇讗 诪砖讬讬专 诪讬讚讬 (诇讗) 诇讗讞专 诪讬转讛 诪讛砖转讗 诪转住专讗 诇讬讘诐 讜讗祝 注诇 讙讘 砖讗讬谉 讘讙讟 讝讛 讻讞 诇讛转讬专 讜诇讬转 诇谉 诇讚拽讚讜拽讬 讘讛 讟驻讬 讚讛讗 讗转讗 讗讘讬讬 讜驻专讻讗 讜讗祝 讛诇砖讜谉 讛讝讛 注讜诇讛 讻讛讜讙谉.
讜讛讛讬讗 讚讗诪专讬谞谉 讛转诐 讗诇讗 讗砖转 砖谞讬 诪转讬' 讛讬讻讬 诪砖讻讞转 诇讛 讜讻讜' 讘诪诇转讬' 讚专讘讬 讗讘讗 拽讗诪专 讗讘诇 讜讚讗讬 诪砖讻讞转 诇讛 谞诪讬 讘讚讗讜专讬讬转讗 讻讚专讘讬 讬讜讞谞谉 讜讛讻讬 讗转诪专 讘讬专讜砖诇诪讬. 
讜诇注谞讬谉 讛诇讻讛 专讗讬谞讜 诇专"讞 讝"诇 砖驻住拽 讻专讘讬 讬讜讞谞谉 砖讗驻讬' 拽' 转讜驻住讬谉 讘讛 讜专讘讬谞讜 讛讙讚讜诇 讝"诇 驻住拽 讻专讘 住转诐 讜讻转讘 讘诪住讻转 讙讬讟讬谉 讗讛讗 讚转谞谉 讞讜诇爪转 讜诇讗 诪转讬讘诪转 诪砖讜诐 讚诪住驻拽讗 诇谉 讗讬 转谞讗讛 讛讜讬 讗讬 讞讝专讛 讛讜讬 讜讗讬讘专讗 住讜讙讬讬谉 讘讻讜诇讬讛 转诇诪讜讚讗 讛讻讬 讻讚讗诪专讬谞谉 讘诪住' 讘"讘 讚祝 拽诇"讜 注"讗 讛转诐 诪住驻拽讗 诇谉 讗讬 转谞讗讛 讛讜讬 讗讬 讞讝专讛 讛讜讬 讗讘诇 讛讻讗 讛"拽 诇讬讛 讙讜驻讗 拽谞讬 诪讛讬讜诐 讜驻讬专讬 诇讗讞专 诪讬转讛 讜讘讚讜讻转讗 讘诪住讻转 讙讬讟讬谉 讚祝 注"讘 注"讘 诇讗 诪砖诪注 讚诪砖讜诐 讙讝讬专讛 讗诇讗 诪砖讜诐 讞砖砖讗 讜讘诪住讻转 讬讘诪讜转 讚祝 诇"讗 注"讘 谞诪讬 诇讗 诪砖讻讞 讘讙诪专讗 讝讬拽转 砖谞讬 讬讘诪讬谉 讗诇讗 诪讚专讘谞谉 讜讗诇讜 诇专讘讬 讬讜讞谞谉 讚讗讜专讬讬转讗 谞诪讬 诪砖讻讞转 诇讛 讘讻讛"讙 讜砖诪注转讬谉 谞诪讬 讻专讘 讚讬讬拽讗 讜专讘讬 讬讜讞谞谉 讗讬爪讟专讬讱 诇砖谞讜讬讛 讜诇讚讞讜拽讛 诪砖讜诐 讙讝讬专讛 讜诇讗 住诪讻讬谞谉 讗砖谞讜讬讬 讻讛谞讬 讜讻诇 砖讻谉 诇驻讬 诇砖讜谉 讗讞专讜谉 砖驻讬专砖转讬 讚讗讬谉 讛诇讻讛 讻专讘讬 讬讜讞谞谉 讚讛讗 讘注讬 讜讬爪讗讛 讜讛讬转讛 讻讚讛讚专 驻砖讟' 讜讗注驻"讬 砖专讗讬转讬 诇专讘 专' 诪砖讛 讛住驻专讚讬 转诇诪讬讚讜 讝"诇 砖驻住拽 讻讛讛讬讗 讚讗诪专讬谞谉 讛转诐 讗诐 转诪爪讗 诇讜诪专 讗讬转讗 讘讚专讘讬 讗讘讗 讜讛住诪讬讱 诇讬讛 讚讘专讬 专讘讬 讬讜讞谞谉 砖讘砖诪讜注' 讝讜 讻驻讬 驻讬专讜砖 讛讗讞专讜谉 砖讻转讘转讬 讗讬谉 诇讞讜砖 讻诇诇 讚诇讗 诪讚讞讬' 驻砖讟讛 诪砖讜诐 讗诐 转诪爪讗 诇讜诪专 讻诇 砖讻谉 讛讻讗 讚拽"诇 讘讻诇 诪拽讜诐 讜讬爪讗讛 讜讛讬转讛 讜讛讬讗 驻砖讟讛 讚讻诇讛讜 讘注讬 讘讻诪讛 讚讜讻转讬 讜注讜讚 讚讛转诐 讗讬讻讗 诇诪讬诪专 谞诪讬 讚讗驻砖讟讗 拽讗诪专 讗诐 转诪爪讗 诇讜诪专 讗讬转讗 诇讚专讘讬 讗讘讗 讘注讬讬 讜驻砖讟讬 讜诇讗 讗诪专讬 诇讻"注 (诇讗 讛讜讜) 拽讚讜砖讬谉 讗诇讗 (讛讜讜) 拽讚讜砖讬 (讗讜) 诇讚讘专讬 讛讻诇 讜讗"谞 诇驻砖讟讬谉 讚讜讬爪讗讛 讜讛讬转讛 诇专讘讬 讗诇讬注讝专 讛讜讜 拽讚讜砖讬 讻讚讗砖讻讞谉 住讜讙讬讬 讜讘注讬讬 讟讜讘讗 讗诇讬讘讗 讚讬讞讬讚讗讬 讜讻诇 砖讻谉 讛讻讗 讗讬 诇专' 讗诇讬注讝专 讗讬 诇专讘谞谉 讘注讬 讜注讜讚 讚讜讚讗讬 住讜讙讬讬谉 讚专讘 讻讚驻专讬砖讬转 讜诪讬讛讜 诪住驻拽讗 诇谉 讗讬 拽讬"诇 讻讗讘讬讬 讗讜 讚诇诪讗 讛讗讬 诇讬砖谞讗 诪砖诪注 转谞讗讛 讜诪砖诪注 讞讝专讛 讜讗驻讬' 诪拽' 爪专讬讻讛 讙讟 砖诇讗 讻转讘 专讘讬谞讜 讛讙讚讜诇 讝"诇 诪讬诇转讗 讚讗讘讬讬 讜诪砖诪注 讚讛诇讻转讗 讻讗讘讬讬 讚讻讬讜谉 讚诇讬讻讗 讘讙诪专讗 诪讗谉 讚驻诇讬讙 注诇讬讛 讗诇讬讘讗 讚专讘 注"讻 讻讜转讬' 拽"诇 讜专讘讬谞讜 讝"诇 诇讗讜 诇讚讞讜讬讬 讛砖诪讬讟讛 讗诇讗 诪驻谞讬 砖诇讗 专爪讛 诇驻专住诐 讘讛 拽讜诇讗 诪驻谞讬 砖讛讜讗 讞讜砖砖 诇讚讘专讬 诪讬 砖驻住拽 讻专讘讬 讬讜讞谞谉 讘讻讱 讚专讻讜 诇讞讜砖 讜诇讛讞诪讬专 讛讗专讬讱 注诇讬谞讜 讗转 讛讚专讱 转谞讜讞 讚注转讜 讘注讜诇诐 砖讻讜诇讜 讗专讜讱:





讗讬讻讗 讘讬谞讬讬讛讜 砖驻砖讟讛 讬讚讛 讜拽讘诇讛 拽讚讜砖讬谉 诇专讘 讛讜谞讗 诇讗 讛讜讜 拽讚讜砖讬. 驻讬专讜砖 (讻谞"诇) [讻诇诇], 讜诇专讘 讬讛讜讚讛 讛讜讜 拽讚讜砖讬 驻讬' 拽讚讜砖讬 住驻拽 讚讗诪专讬 诇拽诪谉 讘砖诪注转讬谉 讜诇专讘 讬讛讜讚讛 讗讚诪驻诇讬讙 讘诪讛讬讜诐 讜诇讗讞专 诪讬转讛 诇讬驻诇讜讙 讘注"诪 讜驻讬专砖 专砖"讬 讝"诇 讚讛讜讬 讙讟 讜讗讬谞讜 讙讟 讗诇诪讗 诇专讘 讬讛讜讚讛 住驻讜拽讬 诪住驻拽讗 诇讬讛 讗讬 诪砖诪注 诪注讻砖讬讜 讗讜 诇讗 讜讛讗 讚讗诪专讬谞谉 诇拽诪谉 讘住诪讜讱 讗讬讻讗 讘讬谞讬讬讛讜 砖谞转拽专注 讛讙讟 讗讜 砖谞讗讘讚 讘讚讬谉 讛讜讗 讚诇讬诪讗 谞诪讬 驻砖讟讛 讬讚讛 讜拽讘诇讛 拽讚讜砖讬谉 诪讗讞专 讗诇讗 讻讬讜谉 讚诇专讘 讬讛讜讚讛 讙讜驻讬讛 拽讚讜砖讬 住驻拽 讛讜讜 诇讗 谞驻拽讗 诇讬讛 诪讬讚讬 讘讬谞讬讬讛讜 讚拽讚讜砖讬 住驻拽 谞诪讬 爪专讬讻讛 讙讟 讜讗讜住专讬诐 讗讜转讛 讻砖诐 砖讗讜住专讬谉 讗讜转讛 诇专讘 讛讜谞讗 讚讗诪专 拽讚讜砖讬 讜讚讗讬 讛诐 讜讗注"讙 讚讗讬讻讗 讘讬谞讬讬讛讜 诇注谞讬谉 拽讚讜砖讬 讗讞专 讜诇注谞讬谉 讗讞讜转讛 诪讬讛讜 讘拽讚讜砖讬谉 注爪诪谉 诇砖谞讬讛诐 爪专讬讻讛 讙讟 讜诇讚讘专讬 砖谞讬讛诐 拽讚讜砖讬谉 讛谉 诪讛 砖讗讬谉 讻谉 讘讙讟 砖诇讚讘专讬 专讘 讬讛讜讚讛 讗注驻"讬 砖讛讜讗 讙讟 诇讛讞诪讬专 讻讬讜谉 砖讗讬谉 注讜砖讬谉 讘讜 诪注砖讛 讜讗讬谉 诪转讬专讬谉 讗讜转讛 诇讬谞砖讗 讜诇讚讘专讬 专讘 讛讜谞讗 诪转讬专讬谉 讗讜转讛 讟讜讘讗 讗讬讻讗 讘讬谞讬讬讛讜.
讜诇讗 诪住转讘专 诇讬 讻讚驻专砖"讬 讝"诇 [讚诇专"讬 讛讜讬 住驻拽] (诪讛讛讬讗) [讚讛讛讬讗] 讚讗诪专讬谞谉 诇讬驻诇讜讙 讘注"诪 诇讗讜 诪砖讜诐 讚注"诪 诇专讘谞谉 讛讜讬 讙讟 讜讗讬谞讜 讙讟 讻诪讛讬讜诐 讜诇讗讞专 诪讬转讛 讚诪"诪 诇讗 砖讬讬讻讬 讘讗讞讚 讟注诪讗 讜诇讗 砖诪注讬谞谉 讞讚讗 诪讻诇诇 讞讘讬专转讛 讗诇讗 诪诇转讗 [诪拽砖讬] 讛讗讬 讚转谞讬 驻诇讜讙转讗 讚专' 讜专讘谞谉 讘讙讬讟讬谉 讚祝 注"讚 注"讗 (讚砖"诪 诪转谞讬') 谞诪讬 驻诇讜讙转讗 讚注"诪 讗诐 诪转讬 讜诪转专抓 讚讻讞 讚讛讬转专讗 讞讘讬讘讛 诇讬讛 讜转谞讬讬讛 讜注"诪 诇讗 转谞讬讬讛 讛转诐 讜讛讗讬 讚拽讗诪专 讛讻讗 谞转拽专注 讙讟 讗讬讻讗 讘讬谞讬讬讛讜 讗祝 谞转拽专注 讛讙讟 讗讜 砖讗讘讚 拽讗诪专讬谞谉 讜讛讛"讚 诇讛讱 讚驻砖讟讛 讬讚讛 讜讬砖 讻讬讜爪讗 讘讛 讘转讞诇转 诪住讻转 谞讚讛 讚祝 讙' 注"讘 讗讬 谞诪讬 讗讜专讞讗 讚诪诇转讗 拽讗讬 讘讙讬专讜砖讬谉 讗诪专 讙讬专讜砖讬谉 拽讗讬 讘拽讬讚讜砖讬谉 讗诪专 拽讚讜砖讬谉:





专砖讘"讗

诪讛讜 讚转讬诪讗 讛讗讬 诇讬砖谞讗 诪砖诪注 转谞讗讛 讜诪砖诪注 讞讝专讛 讜转讬讘注讬 讙讬讟讗 诪讻诇 讞讚 讜讞讚 拽讗 诪砖诪注 诇谉. 讜诇讗 砖讬专讚讜 讞讻诪讬诐 诇住讜祝 讚注转谉 砖诇 讘专讬讜转 砖讗讬谉 讗讜诪专讬诐 讻讱 讗诇讗 讗讜 讻讜诇谉 诪砖讜诐 转谞讗讬 讗讜 讻讜诇谉 诪砖讜诐 讞讝专讛, 讗诇讗 砖讞讻诪讬诐 谞住转驻拽 诇讛谉 诪砖诪注讜转 讛诇砖讜谉 讛讬讗讱, 讜讛诇讻讱 讗祝 注诇 驻讬 砖讝讛 讗讜诪专 诇讻讱 谞转讻讜谞转讬 讜讝讛 讗讜诪专 讗谞讬 讘讛驻讱 讝讛  谞转讻讜谞转讬, 讗谞讜 讗讬谉 诇谞讜 讗诇讗 诇讚拽讚拽 注讬拽专 诪砖诪注讜转 讛诇砖讜谉 讜讚讬谞讜, 砖讻讜谞转 讛诪拽讚砖 讗讬谞讛 谞砖诪注转 诇注讚讬诐, 讜讗讬谉 讻讗谉 注讚讬诐 讗诇讗 诪注讬拽专 讛诇砖讜谉 讜诪砖诪注讜转讜.



专' 讬讜讞谞谉 讗诪专 讗驻讬诇讜 拽讚讜砖讬 诪讗讛 转讜驻住讬谉 讘讛. 诪讚拽讗诪专 转讜驻住讬谉 讘讛. 转驻讬住讛 讙诪讜专讛 拽讗诪专, 讜爪专讬讻讛 讙讟 讚讘专 转讜专讛 诪讻讜诇谉, 讜讻讟注诪讗 讚诪驻专砖 专讘 诪砖专砖讬讗 讚砖讜讬 谞驻砖讬讬讛讜 讻砖专讙讗 讚诇讬讘谞讬, 讜讻诇 讞讚 讜讞讚 专讜讜讞讗 诇讞讘专讬讛 砖讘讬拽. 讜拽砖讬讗 诇讬 诇专' 讬讜讞谞谉 讛讬讻讬 诪驻专砖讬谞谉 诪转谞讬转讬谉 讚拽转谞讬 诪拽讜讚砖转 讜讗讬谞讛 诪拽讜讚砖转, 讚讗讬诇讜 诇专' 讬讜讞谞谉 诪拽讜讚砖转 讙诪讜专讛 讛讬讗 诇砖谞讬讛诐. 讜诪住转讘专讗 诇专' 讬讜讞谞谉 诇讗讜 诪拽讜讚砖转 讜讗讬谞讛 诪拽讜讚砖转 讜讚讗讬转 拽讗诪专, 讗诇讗 诪拽讜讚砖转 诇砖谞讬讛诐 讜讗讬谞讛 诪拽讜讚砖转 诇砖谞讬 诇讘讚讜 讗祝 注诇 驻讬 砖拽讚砖讛 拽讚讜砖讬谉 讙诪讜专讬谉 拽讗诪专, 讜讗讬诇讜 讛讬讛 专讗砖讜谉 讬砖专讗诇 讗祝 注诇 驻讬 砖砖谞讬 讻讛谉 讜拽讚砖讛 拽讚讜砖讬谉 讙诪讜专讬谉 诇讗 转讗讻诇 讘转专讜诪讛, 讜讛讻讬 讗转诪专 讘讬专讜砖诇诪讬 (讛"讗) 讘转 讻讛谉 诇讬砖专讗诇 诇讗 转讗讻诇 讘转专讜诪讛 诇讻讱 爪专讬讻讛 讗驻讬诇讜 讛砖谞讬 讻讛谉, 讜诇专' 讬讜讞谞谉 讚讗诪专 拽讚讜砖讬 诪讗讛 转讜驻住讬谉 讘讛 诇讗 砖谞讗 讗诪专 砖谞讬 诪注讻砖讬讜 讜诇讗讞专 注砖专讬诐 砖讛讜讗 拽讜讚诐 诇讝诪谉 讛专讗砖讜谉, 讜诇讗 砖谞讗 讗诐 讗诪专 诪注讻砖讬讜 讜诇讗讞专 讗专讘注讬诐 讬讜诐 砖讛讜讗 诇讗讞专 讝诪谞讜 砖诇 专讗砖讜谉, 讚讛讗 专讜讜讞讗 砖讘拽 拽诪讗 诇讻诇 诪讗谉 讚诪拽讚砖 诇讛 转讜讱 砖诇砖讬诐 讬讜诐, 讘讬谉 讚诪拽讚砖 诇讛 拽讚讜砖讬谉 讙诪讜专讬谉 诪注讻砖讬讜 讘讬谉 诪拽讚砖 诇讛 诪注讻砖讬讜 讜诇讗讞专 讝诪谉. 讜转讚注 诇讱 讚讛讗 讗讬诇讜 诪拽讚砖讛 砖谞讬 拽讚讜砖讬谉 讙诪讜专讬谉, 讗驻讬诇讜 讛讻讬 诇讗 驻拽注讬 拽讚讜砖讬 专讗砖讜谉, 讗祝 注诇 驻讬 砖诇讗 讛讙讬注 讝诪谞讜 注讚 诇讗讞专 砖拽讚砖讛 砖谞讬 拽讚讜砖讬谉 讙诪讜专讬谉, 讛讻讗 谞诪讬 诇讗 砖谞讗, 讜诇专讘 讚诪住驻拽讗 诇讬讛 讗讬 转谞讗讛 讛讜讬 讗讬 讞讝专讛 讛讜讬 诇讚讬讚讬讛, 讛讜讗 讚讗诪专讬谞谉 讚讚讜拽讗 砖拽讚讜砖讬 砖谞讬 转讜讱 讝诪谞讜 砖诇 专讗砖讜谉, 讗讘诇 诇专' 讬讜讞谞谉 讚转讜驻住讬谉 讘讛 转驻讬住讛 讙诪讜专讛, 诇讗 砖谞讗 讛讻讬 讜诇讗 砖谞讗 讛讻讬, 讻谞"诇.



诪转讬讘 专讘 讞谞讬谞讗 诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讻讜' 讗诇讗 诇专' 讬讜讞谞谉 讚讗诪专 砖讬讜专讗 讛讜讬 讻诇 讙讬讟讗 讚诪砖讬讬专 讘讬讛 讜诇讗讜 讻诇讜诐 讛讜讗. 讜讗诐 转讗诪专 讗诪讗讬 拽讗 诪讛讚专 讗驻讬专讻讬 讚讙讟, 讚讻讬讜谉 讚砖讬讜专讗 讛讜讬, 拽讚讜砖讬谉 谞诪讬 讚讗讬转 讘讛讜讗 砖讬讜专讗 诇讗讜 讻诇讜诐 讛讜讗, 讻讚讗诪专讬谞谉 讘专讬砖 驻专拽 讛诪讙专砖 (讙讬讟讬谉 驻讘, 讘) 讙讘讬 讞讜抓 诇驻诇讜谞讬 讘讬谉 诇专讘谞谉 讘讬谉 诇专' 讗诇讬注讝专 讜讬爪讗讛 讜讛讬转讛, 讜讬砖 诇讜诪专 讚讛讻讗 诇讗讜 砖讬讜专 讙诪讜专 讛讜讗, 讗诇讗 讗转讞讜诇讬 讛讜讗 讚诪转讞诇讬 诪讛砖转讗 讜诪讬讙诪专 诇讗 讙诪专讬 注讚 转诇转讬谉 讬讜诪讬谉. 讜讛讻讬 讗转诪专 讘讬专讜砖诇诪讬 讻诇 砖诇砖讬诐 讬讜诐 拽讜谞讛 讜讗讬谞讜 拽讜谞讛 诇讗讞专 砖诇砖讬诐 讬讜诐 拽讜谞讛 拽谞讬谉 讙诪讜专. 讜讛讜讗 讛讚讬谉 诇讙讬讟讬谉 讻讛讗讬 讙讜讜谞讗, 讚讗讬诇讜 讗诪专 诇讛 讛专讬 讝讛 讙讬讟讱 诪注讻砖讬讜 讜诇讗讞专 砖诇砖讬诐 讬讜诐 讛专讬 讝讛 讙讟, 讗讘诇 讘诪讙专砖 诇讗讞专 诪讬转讛, 讻讬讜谉 讚诇讗讞专 诪讬转讛 讗讬谞讜 讝诪谉 讛专讗讜讬 诇讙讟, 讜讻诇 讝诪谉 砖讛讜讗 讘讞讬讬诐 诇讗 讙讬专砖, 砖讬讜专 讙诪讜专 讛讜讗, 讜讚讻讜转讛 讙讘讬 拽讚讜砖讬谉 讗讬诇讜 讗诪专 讛专讬 讗转 诪拽讜讚砖转 诇讬 诪注讻砖讬讜 讜诇讗讞专 诪讬转讛, 诇讗讜 讻诇讜诐 讛讜讗, 讜讗讬谞讛 讝拽讜拽讛 诇讬讘讜诐, 诇驻讬 砖讝讛 砖讬讜专 讙诪讜专, 砖讗讬谉 诇讗讞专 诪讬转讛 讝诪谉 专讗讜讬 诇讗 诇讙专讜砖讬谉 讜诇讗 诇拽讚讜砖讬谉, 讜讻谉 谞诪讬 讘砖讗诪专 讘讬谉 讘拽讚讜砖讬谉 讘讬谉 讘讙专讜砖讬谉 讞讜抓 诪驻诇讜谞讬 砖讬讜专 讙诪讜专 讛讜讗 诇注讜诇诐 讜诇讗 讻诇讜诐 谞讬谞讛讜, 讜讛讬讬谞讜 讛讛讬讗 讚专讬砖 驻专拽 讛诪讙专砖. 讜诪住转讘专讗 讚讗驻讬诇讜 诇讗 讗住专讛 诇讜 诇注讜诇诐 讗诇讗 注讚 砖诇砖讬诐 讬讜诐, 讛讜讬 砖讬讜专讗 讘讙讟, 讜诇讗 讚诪讬 诇讛专讬 讝讛 讙讬讟讱 诇讗讞专 砖诇砖讬诐 讬讜诐 讚讛讜讬 讙讟, 讚讛转诐 诇讻砖诪转讬专 诪转讬专 诇讻诇 讜注讚 诇讗讞专 砖诇砖讬诐 讛讜讗 讚诇讗 讞讬讬诇 讻诇诇. 讗讘诇 讛讻讗 讚诪转讬专 诪讛砖转讗 诇注诇诪讗 诇讙诪专讬, 讜诇讙讘讬 讚讛讗讬 诇讗 诪转讬专 讻诇诇 注讚 诇讗讞专 讝诪谉 砖讬讜专讗 讘讙讟 讛讜讬 讜诇讗讜 讻诇讜诐 讛讜讗.
讜诪讬讛讜 诇注讬拽专 转讬专讜抓 讝讛 拽砖讬讗 诇讬, 讚讗诐 讻谉 砖讗讬谞谉 谞讙诪专讬谉 注讚 诇讗讞专 砖诇砖讬诐 讬讜诐, 讗诐 诪转 讘转讜讱 砖诇砖讬诐 讬讜诐 诇讗 转讛讗 讝拽讜拽讛 诇讬讘讜诐, 讚讛讗 讗讬谉 讙诪专 拽讚讜砖讬谉 诇讗讞专 诪讬转讛, 讜诇讬砖谞讗 讚专' 讬讜讞谞谉 讜讚讗讬 诇讗 诪砖诪注 讛讻讬, 讚诪讚拽讗诪专 讗驻讬诇讜 拽讚讜砖讬 诪讗讛 转讜驻住讬谉 讘讛, 诪砖诪注 讚诇讙诪专讬 转讜驻住讬谉 讘讛 诪注转讛, 讜讗诐 诪转 讞讜诇爪转 讗讜 诪转讬讬讘诪转. 讜讗讬 谞诪讬 谞拽专注 砖讟专 讗专讜住讬谉 拽讜讚诐 砖诇砖讬诐 讬讜诐 诇讗 转讛讗 诪拽讜讚砖转, 讜注讜讚 讚讗诐 讗讬转讗 诇讗讞专 砖诇砖讬诐 讛讜讛 诇谉 诇诪讬诪专 讙诪专讬 拽讚讜砖讬 专讗砖讜谉 讜驻拽注讬 拽讚讜砖讬 砖谞讬, (讜讗"转) 讜讗诐 谞驻砖讱 诇讜诪专 讻讬讜谉 讚讘讗 砖谞讬 讜拽讬讚砖讛 注讚 砖诇讗 讙诪专讜 拽讚讜砖讬 专讗砖讜谉 拽讚讜砖讬 砖谞讬 讘诪讗讬 驻拽注讬, 讚讛讗 拽讚砖讛 讘讝诪谉 讛专讗讜讬 诇拽讚砖讛, 砖注讚讬讬谉 诇讗 谞讙诪专讜 拽讚讜砖讬谉 诇专讗砖讜谉, 讗诐 讻谉 讘讗 砖谞讬 讜拽讚砖讛 拽讚讜砖讬谉 讙诪讜专讬谉, 讗讜 诪注讻砖讬讜 讜诇讗讞专 注砖专讛 讚讝诪谉 讙诪专 拽讚讜砖讬讜 拽讜讚诐 诇讝诪谞讜 砖诇 专讗砖讜谉, 谞讬诪讗 拽讚讜砖讬 砖谞讬 拽讚讜砖讬, 拽讚讜砖讬 专讗砖讜谉 诇讗讜 拽讚讜砖讬, 讚讛讬讗讱 讙讜诪专讬谉 拽讚讜砖讬谉 专讗砖讜谉 讗讞专 砖谞讙诪专讜 拽讚讜砖讬 砖谞讬, 讜讛讗 讗讬诇讜 讘讗 砖谞讬 讜拽讚砖讛 诇讗讞专 砖诇砖讬诐 讬讜诐 砖谞讙诪专讜 拽讚讜砖讬 专讗砖讜谉 讗讬谉 讞讜砖砖讬谉 诇讛 诪砖讜诐 拽讚讜砖讬 砖谞讬, 讜注讜讚 讚讙诪专讬谉 诇讗 谞住讬讘 讟注诪讗 诪砖讜诐 诪转讞讬诇 讜讙讜诪专, 讗诇讗 讻诇 讞讚 讜讞讚 专讜讜讞讗 诇讞讘专讬讛 砖讘拽, 讻诇讜诪专 砖讬讬专 讘讛 讝诪谉 砖讬讞讜诇讜 讗祝 拽讚讜砖讬谉 讗讞专讬诐 讘讛.
讗诇讗 诪住转讘专讗 讚诇专' 讬讜讞谞谉 讗驻讬诇讜 讗诪专 诇讛 讛专讬 讗转 诪拽讜讚砖转 诇讬 诪注讻砖讬讜 讜诇讗讞专 诪讬转讛 讛专讬 讝讛 诪拽讜讚砖转, 讗诇讗 砖转讜驻住讬谉 讘讛 拽讚讜砖讬谉 讗讞专讬诐 诇注讜诇诐, 讚专讜讜讞讗 砖讘拽 诇讻诇 诪讗谉 讚诪拽讚砖 诇讛 注讚 诇讗讞专 诪讬转讛.
讜讻谉 谞专讗讛 诪讚讘专讬 讛专讗讘"讚 砖讛讜讗 讝"诇 驻讬专砖 讚专' 讬讜讞谞谉 住讘专 诇讛 讻讘注讬讗 讚专' 讗讘讗 讚讛转诐 (砖诐) 讚讗诪专 讚注讚 讻讗谉 诇讗 讗诪专讬 专讘谞谉 讛讻讗 讗诇讗 讚讘注讬谞谉 讻专讬转讜转 讜诇讬讻讗, 讗讘诇 讛转诐 拽谞讬谉 讻诇 讚讛讜讗, 讜讻讚讞讬讬砖 诇讛 谞诪讬 讗讘讬讬 讛转诐, 讚讗诪专 讗诐 转诪爪讗 诇讜诪专 讗讬转讗 诇讚专' 讗讘讗 讘讗 专讗讜讘谉 讜拽讚砖讛 讘谞转讬诐 诪拽讜讚砖转 讗祝 诇砖谞讬 诇注讜诇诐, 讗驻讬诇讜 讛讻讬 讛讜讜 拽讚讜砖讬谉 讚拽谞讬谉 讻诇 讚讛讜 讛讜讬 拽谞讬谉, 讗讘诇 讘讙讟 讘注讬讗 讻专讬转讜转 讙诪讜专 讜诇讬讻讗, 讜讗祝 注诇 讙讘 讚讗诪专讬谞谉 讘驻专拽 拽诪讗 (讝, 讗) 讗砖讛 讜诇讗 讞爪讬 讗砖讛, 讛讻讗 诇讗讜 讞爪讬 讗砖讛 讛讜讗, 讚讻讜诇讗 诪讬拽讚砖讗 诇讬讛, 讗诇讗 讞爪讬 拽谞讬谉 讛讜讗, 讜讻谉 讚注转 专讘讜转讬谞讜 讘注诇讬 讛转讜住' 讘讝讜, 讜讻讘专 讛讗专讻转讬 讘讝讛 讬讜转专 讘专讬砖 驻专拽 讘转专讗 讚讙讬讟讬谉 讘住"讚.



讜讛讗 讚讗诪专 专讘讛 讙讟 诇讛讜爪讬讗 讜诪讬转讛 诇讛讜爪讬讗. 驻讬专砖 讛专讗讘"讚 讗祝 注诇 讙讘 讚讘注讬 讻专讬转讜转 讘讙讟 诇讛转讬专讛, 讻讬讜谉 讚诇讗 诪砖讬讬专 诪讬讚讬 讗诇讗 诇讗讞专 诪讬转讛, 诪讛砖转讗 诪讬转住专讗 诇讬讘诐, 讜讗祝 注诇 驻讬 砖讗讬谉 讻讞 讘讙讟 讝讛 诇讛转讬专, 讜诇讗讜 讟注诪讗 转专讬爪讗 讛讜讗, 讗诇讗 讻讬讜谉 讚讗转讗 讗讘讬 讜驻专讻讛 讗谞谉 诇讬转 诇谉 诇讚拽讚讜拽讬 讘讛 讟驻讬. 讜讛讛讬讗 讚讘注讬讗 讛转诐 讘专讬砖 讛诪讙专砖 (讙讬讟讬谉 驻讘, 讘) 讗诇讗 讗砖转 砖谞讬 诪转讬诐 讛讬讻讬 诪砖讻讞转 诇讛, 讘讛讛讬讗 讚专' 讗讘讗 讛讜讗 讚拽讗诪专 讛讬讻讬 诪砖讻讞转 讘讛 讗砖转 砖谞讬 诪转讬诐, 讗讘诇 诇专' 讬讜讞谞谉 讛讜讛 诪砖讻讞 诇讛 讚讗讜专讬讬转讗 讻讙讜谉 砖拽讚砖讛 专讗讜讘谉 诪注讻砖讬讜 讜诇讗讞专 砖诇砖讬诐 讬讜诐 讻讜' 讜讘讗 砖诪注讜谉 讗讞讬讜 讜拽讚砖讛 诪注讻砖讬讜 讜诇讗讞专 注砖专讬诐 讚拽讚讜砖讬 砖谞讬讛诐 转讜驻住讬谉 讘讛 讜诪转讜 砖谞讬讛诐 讗讬谞讛 诪转讬讬讘诪转 诇诇讜讬, 砖讗谞讬 拽讜专讗 讘讛 讗砖转 砖谞讬 诪转讬诐, 讜讛讻讬 讗讬转讗 讘讬专讜砖诇诪讬 讛讻讗 (讛"讗).
讜诇注谞讬谉 驻住拽 讛诇讻讛 驻住拽 专' 讗诇驻住讬 讻专讘 住转诐, 讜讘诪住讻转 讙讬讟讬谉 讻转讘 讙讘讬 讛讗 讚转谞谉 (注讘, 讗) 讙讟 讜讗讬谞讜 讙讟 讜讗诐 诪转 讞讜诇爪转 讜诇讗 诪转讬讘诪转, 诪砖讜诐 讚诪住驻拽讗 诇谉 讗讬 转谞讗讛 讛讜讬 讗讬 讞讝专讛 讛讜讬, 讜专"讞 驻住拽 讻专' 讬讜讞谞谉 讚讗诪专 讗驻讬诇讜 拽讚讜砖讬 诪讗讛 转讜驻住讬谉 讘讛. 讜讻转讘 讛专诪讘"谉 谞专"讜 讚诪住转讘专讗 讻驻住拽讗 讚专讘讬谞讜 讗诇驻住讬 讚住讜讙讬讬谉 讘讻讜诇讬讛 转诇诪讜讚讗 讛讻讬, 讻讚讗诪专讬谞谉 讘驻专拽 讬砖 谞讜讞诇讬谉 (讘讘讗 讘转专讗 拽诇讜, 讗) 讛转诐 诪住驻拽讗 诇谉 讗讬 转谞讗讛 讛讜讬 讗讬 讞讝专讛 讛讜讬, 讗讘诇 讛讻讗 讛讻讬 拽讗诪专 诇讬讛 讙讜驻讗 拽谞讬 诪讛讬讜诐 讜驻讬专讗 诇讗讞专 诪讬转讛, 讜讘诪住讻转 讬讘诪讜转 (诇讗, 讘) 谞诪讬 诇讗 诪砖讻讞 讘讙诪专讗 讝讬拽转 砖谞讬 讬讘诪讬谉 讗诇讗 诪讚专讘谞谉, 讜讗讬诇讜 诇专' 讬讜讞谞谉 讚讗讜专讬讬转讗 谞诪讬 诪砖讻讞转 诇讛 讘讻讛讗讬 讙讜讜谞讗 讜诪转谞讬转讬谉 谞诪讬 讻专讘 讚讬讬拽讗, 讚诇专讘讬 讬讜讞谞谉 讗爪专讟讬讱 诇砖谞讜讬讬讛 讜诇讚讞讜拽讛 诪砖讜诐 讙讝讬专讛 讜诇讗 住诪讻讬谞谉 讗砖谞讜讬讬 注讚 讻讗谉.
讜诪住转讘专讗 讻专' 讬讜讞谞谉, 讚讛讗 专讘 讜专' 讬讜讞谞谉 讛诇讻讛 讻专' 讬讜讞谞谉 讘讻讜诇讬讛 转诇诪讜讚讗, 讜讛讗 讚诇讗 诪砖讻讞 讘讬讘诪讜转 讗砖转 砖谞讬 诪转讬诐 讚讘专 转讜专讛, 讛讬讬谞讜 诪砖讜诐 讚诇讗 诪砖讻讞转 诇讛 讗驻讬诇讜 诇专' 讬讜讞谞谉 讗诇讗 讘砖诪转讜 砖谞讬讛诐 讘讘转 讗讞转, 讜讻专' 讬讜住讬 讛讙诇讬诇讬 讚讗诪专 (讘讻讜专讜转 诪讝, 讗) 讗驻砖专 诇爪诪爪诐, 讚讗讬诇讜 讻砖诪转 专讗讜讘谉 专讗砖讜谉 砖讜讘 讗讬谞讛 讬讻讜诇讛 诇讛转讬讬讘诐 诇注讜诇诐 诇诇讜讬, 讚讻诇 讬讘诪讛 砖讗讬谉 讗谞讬 拽讜专讗 讘讛 讘砖注转 谞驻讬诇讛 讬讘诪讛 讬讘讗 注诇讬讛 讛专讬 讛讬讗 讻讗砖转 讗讞 砖讬砖 诇讜 讘谞讬诐 讜讗住讜专讛 诇注讜诇诐, 讜讗驻讬诇讜 诇砖诪注讜谉 谞诪讬 讗住讜专讛, 诇驻讬 砖诇讗 谞驻诇讛 诇驻谞讬讜 讻讜诇讛 诇讬讘讜诐, 讜讻诇 讬讘诪讛 砖讗讬谉 讻讜诇讛 谞讜驻诇转 诇驻谞讬 讬讘诐 讘讘转 讗讞转 爪讚 砖讗讬谞讜 讝拽讜拽 诇讬讘讜诐 讛讜讛 诇讬讛 讻注专讜讛, 讜讛讜讬讗 诇讬讛 讻爪专转 注专讜讛, 讜注专讜讛 驻讜讟专转 爪专转讛, 讻讚讗讬转讗 讛讻讗 讘讬专讜砖诇诪讬, 讚讙专住讬谞谉 讛转诐 (讛"讗) 讙讘讬 讛讗 讚专' 讬讜讞谞谉 讛讬讜 砖谞讬 讗讞讬诐 讜拽讚砖讜讛 砖谞讬讛诐 讜诪转 讗讞讚 诪讛诐 讛砖谞讬 诪讛讜 砖讬讛讗 诪讜转专 讘讛, 诪讛 谞驻砖讱 诪讛 砖拽谞讛 拽谞讛 讜讛砖讗专 谞驻诇讛 诇讜 诪讞诪转 讗讞讬讜, 专' 讬讛讜讚讛 讘专 驻讝讬 讗诪专 讗住讜专 讘讛, 讗诪专 专' 讬讜住讬 讟注诪讗 讚专' 讬讜讚谉 讘谉 驻讝讬 讻诇 讬讘诪讛 砖讗讬谉 讻讜诇讛 诇驻谞讬诐 爪讚 讛拽谞讜讬 砖讘讛 谞讬讚讜谉 诇砖诐 注专讜讛 讜注专讜讛 驻讜讟专转 爪专转讛, 讗诪专 专' 讞谞讬谞讗 讬讗讜转 讗诪专 专' 讬讜讚谉 讘专 驻讝讬 讻诇讜诐 谞驻诇讛 诇讜 讗诇讗 诪讞诪转 讗讞讬讜 诇讗讞讬讜 讛讬讗 讗住讜专讛 诇讜 诪讜转专转, 讜讛诇讻讱 诇讗 诪砖讻讞转 诇讛 讗诇讗 诇专' 讬讜住讬 讛讙诇讬诇讬 讚讗诪专 讗驻砖专 诇爪诪爪诐, 讜诇讗 拽讬讬诪讗 诇谉 讻讜转讬讛, 讜讻诇 砖讻谉 诇专' 讞谞讬谞讗 讚诪驻专砖 讟注诪讗 诇讗讞讬讜 讗住讜专讛 诇讜 诪讜转专转 砖讛讬讗 讗住讜专讛 诇注讜诇诐 讘讻诇 注谞讬谉, 讜讗驻讬诇讜 诪转讜 砖谞讬讛诐 讘讘转 讗讞转, 讜讗祝 讘诇讗 讟注诪讗 讚讗砖转 砖谞讬 诪转讬诐.
讜讛讗 讚讗诪专讬谞谉 讘讬砖 谞讜讞诇讬谉, 讛转诐 诪住驻拽讗 诇讬讛 讗讬 转谞讗讛 讛讜讬 讗讬 讞讝专讛 讛讜讬, 诇讗 诪讻专注讗 讻专讘, 讗诇讗 诪砖讜诐 拽讜砖讬讬谉 讚讛转诐 讚诪拽砖讬谞谉 讜讻讬 讻转讘 诇讬讛 诪讛讬讜诐 讜诇讗讞专 诪讬转讛 诪讗讬 讛讜讬, 讜讛转谞谉 诪讛讬讜诐 讜诇讗讞专 诪讬转讛 讗讬谞讜 讙讟, 讗诇讬讘讗 讚专讘 讛讜讗 讚诪拽砖讬谞谉, 讚诪住驻拽讗 诇讬讛 诇讬砖谞讗 讚诇诪讗 讞讝专讛 讛讜讬, 讜讗讬谉 诪转谞转 讘专讬讗 诇讗讞专 诪讬转讛, 诪砖讜诐 讛讻讬 谞拽讟讬谞谉 讘驻专讜拽讬讛 诇讬砖谞讬讛 讚专讘 讚讛转诐 诪住驻拽讗 诇讬讛 讗讬 转谞讗讛 讛讜讬 讗讬 讞讝专讛 讛讜讬, 讗讘诇 诇专讘 讬讜讞谞谉 诇讗 讛讜讛 拽砖讬讗 诪讬讚讬, 讚讗讬诇讜 诇讚讬讚讬讛 讚讗诪专 讚砖讬讜专讗 讛讜讬, 驻砖讬讟讗 讚驻讬专讬 讚谞驻拽讜 讘讬讛 注讚 诇讗讞专 诪讬转讛 讛讜讗 讚拽讗 诪砖讬讬专 讘讛, 讚讛讗 诇讚讬讚讬讛 诇讬砖谞讗 讚诪讛讬讜诐 讚讜拽讗 讜诇讬砖谞讗 讚诇讗讞专 诪讬转讛 讚讜拽讗, 讜讛诇讻讱 讻诇 讛讬讻讗 讚讗讬讻讗 诇拽讬讜诪讬 讻讜诇讬讛 诇讬砖谞讬 诪拽讬讬诪讬诐, 讜讛讻讬 拽讗诪专 讙讜驻讗 诪讛讬讜诐 讜驻讬专讗 讗谞讬 诪砖讬讬专 注讚 诇讗讞专 诪讬转讛, 讻讬 讛讬讻讬 讚讙讘讬 拽讚讜砖讬谉 诪砖讬讬专 讘讛 专讜讜讞讗 诇诪讗谉 讚诪拽讚砖 诇讛 转讜讱 砖诇砖讬诐 讬讜诐, 讜讙讘讬 讙讟 诪砖讜诐 讚讘注讬讗 讻专讬转讜转 讛讜讗 讜诇讬讻讗, 讜讛诇讻讱 讛讛讬讗 诇讗 诪讻专注讗 讻专讘, 讚讗讬诇讜 诪砖讜诐 讚诪拽砖讬谞谉 讗诇讬讘讗 讚讬讚讬讛, 讛讗 诇讗 讗讬专讬讗, 讚讟讜讘讗 讗讬讻讗 讚讻讜转讛 诇讘专讜专讛 诇诪诇转讗 讗诇讬讘讗 讚讻讜诇讛讜 转谞讗讬 讜讻诇 砖讻谉 诇讘专讜专讬 诪转谞讬转讬谉 讗诇讬讘讗 讚讗诪讜专讗讬, 讻讬 讛讬讻讬 讚诇讗 转讬拽砖讬 诇讬讛 诇专讘 诪诪转谞讬转讬谉, 讜讘驻专拽讬谉 讚诇注讬诇 (拽讬讚讜砖讬谉 谞讗, 讗) 讛诪拽讚砖 讗砖讛 讜讘转讛 诪拽砖讬谞谉 讛讬讻讬 讚诪讬, 讗讬诇讬诪讗 讚讗诪专 诇讛讜 讻讜诇讻谉 讗转 讜讞诪讜专 讛讜讗 讜讗转 讜讞诪讜专 诇讗 拽谞讛, 讜讗祝 注诇 讙讘 讚拽讬讬诪讗 诇谉 讻诪讗谉 讚讗诪专 讗转 讜讞诪讜专 拽谞讛, 讗诇讗 讚讗转讗 诇讘专讜专讛 诇诪转谞讬转讬谉 讗诇讬讘讗 讚诪讗谉 讚讗讬转 诇讬讛 讛讻讬, 讻讬 讛讬讻讬 讚诇讗 转讬讛讜讬 诪转谞讬转讬谉 转讬讜讘转讬讛 讜讛专讘讛 讻诪讜转讛 讻谞"诇.
讜诪讬讛讜 诇驻讬 诪讛 砖讻转讘转讬 诇讗 诪拽砖讬谞谉 讘讛讗 讛讜讬讛 诇讬爪讬讗讛 讗诇讗 讻讘注讬讗 讚专' 讗讘讗, 讚讘讬谉 诇专讘谞谉 讘讬谉 诇专' 讗诇注讝专 讘拽谞讬谉, 讻诇 讚讛讜 住讙讬 诇谉, 讜讛讗 讚讗诪专 讗讘讬讬 讛转诐 讗诐 讗讬转讗 诇讚专' 讗讘讗, 诇讗讜 讻驻砖讟讗 讚驻砖讬讟 专讘讬 讗讘讗 讚专' 讗讘讗 讚驻砖讬讟 讘讬谉 诇专讘谞讬谉 讘讬谉 诇专' 讗诇注讝专 讘注讬讗 讜讬爪讗讛 讜讛讬转讛 拽讗诪专, 讗诇讗 讛讻讬 拽讗诪专 讗诐 讗讬转讗 诇讚专' 讗讘讗 拽诪讬讬转讗 拽讗诪专 讚讗诪专 注讚 讻讗谉 诇讗 拽讗诪专讬 专讘谞谉 讛转诐 讗诇讗 讚讘注讬谞谉 讻专讬转讜转 讜诇讬讻讗 讗讘诇 讛讻讗 拽谞讬谉 讻诇 讚讛讜 住讙讬. 讜讗祝 注诇 讙讘 讚驻砖讟讬谞谉 讘讻诪讛 讘注讬讬 讘讚讜讻转讬 讟讜讘讗 讜讬爪讗讛 讜讛讬转讛, 诇讗讜 讘讻讜诇讛讜 讗谞驻讬 诪拽砖讬谞谉 诇讛讜. 讜转讚注 诇讱 讚讗诐 讻谉 专' 讗讘讗 诪注讬拽专讗 诪讗讬 住讘专, 讜讗诪讗讬 诪住驻拽讗 诇讬讛 讗讬 讗诪专讬谞谉 讜讬爪讗讛 讜讛讬转讛 讗讜 诇讗, 讜讘驻专拽讬谉 拽诪讗 (讟, 讗) 讚讘注讬 专讬砖 诇拽讬砖 讙讘讬 砖讟专 讗讬专讜住讬谉 砖讻转讘讜 砖诇讗 诇砖诪讛 讗讬 诪拽砖讬谞谉 讛讜讬讛 诇讬爪讬讗讛 讗讜 讛讜讬讜转 诇讛讚讚讬 诪拽砖讬谞谉, 讜讛讚专 驻砖讬讟 讜讬爪讗讛 讜讛讬转讛 诪注讬拽专讗 诪讗讬 住讘专, 讜讘驻专拽 讛讗讬砖 诪拽讚砖 讘驻诇讜讙转讗 讚专' 讬讜讞谞谉 讜专讬砖 诇拽讬砖 讚讻诪讞诇讜拽转 诇讙专讜砖讬谉 讻讱 诪讞诇讜拽转 诇拽讚讜砖讬谉 讗诪专讬谞谉 (诪讚, 讗) 讞讘讜专 讞讘讜专转讗 讻讜诇讛 讻专' 讬讜讞谞谉 讜爪讜讜讞 专讬砖 诇拽讬砖 讻讻专讜讻讬讬讗 讜讬爪讗讛 讜讛讬转讛 诪拽讬砖 讬爪讬讗讛 诇讛讜讬讛 讜诇讬讻讗 讚讗砖讙讞 讘讬讛, 讗诇诪讗 诇讗讜 讘讻讜诇讛讜 讗谞驻讬 诪拽砖讬谞谉 诇讛讜.
讜诇驻讬 诪讛 砖驻住拽 专讘讬谞讜 讗诇驻住讬 讻专讘, 转诪讬讛讗 诪诇转讗 诇诪讛 讛砖诪讬讟 讚讘专讬 讗讘讬讬 讚讗诪专 诪专讗砖讜谉 讜诪讗讞专讜谉 爪专讬讻讛 讙讟 诪讗诪爪注讬 讗讬谞讛 爪专讬讻讛 讙讟 讜讗讬 讗驻砖专 诇讜诪专 讚爪专讬讻讛 讙讟 诪讻讜诇谉 讚诇讗 讻讗讘讬讬, 讚讛讗 诪转诪讛讬谞谉 讘诪讬诪专讬讛 讚讗讘讬讬 讜讗诪专讬谞谉 驻砖讬讟讗, 讜诪讛讚专讬谞谉 诪讛讜 讚转讬诪讗 讛讗讬 诇讬砖谞讗 诪砖诪注 转谞讗讛 讜诪砖诪注 讞讝专讛 拽讗 诪砖诪注 诇谉, 讗诇诪讗 诪驻砖讟 驻砖讬讟讗 诇讛讜, 讜讻诇 砖讻谉 讚诇讬讻讗 诪讗谉 讚驻诇讬讙 注诇讬讛. 讜讬砖 讗讜诪专讬诐 讚诇讗 专爪讛 诇驻专住诐 讘讛 拽讜诇讗 讜讞砖砖 诇讚讘专讬 诪讬 砖驻讜住拽 讻专' 讬讜讞谞谉.
讗讞专 讻讱 诪爪讗转讬 讘驻讬专讜砖讬 讛诪砖谞讛 诇专诪讘"诐 转诇诪讬讚讜, 砖讻转讘 诪拽讜讚砖转 讜讗讬谞讛 诪拽讜讚砖转 讜讗驻讬诇讜 诇讗讞专 砖诇砖讬诐 讬讜诐, 讜爪专讬讻讛 讙讟 诪讝讛 讜诪讝讛, 讚诇诪讗 诪讬讞诇驻讗 讘讗砖转 讗讬砖 注"讻. 讜讘讜讚讗讬 砖讘专讗砖讜谉 讜讘讗讞专讜谉 讗讬谉 讛讟注诐 讛讝讛 讗诪转, 诇讗 诇专讘 讜诇讗 诇专' 讬讜讞谞谉, 讗诇讗 谞专讗讛 砖注诇 讛讗诪爪注讬讬诐 驻讬专砖 讻谉, 砖讛讜讗 讝"诇 驻住拽 讻专讘, 砖讻谉 讻转讘 讘讞讘讜专讜 (讛诇' 讗讬砖讜转 驻"讝 讛讬"讘) 诪拽讜讚砖转 诇讻讜诇谉 诪住驻拽, 讜诇专' 讬讜讞谞谉 诪拽讜讚砖转 讙诪讜专讛 讛讬讗, 讜讛诇讻讱 诪专讗砖讜谉 讜诪讗讞专讜谉 爪专讬讻讛 讙讟 诪住驻拽 讜诪谉 讛讗诪爪注讬 谞诪讬 爪专讬讻讛 讙讟, 讙讝讬专讛 诪砖讜诐 讗砖转 讗讬砖 讚注诇诪讗. 讜讛讗 讚砖拽诇讬谞谉 讜讟专讬谞谉 讘诪讬诪专讬讛 讚讗讘讬讬 讜讗诪专讬谞谉 驻砖讬讟讗, 诪讛 谞驻砖讱 讗讘讬讬 诪讚讬谞讗 拽讗 诪讬讬专讬 诇讜诪专 讚诪讚讬谞讗 爪专讬讻讛 讙讟 诪专讗砖讜谉 讜诪讗讞专讜谉 讜诇讗 诪谉 讛讗诪爪注讬, 讜注诇讛 拽讗 诪转诪讛讬谞谉 驻砖讬讟讗, 讚诪讚讬谞讗 讗讬谞讛 爪专讬讻讛 讙讟 诪讗诪爪注讬, 讜诪讬讛讜 诪砖讜诐 讚诇讗 诇讬转讬 诇讗讞诇讜驻讬 讘讗砖转 讗讬砖 讚注诇诪讗 讗祝 诪讗诪爪注讬 爪专讬讻讛 讙讟, 讜讗讜诇讬 讗祝 讝讜 讛讬转讛 讚注转讜 砖诇 讛专讘 讗诇驻住讬, 讜讝讛 注谞讬谉 专讞讜拽, 讚诪谞讗 诇谉 诇诪讙讝专 讜诇讛爪专讬讱 讙讟 讘诪讛 砖诇讗 谞讝讻专 讘讙诪专讗.



专讘 讬讛讜讚讛 讗诪专 诇讻砖讬转谉. 讬砖 诪讬 砖驻讬专砖 诇讻砖讬转谉 讛讜讬讗 诪拽讜讚砖转 讜讚讗讬转, 讜注讚 砖讬转谉 诪拽讜讚砖转 讜讗讬讛 诪拽讜讚砖转. 讜讛讗 讚讗诪专讬谞谉 讗讬讻讗 讘讬谞讬讬讛讜 讻讙讜谉 砖驻砖讟讛 讬讚讛 讜拽讘诇讛 拽讚讜砖讬谉 诪讗讞专, 诇讜诪专 讚诇专讘 讛讜谞讗 讗讬谉 讞讜砖砖讬谉 诇讛 讜诇专讘 讬讛讜讚讛 诪拽讜讚砖转 拽讚讜砖讬 住驻拽 诇讘讚, 讜诪住转讬讬注讬谞谉 诪讚讗诪专讬谞谉 诇拽诪谉 讘砖诪注转讬谉 讜诇专讘 讬讛讜讚讛 讚讗诪专 讘注诇 诪谞转 谞诪讬 驻诇讬讙讬, 讗讚诪讬驻诇讙讬 讘诪讛讬讜诐 讜诇讗讞专 诪讬转讛 诇讬驻诇讙讬 讘注诇 诪谞转, 讜驻讬专砖 专砖"讬 讚讛讜讬 讙讟 讜讗讬谞讜 讙讟, 讚讗诇诪讗 诇专讘 讬讛讜讚讛 诪住驻拽讗 诇讬讛 讘注诇 诪谞转 讗讬 讛讜讬 讻诪注讻砖讬讜 讗讜 诇讗 讚讜诪讬讗 讚诪讛讬讜诐 讜诇讗讞专 诪讬转讛. 讜诇驻讬 驻讬专讜砖 讝讛 讛讬讬谞讜 讚讘住诪讜讱 讘驻诇讜讙转讬讬讛讜 讚讙讟 讗诪专讬谞谉 讗讬讻讗 讘讬谞讬讬讛讜 砖谞拽专注 讛讙讟 讗讜 砖谞讗讘讚, 讜诇讗 讗诪专讬谞谉 讗讬讻讗 讘讬谞讬讬讛讜 砖驻砖讟讛 讬讚讛 讜拽讘诇讛 拽讚讜砖讬谉 诪讗讞专, 讚讛转诐 讻讬讜谉 讚诇讻讜诇讬 注诇诪讗 爪专讬讻讛 讙讟 诇讛转讬专讛 诇注诇诪讗, 讗诇讗 讚诇专讘 讛讜谞讗 诪拽讜讚砖转 讙诪讜专讛 讜诇专讘 讬讛讜讚讛 诪拽讜讚砖转 讜讗讬谞讛 诪拽讜讚砖转, 诪讻诇 诪拽讜诐 诇讗讜 谞驻拽讜转讗 专讘转讬 讛讜讗, 注诇 讻谉 谞拽讟 砖谞转拽专注 讛讙讟 讗讜 砖谞讗讘讚 讚诇专讘 讛讜谞讗 讛讜讬 讝讛 讙讟 讙诪讜专 讜诪转讬专讬谉 讗讜转讛 诇讬谞砖讗 诇讻转讞诇讛, 讜诇专讘 讬讛讜讚讛 讗讜住专讬谉 讗讜转讛 诇讬谞砖讗 讜诪爪专讬讻讬谉 讗讜转讛 讙讟 讗讞专, 讜讻谉 谞专讗讛 砖驻讬专砖 专砖"讬.
讜讗讬谞讜 诪讞讜讜专, 讗诇讗 诇专讘 讬讛讜讚讛 讗讬谞讛 诪拽讜讚砖转 讜讗讬谞讛 诪讙讜专砖转 讻诇诇 注讚 砖转转谉, 讜讻谉 驻讬专砖 专"讞, 讜讛讗 讚讗诪专讬谞谉 诇拽诪谉 讗讚诪驻诇讬讙讬 讘诪讛讬讜诐 谞驻诇讙讜 讘注诇 诪谞转, 诇讗讜 诇诪讬诪专 讚砖讬讬讻讬 讗讛讚讚讬, 讚讛讗 注诇 讻专讞讬谉 讞讚讗 诪讻诇诇 讞讘专转讛 诇讗 谞驻拽讗, 讚讗讬诇讜 讗砖诪讜注讬谞谉 讚讛讗讜诪专 注诇 诪谞转 诇讗讜 讻讗讜诪专 诪注讻砖讬讜, 诇专讘谞谉 讗讻转讬 诇讗 砖诪注讬谞谉 讘诪讛讬讜诐 讜诇讗讞专 诪讬转讛 讗讬 讛讜讬 讙讟 讗讜 诇讗, 讛讗 注诇 讻专讞讬谉 诇讗 砖讬讬讻讬 讘讞讚 讟注诪讗, 讗诇讗 诪诇转讗 讘注诇诪讗 讛讜讗 讚拽讗诪专, 讚讛讗讬 转谞讗 讚转谞讬 驻诇讜讙转讬讬讛讜 诇专讘讬 讜专讘谞谉 讘砖讻讬讘 诪专注 诇讬转谞讬 驻诇讜讙转讬讬讛讜 讘注诇 诪谞转 讜诪转 谞诪讬.
讜诪讬讛讜 讗讬谉 讝讛 诪转讬讬砖讘 诇驻讬 诇砖讜谉 讛讙诪专讗, 讚讛讜讛 诇讬讛 诇诪讬诪专 诇讬驻诇讙讜 谞诪讬 讘注诇 诪谞转, 讜讗讬 讗驻砖专 诇讜诪专 讚讙专住讬谞谉 谞诪讬, 讚讗诐 讻谉 诪讗讬 拽讗诪专 诇讛讜讚讬注讱 讻讞讜 讚专讘讬 讜讻讞 讚讛转讬专讗 注讚讬祝 诇讬讛, 讛讗 诇讗驻诇讜讙讬 讘讛讗 讜讘讛讗 讟驻讬 注讚讬祝 讚讗砖诪讜注讬谞谉 讻讞讜 讚专讘讬 讜讻讞谉 讚专讘谞谉, 讗诇讗 讬砖 诇讜诪专 讚讛讻讬 拽讗诪专 讗讚诪驻诇讙讬 讘诪讛讬讜诐 讚讗讬谉 讘讜 砖讜诐 讞讚讜砖讗 诇专讘谞谉 讗诇讗 诇专讘讬, 讚讛讗 讘讛讚讬讗 转谞讬谞谉 讘诪转谞讬转讬谉 讘诪讛讬讜诐 讜诇讗讞专 诪讬转讛 讙讟 讜讗讬谞讜 讙讟, 诇讬驻诇讙讜 讘注诇 诪谞转, 讚讗砖诪注讬谞谉 讞讚讜砖 讘讬谉 诇专' 讘讬谉 诇专讘谞谉, 讚讛讗 诇讗 砖诪注讬谞谉 注讚 讛砖转讗 讗讬 讻讗讜诪专 诪注讻砖讬讜 讗讬 诇讗讜 讻讗讜诪专 诪注讻砖讬讜, 讜讗讛讚专 诇讬讛 讗驻讬诇讜 讛讻讬 诪讗讬 讚讗砖诪讜注讬谞谉 诇专' 讘诪讛讬讜诐 讜诇讗讞专 诪讬转讛 讟驻讬 注讚讬祝 诇讬讛, 诪砖讜诐 讚讻讞 讚讛转讬专讗 讘讝讜 讚讗驻讬诇讜 诪讛讬讜诐 讜诇讗讞专 诪讬转讛 讛专讬 讝讛 讙讟. 讜注讜讚 转讚注 诇讱 讚讗讬 讗驻砖专 诇讚拽讚拽 诪讻讗谉 讚注诇 诪谞转 诇专讘谞谉 住驻讜拽讬 诪住驻拽讗 诇讛讜 讗讬 讻诪注讻砖讬讜 讗讜 诇讗, 诪讚诪讚诪讬 诇讬讛 诇诪讛讬讜诐 讜诇讗讞专 诪讬转讛, 讚注讚 讛砖转讗 讗讚专' 讬讜讞谞谉 拽讬讬诪讬谞谉 讜专' 讬讜讞谞谉 讛讗 讗诪专 讚诪讛讬讜诐 讜诇讗讞专 诪讬转讗 砖讬讜专讗 讛讜讬 讜讗讬谞讜 讙讟 讻诇诇 讜讬讘讜诪讬 谞诪讬 转转讬讬讘诐, 讜诇诪讛 讗诪专讜 讞讜诇爪转 讜诇讗 诪转讬讬讘诪转, 讙讝讬专讛 诪砖讜诐 诪讛讬讜诐 讗诐 诪转讬, 讜讗讬 讗转讬谞谉 诇讚诪讜讬讬谞讛讜 讗祝 注诇 诪谞转 诇专讘谞谉 讗讬谞讜 讙讟 讻诇诇, 讜讛讗 讚诇讗 讗诪专讬谞谉 讘住诪讜讱 驻砖讟讛 讬讚讛 讜拽讘诇讛 拽讚讜砖讬谉 讗讬讻讗 讘讬谞讬讬讛讜, 讗讬讻讗 诇诪讬诪专 讚谞驻拽讜转讗 诪讞讜讚砖转 讗转讗 诇讗砖诪讜注讬谞谉 讘讛 讚讗讬转讗 讛讻讗 讜诇讬转讗 讘拽讚讜砖讬谉, 讚讛讬讬谞讜 砖谞拽专注 讛讙讟 讗讜 砖谞讗讘讚, 讚讗诇讜 讘拽讚讜砖讬谉 讚讻讜转讛 砖谞转讗讻诇讜 诪注讜转 拽讚讜砖讬讛 (讜讛转诐) 讘讬谉 诇诪专 讘讬谉 诇诪专 诪拽讜讚砖转, 讚讛讻讬 讗住讬拽谞讗 诇注讬诇 (拽讬讚讜砖讬谉 谞讟, 讗) 诇讗 讘讗 讗讞专 讜拽讚砖讛 转讜讱 砖诇砖讬诐 讬讜诐 诪拽讜讚砖转 讗祝 注诇 驻讬 砖谞转讗讻诇讜 讛诪注讜转 讚诇讗 诇诪诇讜讛 讚诪讜 讜诇讗 诇驻拽讚讜谉 讚诪讜, 讜讛讜讗 讛讚讬谉 诇驻砖讟讛 讬讚讛 讚讗讬转讗 讘拽讚讜砖讬谉 讚讗讬转讗 讘讙讬专讜砖讬谉, 讗讬 谞诪讬 讗讬讻讗 诇诪讬诪专 讚拽讗讬 讘拽讚讜砖讬谉 讗诪专 拽讚讜砖讬谉 拽讗讬 讘讙专讜砖讬谉 讗诪专 讙专讜砖讬谉.





专讬讟讘"讗

注讜诇讗 讗诪专 专讘讬 讬讜讞谞谉 讗驻讬诇讜 诪讗讛 转讜驻住讬谉 讘讛 转讜讱 砖诇砖讬诐 讬讜诐 讜驻专讬砖 讟注诪讗 诪砖讜诐 讚讻诇 讞讚 诪谞讬讬讛讜 专讜讜讞讗 诇讞讘专讬讛 砖讘讬拽 砖讬讛讜 拽讚讜砖讬谉 砖诇 讗讞专讬诐 转讜驻住讬谉 讘讛 转讜讱 讝诪谞讛 讜讛讗 讚驻专讬砖 讟注诪讗 讚专讘讬 讬讜讞谞谉 讘讛讻讬 讜诇讗 讗诪专讬' 讘讟注诪讗 讚讬讚' 诪砖讜诐 讚诪住驻拽讗 诇谉 讗讬 转谞讗讛 讗讬 讞讝专讛 讛讜讬 讜转专讜讜讬讬讛讜 讗讬转谞讛讜 转谞讗' 讜讞讝专讛 诪砖讜诐 讚诇讬砖谞讗 讚转讜驻住讬谉 讘讛 诪砖诪注 讚诇讗讜 拽讬讚讜砖讬 住驻拽 谞讬谞讛讜 讚讘拽讚讜砖讬 住驻拽 讗讬谉 讻讜诇诐 转讜驻住讬' 讗诇讗 讛讗讞讚 讜讞讜砖砖讬谉 诇讻讜诇诐 诪砖讜诐 住驻拽 讜讛砖转讗 诇专讘讬 讬讜讞谞谉 砖驻讬专 讗砖讻讞谉 讗砖转 砖谞讬 诪转讬诐 诪讚讗讜专讬讬转讗 讜讻讬 讗诪专讬谞谉 讘讬讘诪讜转 讚诇讗 诪砖讻讞转 诇讛 讗砖转 砖谞讬 诪转讬诐 诪讚讗讜专讬讬转讗 讛讬讬谞讜 讗诇讬讘讗 讚专讘 讜砖诪讜讗诇 讚诇讬转 诇讛讜 讚专' 讬讜讞谞谉 讗讘诇 诇专讘讬 讬讜讞谞谉 砖驻讬专 讗讬转讬讛 讜讗祝 注诇 讙讘 讚转诇诪讜讚讗 谞拽讬讟 诇讛 讛转诐 住转诪讗 讗讜专讞讗 讚转诇诪讜讚讗 讛讜讗 讘讛讻讬 讜讗驻讬诇讜 讚诇讗 讻讛诇讻转' 讜讻讚讗诪专讬谞谉 诇注讬诇 讘驻讬专拽讬谉 转谞讬谞讗 讗转 讛讜讗 讜讞诪讜专 讜诇讗 拽谞讛 讜讻讚讗拽砖讬谞谉 讘讻转讜讘讜转 谞讬讝讬诇 讘转专 专讜讘讗:



讗诪专 诪讜专讬 专讘讬谞讜 谞专"讜 讚讻讬 讗诪专讬谞谉 讚讻诇 讞讚 诪讬谞讬讬讛讜 专讜讜讞讗 诇讞讘专讬讛 砖讘讬拽 讛讬讬谞讜 诇拽讬讚讜砖讬谉 讗讘诇 诇讝谞讜转 诇讗 砖讘讬拽 专讜讜讞讗. 讚讗"讻 讛专讬 诪讜转专转 讘讝谞讜转 诇讻诇 讛注讜诇诐 转讜讱 讝诪谉 讝讛 讜诪讛 讗讬砖讜转 讬砖 讻讗谉 讗讜 诪讛 诪讜注讬诇 诪注讻砖讬讜 砖诇讜 讗诇讗 讜讚讗讬 讻讚讗诪专谉 讗驻讬诇讜 诇讗讜转谉 砖拽讚砖讜 讗讜转讛 讗驻砖专 讚讗住讜专讛 讘讘讬讗讛 砖讗讬谉 讗砖讛 讗讞转 专讗讜讬 诇讻诪讛 讗谞砖讬诐 诇讛砖转诪砖 讝讛 讘爪讚 讗讬砖讜转 砖诇 讝讛 讜讻诇 诪讛 讚讗驻砖专 诇诪讘爪专 诪砖讬讜专讗 讚讬讚讛 讘爪专讬谞谉 讛讬诇讻讱 讛专讬 讛讬讗 讗住讜专讛 诇讛诐 讜讗转讬讗 讻讗讘讬讬 砖讗诪专 拽讚讜砖讬谉 砖讗讬谉 诪住讜专讬谉 诇讘讬讗讛 讛讜讬 拽讚讜砖讬谉 讚讛讬诇讻转讗 讻讜讜转讬讛 讜讛讬讬谞讜 诇讬砖谞讗 讜转讜驻住讬谉 讘讛 诇讜诪专 讚爪专讬讻讛 讙讟 诪讻讜诇诐 诇讗 砖转讛讗 诪拽讜讚砖转 讙诪讜专讛 诇讻诇谉 诇讛讬讜转 诪讜转专转 诇讛诐 讜讻谉 驻专砖"讬 讝"诇 转讜驻住讬谉 讘讛 诇讗讜住专讛. 讜讗讜转讘讬谞谉 诇专讘讬 讬讜讞谞谉 诪讚转谞谉 诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讜讞讜诇爪转 讜诇讗 诪转讬讬讘诪转 讜诇专讘讬 讬讜讞谞谉 讚讗诪专 讚讛讗讬 诇讬砖谞讗 砖讬讜专讗 讛讜讗 讻诇 讙讬讟讗 讚诪砖讬讬专 讘讬讛 诇讗 讻诇讜诐 讛讜讗. 讜转诪讬讛讗 诪讬诇转讗 讻讬讜谉 讚砖讬讜专讗 讛讜讗 诇诪讛 诇谉 诇讗讜转讜讘讬 注诇讛 诪讛讗 讚讙讬讟讬谉 谞讬驻专讜讱 诪拽讚讜砖讬谉 讙讜驻讬讬讛讜 讚讛讗 拽讬讬诪讗 诇谉 讚讻诇 拽讬讚讜砖讬谉 讚诪砖讬讬专 讘讛讜 诇讗 讛讜讜 拽讚讜砖讬谉 讚讘专讬砖 驻讬' 讛诪讙专砖 讘注讬 诇讛 专讘讬 讗讘讗 讘拽讚讜砖讬谉 讛讬讗讱 诪讬 讗诪专讬谞谉 讻讬 驻住讜诇 砖讬讜专讗 讛谞讬 诪讬诇讬 讘讙讟 讚讘注讬' 讻专讬转讜转 讗讘诇 讘拽讚讜砖讬谉 讻讬 讬拽讞 讗诪专 专讞诪谞讗 拽谞讬谉 讻诇 讚讛讜讗 讗讜 讚讬诇诪讗 讛讜讬讬讛 诇讬爪讬讗讛 诪拽砖讬谞谉 讘转专 讚讘注讬讗 讛讚专 驻砖讟讛 讛讜讬讬讛 诇讬爪讬讗讛 诪拽砖讬谞谉 讚讻转讬讘 讜讬爪讗讛 讜讛讬转讛 转讬专抓 讛专讗讘"讚 讝"诇 讚讛讗 讚专讘讬 讬讜讞谞谉 讗转讬讗 讻住讘专讗 拽诪讬讬转讗 讚专讘讬 讗讘讗 讚注"讻 诇讗 拽讗诪专讬 专讘谞谉 讗诇讗 讘讙讟 讚讘注讬 讻专讬转讜转 讜诇讬讻讗 讗讘诇 拽讚讜砖讬谉 拽谞讬谉 讻诇 讚讛讜 住讙讬 讜诇讗 驻住讬诇 讘讬讛 砖讬讜专讗 讜讛转诐 谞诪讬 讞砖讜 诇讚专' 讗讘讗 拽诪讬讬转讗 讚讗诪专 讗讘讬讬 讗转"诇 讗讬转讛 诇讚专讘讬 讗讘讗 讻讜' 诪砖讜诐 讛讻讬 住讘专 专讘讬 讬讜讞谞谉 讚砖讬讜专 讗讬谞讜 驻讜住诇 讘拽讬讚讜砖讬谉 讜诇讛讻讬 讗讜转讘讬' 诇讬讛 诪讙讟 讚驻住讬诇 讘讬讛 砖讬讜专讗. 讜诇讗 谞讛讬专讗 讚讛讬讻讗 讗驻砖专 讚讛讗 讚专讘讬 讬讜讞谞谉 砖讬讬讻讗 讘讚专讘讬 讗讘讗 讜诇讗 讗讬讬转讬 诇讛 讛转诐 讻诇诇 诇讗 诇住讬讜注讬 住讘专讗 拽诪讬讬转讗 讚专讘讬 讗讘讗 讜诇讗 诇诪驻专讱 诪讬谞讛 讗诪住拽谞讗. 讗讘诇 讛谞讻讜谉 讚讜讚讗讬 诪讜讚讛 专"讬 讚砖讬讜专 驻讜住诇 讘拽讬讚讜砖讬谉 讻诪讜 讘讙讬专讜砖讬谉 诪讬讛讜 住"诇 砖讗讬谉 砖讬讜专 驻讜住诇 讗诇讗 讻砖讛讜讗 诪砖讬讬专 诇注讜诇诐 讻讙讜谉 讞讜抓 诪驻诇讜谞讬 讗讜 讞讜抓 诪诪讝讜谞讜转讬讱 讜讻讬讜爪讗 讘讜 讗讘诇 讛讻讗 砖讗讬谉 砖讬讜专讜 讗诇讗 注讚 诇' 讬讜诐 讜讻诇 讛讬讻讗 讚讗诇讜 诇讗 诪拽讚砖讛 诇讗讞专讬诐 注讚 诇' 讬讜诐 讜诇讻讬 诪讟讜 诇' 讬讜诐 讛讜讜 拽讬讚讜砖讬谉 讙诪讜专讬' 诇讗 讞砖讬讘 砖讬讜专讗 讗诇讗 讛拽讬讚讜砖讬谉 讞诇讬谉 诪注讻砖讬讜 讜讛讜诇讻讬谉 讜谞讙诪专讬谉 注讚 诇' 讬讜诐 讻诪"砖 讘讬专讜砖诇诪讬 讻诇 诇' 讬讜诐 拽讜谞讛 讜讗讬谞讜 拽讜谞讛 诇讗讞专 诇' 讬讜诐 拽讜谞讛 拽谞讬谉 讙诪讜专 讜讻谉 讛讚讬谉 讘讙讟 砖讗诐 讗诪专 讛专讬 讝讛 讙讬讟讱 诪注讻砖讬讜 讜诇讗讞专 诇' 讬讜诐 讜砖谞讬讛诐 拽讬讬诪讬谉 诇讗讞专 诇' 讬讜诐 讛专讬 讝讛 讙讟 砖讛讙讬专讜砖讬谉 诪转讞讬诇讬谉 诪注讻砖讬讜 讜讛讜诇讻讬谉 讜谞讙诪专讬谉 诇砖诇砖讬诐 讬讜诐 诇讙诪专讬 讗讘诇 讘讗讜诪专 诪讛讬讜诐 讜诇讗讞专 诪讬转讛 讛讜讗 讚拽砖讬讗 诇谉 诪砖讜诐 讚诪讛讬讜诐 注讚 讗讞专 诪讬转讛 讗讬谉 讛拽讚讜砖讬谉 谞讙诪专讬谉 讜讗讬转 讘讛讜 砖讬讜专讗 讜诪讬转讛 诇讗 讙诪专讛 诪讛 讚讗砖转讬讬专 诪拽诪讬 讛讻讬 讚讗讬谉 讙讟 诇讗讞专 诪讬转讛 讗讬砖转讻讞 讚讗讬转 讘讬讛 砖讬讜专讗 讜讞住专讜谉 砖诇讗 谞转诪诇讗 砖讻诇 讝诪谉 砖讛讜讗 讘讞讬讬诐 砖讬讬专 讜诇讗讞专 诪讬转讛 讗讬谞讜 讙讜诪专 砖讗讬谉 讛诪转 诪讙专砖 讜诇讗 讙讜诪专 讙讬专讜砖讬谉 讜讛讬讬谞讜 讚住讘专 专讘讛 诇驻专讜拽讬 讙讟 诇讛讜爪讬讗 讜诪讬转讛 诇讛讜爪讬讗 讚讗祝 注"讙 讚诪讬转讛 讗讬谞讜 讘讗讛 诇讛讜爪讬讗 诪专砖讜转 讬讘诐 讻讚讗拽砖讬 诇讬讛 讗讘讬讬 诪"诪 拽住讘专 讻讬讜谉 砖诪讞讬讬诐 讛转讞讬诇讜 讛讙讬专讜砖讬谉 诪注讻砖讬讜 讬爪讗' 诪专砖讜转讜 砖诇 讘注诇 讜讻诇 砖讬讜爪讗' 诪专砖讜转讜 砖诇 讘注诇 讻诇诇 讗讬谞讛 诪转讬讬讘诪转 砖讗祝 注"驻 砖诇讗 讛讜转专讛 诇砖讜拽 诪讞讬讬诐 诪"诪 诪讬转讛 讘讗讛 讜讙诪专讛 讜讛转讬专讛 诇砖讜拽, 讜诇讗 谞讻谞住 诇专砖讜转 讬讘诐 诪讻讬讜谉 砖诪讞讬讬诐 讛转讞讬诇讛 诇爪讗转 诪转讞转 讝讬拽转讜 砖诇 讬讘诐 讜讗讘讬讬 驻专讬讱 诇讬' 讚诇讗 谞驻拽讗 诇专砖讜转 讬讘诐 讚讘诪讗讬 谞驻拽' 讗讬 诪砖讜诐 讙讟 讛讗 讗讬转 讘讬讛 砖讬讜专讗 讜讻诪讗谉 讚诇讬转讗 讚诪讬 讜讗讬 诪砖讜诐 诪讬转讛 讗讬谉 诪讬转讛 讘讗讛 诇讛讜爪讬讗 诪专砖讜转 讬讘诐 讗诇讗 诇讛讻谞讬住 讘专砖讜转讜 讜讗住讬拽谞讗 讚诪讚讬谞讗 讬讘讜诪讬 谞诪讬 诪讬讬讘诪转 讗诇讗 诪砖讜诐 讙讝讬专讛 讚诪讛讬讜诐 讗诐 诪转讬 讜讝"谞:



讜诇注谞讬谉 讛诇讻转讗 驻住拽 专' 讗诇驻住讬 讝"诇 讛诇讻转讗 讻专讘 讜讘诪住' 讙讬讟讬谉 讻转讘谞讜 讟注诪讗 讚诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 诪砖讜诐 讚诪住驻拽讗 诇谉 讗讬 转谞讗讛 讛讜讬 讗讬 讞讝专讛 讛讜讬 讜诇讚讘专讬 讛专讗讘"讚 讝"诇 讛讚讬谉 注诪讜 讚讻讬讜谉 讚讛讗 讚专' 讬讜讞谞谉 讗转讬讗 讻住讘专讗 拽诪讬讬转讗 讚专"讗 诇讬转 讛诇讻转讗 讻讜讜转讬讛 讚拽讬"诇 讚砖讬讜专 驻讜住诇 讘拽讬讚讜砖讬谉 讚讻转讬讘 讜讬爪讗讛 讜讛讬转讛 诪讬讛讜 诇讬转讗 讻讚讻转讬讘'. 讜专"讞 讝"诇 驻住拽 讻专' 讬讜讞谞谉 讜讗诪专 诪讜专讬 谞专"讜 讚谞专讗讬谉 讚讘专讬讜 讚讛讗 讻诇 专讘 讜砖诪讜讗诇 讜专' 讬讜讞谞谉 讛诇讻讛 讻专' 讬讜讞谞谉 讜讗讬 注砖讜诐 讛讛讬讗 讚讬讘诪讜转 讚讗诪专讬' 讗砖转 砖谞讬 诪转讬诐 讛讬讻讬 诪砖讻讞转 诇讛 讛讗 驻专讬砖谞讗 讚诇专讘 讜砖诪讜讗诇 讗讬转诪专 讜讗讬 诪砖讜诐 讚讘驻' 讬砖 谞讜讞诇讬谉 讗讬转诪专 讘砖诇诪讗 讙讘讬 讙讟 诪住驻拽讗 诇谉 讗讬 转谞讗讛 讛讜讬 讗讜 讞讝专讛 讛讜讬 讗讘诇 讛讻讗 讙讜驻讗 诪讛讬讜诐 讜驻讬专讬 诇讗讞专 诪讬转讛 讛转诐 诇讗 谞讞转讬谞谉 诇注讬拽专 讟注诪讗 讚诪转谞讬' 讚讙讟 讗诇讗 诇砖讜讜讬讬' 驻诇讜讙转讗 讘讬谉 讙讟 诇诪诪讜谉 讜谞拽讟讬谞谉 讟注诪讗 讚专讘 讘讬讚谉 讛讬诇讻讱 诇"诇 诇讚讞讜讬讬 讚专"讬 讘讻讚讬 讗驻讬诇讜 讛讜讬 诇拽讜诇讗 讜讻诇 砖讻谉 讚讛讜讬 诇讞讜诪专讗 讜诇讚讬讚讬 诪住转讘专 讚诇讬转讗 诇讚专"讬 讻讬讜谉 讚住讜讙讬' 讘讬讘诪讜转 住转诪讗 讚诇讗 讻讜转讬' 讜讻谉 住讜讙讬谉 诪砖讬讜专 拽讬讚讜砖讬谉 讜讙讬讟讬谉 讚诇讗 讻讜讜转讬' 讚诇讬讻讗 诇讛注注讬讚 讛讗讬 讛驻专讬砖讗 讗诇讗 讘转谞讗讬诐 砖讗讬谉 讘讙讜驻谉 砖诇 讗讬砖讜转 讻讙讜谉 砖诇讗 转砖转讛 讬讬谉 讗讘诇 讘砖讬讜专 砖讛讜讗 讘讗讬砖讜转 诪诪砖 讗驻讬诇讜 诇讬讜诐 讗讞讚 讛讜讬 砖讬讜专 讜讘讝讛 注诇转讛 讛砖诪讜注讛 讬驻讛 讜讻谉 拽讘诇转讬讛 诪驻讬 专讘讬谞讜 谞专"讜:



讗讬转诪专 专讘 讛讜谞讗 讗诪讚 讜讛讬讗 转转谉. 驻讬' 讚讻砖转转谉 诪拽讜讚砖转 讙诪讜专讛 诪注讻砖讬讜 讚讻诇 讛讗讜诪专 注"诪 讻讗讜诪专 诪注讻砖讬讜 讚诪讬 专讘 讬讛讜讚讛 讗诪专 诇讻砖转转谉 驻讬专砖"讬 讝"诇 讘诪住讻转 讙讬讟讬谉 讜讻谉 专诪讝 讘讻讗谉 诇拽诪谉 讙讘讬 诇讗 谞讞诇拽讜 讗诇讗 讘诪讛讬讜诐 讜讚讜拽讗 讚诪住驻拽讗 诇讬讛 注诇 诪谞转 讗讬 诪砖诪注 诪注讻砖讬讜 讗讜 诇讗 讛诇讻讱 诇讻砖转转谉 讛讜讬讗 诪拽讜讚砖转 讜讚讗讬 讗讘诇 拽讜讚诐 诇讻谉 住驻拽 诪拽讜讚砖转 讜讻谉 讘讗讜诪专 讛专讬 讝讛 讙讬讟讱 注"诪 砖转转谞讬 诇讬 诪讗转讬诐 讝讜讝 专讘 讛讜谞讗 讗诪专 讜讛讬讗 转转谉 讜诪讙讜专砖转 讙诪讜专讛 诪注讻砖讬讜 讜专讘 讬讛讜讚讛 讗诪专 诇讻砖转转谉 讜讛讛讬讗 砖注转讗 诪讙讜专砖转 讙诪讜专讛 讜拽讜讚诐 诇讻谉 讛讜讬讗 住驻拽 诪讙讜专砖转 讜讛讬讬谞讜 讚诇拽诪谉 讙讘讬 讙讟 讚讗诪专讬' 诪讗讬 讘讬谞讬讬讛讜 驻专讬砖谞讗 讚讗讬讻讗 讘讬谞讬讬讛讜 砖谞转拽专注 讛讙讟 讗讜 砖讗讘讚 讜诇讗 驻专讬砖谞讗 讻讚讗诪专讬谞谉 讙讘讬 拽讚讜砖讬谉 讚讗讬讻讗 讘讬谞讬讬讛讜 砖驻砖讟讛 讬讚讛 讜拽讘诇讛 拽讬讚讜砖讬谉 诪讗讞专 拽讜讚诐 砖转转谉 诪讗转讬诐 讝讜讝 讜讗讞"讻 谞转谞讛 诪砖讜诐 讚讗驻讬诇讜 诇专' 讬讛讜讚讛 讻讬讜谉 讚住驻拽 诪讙讜专砖转 讛讬讗 讛专讬 讛讬讗 爪专讬讻讛 讙讟 诪诪讬 砖拽讚砖讛 讜讗讜住专讬谉 讗讜转讛 诇注诇诪讗 讚讜诪讬讗 讚专讘 讛讜谞讗 讚讗诪专 讚讛讜讜 拽讬讚讜砖讬 讜讚讗讬 讚讗讬讻讗 讘讬谞讬讬讛讜 诇注谞讬谉 拽讚讜砖讬 讗讞讜转讛 讜诇注谞讬谉 诇讛转讬专讛 诇诪拽讚砖 诪讬讛讜 讘拽讬讚讜砖讬谉 注爪诪诐 诇砖谞讬讛诐 爪专讬讻讗 讙讟 讜讗讬诇讜 诇讗 讛讜讜 拽讬讚讜砖讬谉 诇专' 讬讛讜讚讛 讻诇诇 讜讗讬谞讛 爪专讬讻讛 讙讟 讗诪讗讬 诇讗 讗诪专讬谞谉 讗讬讻讗 讘讬谞讬讬讛讜 砖驻砖讟讛 讬讚讛 讜拽讘诇讛 拽讬讚讜砖讬讛 诪讗讞专. 讜讬砖 诪住注讚讬谉 讚讘专讬讜 讙诐 讻谉 诪讛讗 讚讗诪专讬谞谉 讜专讘谞谉 讗讚诪驻诇讙讬 讘诪讛讬讜' 诇驻诇讙讜 讘注"诪 讜讗诐 讗讬转讗 讚诇专讘谞谉 讘讗讜诪专 注"诪 诇讗讜 讻讗讜诪专 诪注讻砖讬讜 讚诪讬 讻诇诇 诪讛 注谞讬谉 诪讞诇讜拽转 讘诪讛讬讜诐 讘诪讞诇讜拽转诐 讘注"诪 注讚 砖谞讗诪专 砖讬讞诇讜拽讜 讘讝讛 讜诇讗 讘讝讛 讚驻诇讜讙转讗 讘诪讛讬讜诐 讜诇讗讞专 诪讬转讛 讛讜讗 讘转谞讗讛 讛讜讬 讗讜 讞讝专讛 讛讜讬 讜诇专讘谞谉 讙讟 讜讗讬谞讜 讙讟 讜驻诇讜讙转讗 讘注"诪 讗讬 讻讗讜诪专 诪注讻砖讬讜 讚诪讬 讗讬 诇讗 讜诇专讘谞谉 讗讬谞讛 诪讙讜专砖转 讻诇诇 讜讛讬讻讬 讛讜讛 砖诪注讬谞谉 讞讚讗 诪讻诇诇 讗讬讚讱 讗诇讗 讜讚讗讬 砖"诪 讚诇专讘谞谉 讘注"诪 谞诪讬 讙讟 讜讗讬谞讜 讙讟 讚讜诪讬讗 讚诪讛讬讜诐 讜诇讗讞专 诪讬转讛 讜诪砖讜诐 讚砖讬讬讻讬 讘注讬拽专 讚讬谞讗 讗注"讙 讚诇讗 砖讬讬讻讗 讘讟注诪讗 讗诪专讬谞谉 讗讚诪驻诇讙讬 专讘谞谉 讘讛讗 诇讬驻诇讙讜 讘讛讗 讻讬讜谉 讚讘转专讜讬讬讛讜 讗诪专讬 讙讟 讜讗讬谞讜 讙讟 讜诇讗 谞讛讬专讗 讗诇讗 诇注讜诇诐 讚讘专讬诐 讻驻砖讟谉 讚诇专讘 讛讜谞讗 诪拽讜讚砖转 讗讜 诪讙讜专砖转 诪注讻砖讬讜 讜诇讻砖转转谉 讜诇专讘 讬讛讜讚讛 讗讬谞讛 诪讙讜专砖转 诇讗 诪拽讜讚砖转 讻诇诇 讗诇讗 诇讻砖转转谉 讜讗讬诇讱 讜诇讗 诇诪驻专注 讜讛讬讬谞讜 诇讬砖谞讗 讚拽讗诪专 讛砖转讗 诪讬讛转 诇讗 讛讜讜 拽讚讜砖讬 讚注砖诪注 讘讻诇 讚讜讻转讗 诇讗 讛讜讬 拽讬讚讜砖讬 讜讛讗 讚诇讗 讗诪专讬谞谉 讙讘讬 讙讟 讚讗讬讻讗 讘讬谞讬讬讛讜 砖驻砖讟讛 讬讚讛 讜拽讘诇讛 拽讬讚讜砖讬谉 诪砖讜诐 讚讻讬讜谉 讚讗诪专讬谞谉 讛讻讬 讙讘讬 拽讬讚讜砖讬谉 注注讬诇讗 砖诪注讬谞谉 诇讙讟 转讚注 讚讛讗 讙讘讬 拽讬讚讜砖讬谉 谞诪讬 诪爪讬 诇诪讬诪专 讚讗讬讻讗 讘讬谞讬讬讛讜 砖谞转拽专注 砖讟专 拽讚讜砖讬谉 讗讜 讗讘讚 讻讚讗诪专讬谞谉 讙讘讬 讙讟 讗诇讗 讚讻讬讜谉 讚专讘 拽讚讜砖讬谉 讘讻住祝 诇讗 谞拽讟 讛讻讬 讜驻专讬砖 讚讬谉 讙讟 砖谞转拽专注 讙讘讬 讙讟 讚砖讬讬讱 讜诪讬谞讛 砖诪注讬' 诇砖讟专 拽讬讚讜砖讬谉 讜驻专讬砖 讙讘讬 拽讬讚讜砖讬谉 砖驻砖讟讛 讬讚讛 讜拽讘诇讛 拽讬讚讜砖讬谉 诪讗讞专 讜诪讬谞讛 砖诪注讬谞谉 诇讛讛讬讗 讚讙讟 讜讛讗 讚诇拽诪谉 讚讗诪专讬谞谉 讗讚诪驻诇讙讬 讘诪讛讬讜诐 诇驻诇讜讙讬 讘注"诪 讻讘专 驻讬' 讘转讜住' 讚诇讗 讘注讬谞谉 诇诪讬诪专 讚诇讬驻诇讙讜 专讘谞谉 讘讞讚讗 讜诪讬谞讛 砖诪注讬谞谉 诇讗讬讚讱 讚讛讗 诇讬讻讗 诇注讬诪专 讻讬讜谉 讚转专讬 住讘专讗 谞讬谞讛讜 讗诇讗 注诇 转谞讗 讚讘专讬讬转讗 讚驻专讬砖 讞讚讗 驻诇讜讙转讗 讛讬讗 讚讗诪专讬谞谉 讚讗诐 讗讬转讗 讚讘讗讬讚讱 谞诪讬 讗讬驻诇讙讜 讛讬讻讬 诇讗 驻讬专砖 诇讛 谞诪讬 注诇 诪转谞讬' 讚注"诪 讜讛"拽 讗讚诪驻诇讙讬 讘诪转谞讬' 讘诪讛讬讜诐 诇讞讜讚 诇驻诇讜讙讬 谞诪讬 讘注"诪 讜诇讬转谞讬谞讛讜 转专讜讜讬讬讛讜 讜诪讛讚专讬谞谉 讚讗讬 驻诇讬讙讬 讘诪讛讬讜诐 诪砖讜诐 讻讞讜 讚专讘讬 讜讗讬讚讱 讗祝 注诇 讙讘 讚讗讬转 讘讬讛 讻讞讜 讚专讘讻谉 讻讬讬讜谉 讚诇讬转 讛诇讻转讗 讻讜讜转讬讛 诪砖讜诐 讻讘讜讚谉 讚专讘谞谉 诇讗 讘注讬 诇诪转谞讬讬讛 讚讻讞 讚讗讬住讜专讛 诇讗 注讚讬祝 诇诪转谞讬讬讛 讻讬讜谉 讚诇讗讜 讛讬诇讻转讗 讗讘诇 讻讞讜 讚专讘讬 讚讛讜讬 讚讛讬转讬专讗 转谞讬 诇讬讛 讗祝 注诇 讙讘 讚诇讗 讛讜讬 讛诇讻转讗. 讗讬 谞诪讬 讚讘专讬诐 讻驻砖讟谉 讜讛讻讬 驻专讻讬谞谉 讗讚讟专讞 转谞讗 讘专讗 诇诪讬转谞讬 驻诇讜讙转讗 讚诪讛讬讜诐 讚转谞讬谞谉 讘诪转谞讬转讬谉 住讘专讗 讚专讘谞谉 诇讬转谞讬 驻诇讜讙转讗 讚注诇 诪谞转 讚诇讗 转谞谉 诇讬' 讻诇诇 讜诪讛讚专讬谞谉 讚转谞讬 驻诇讜讙转讗 讚诪讛讬讜诐 诪砖讜诐 讻讞讜 讚专讘讬 讚诇讗 转谞谉 讚讗谞谉 诇讗 转谞谉 讗诇讗 住讘专讗 讚专讘谞谉 讜驻专讻讬谞谉 讚诇讬转谞讬 驻诇讜讙转讗 讚注诇 诪谞转 讚诇讗 转谞谉 讘讬讛 住讘专讗 讚专讘谞谉 讻诇诇:



讜驻专拽讬谞谉 讚讻讬讜谉 讚诇讬转 讛讬诇讻转讗 讻专讘谞谉 讘讝讜 讜诇讗 讻专讘讬 讘讗讬讚讱 讛讛讬讗 讚专' 讻讞 讚讛转讬专讗 注讚讬祝 诇讬讛 讜讝讛 谞讻讜谉 诪驻讬 专讘讬谞讜 谞专"讜:



专讘 讛讜谞讗 讗诪专 诇讻砖转转谉 转谞讗讛 讛讜讗 诪拽讬讬诪讗 转谞讗讛 讜讗讝诇讗. 驻讬专讜砖 讻诇 讛讬讻讗 讚讘注讬讗 砖讗讬谉 讻讜驻讬谉 砖讬转拽讬讬诐 讛转谞讗讬 讻讚讬 诇拽讬讬诐 讛诪注砖讛. 诪讬讛讜 讘讬专讜砖诇诪讬 诪砖诪注 砖讗诐 谞砖讗讛 诪转拽讬讬诪讬 讛拽讬讚讜砖讬谉 诇讙诪专讬 讜诪讞诇讜 讛转谞讗讬 讜讝讜拽驻讜 讛诪注讜转 讞讜讘 讻讚讬 砖诇讗 转讛讗 砖诐 讘注讬诇转 讝谞讜转 讜讻讜驻讬谉 诇讘注诇 讛转谞讗讬 诇拽讬讬诐 讛转谞讗讬 讜讛"讙 讛转诐 讛讙讬注 讝诪谉 讛讜讗 讗讜诪专 谞转转讬 讜讛讬讗 讗讜诪专转 诇讗 谞讟诇转讬 讗诪专 专讘讬 讘讜谉 诪讻讬讜谉 砖诪讘拽砖 诇讛讜爪讬讗 住讬诪驻讜谉 诪讬讚讛 注诇讬讜 诇讛讘讬讗 讛专讗讬讛 驻讬' 住讬诪驻讜谉 砖讟专 讛转谞讗讬诐 砖拽讚砖讛 注诇 转谞讗讬 讝讛 讜讛讜讬 讻诪诇讜讛 讘砖讟专 讜注诇讬讜 诇讛讘讬讗 专讗讬讛 砖驻专注 讜爪专讬讱 讛讙注 注爪诪讱 砖讗讬谉 砖诐 住讬诪驻讜谉 讗诇讗 住驻拽 驻讬' 砖讗讬谉 讻讗谉 砖讟专 转谞讗讬谉 讗诪专 专' 讬讜住讬 诪讻讬讜谉 砖讗讜住专讛 注诇讬讜 诇讛讘讬讗 专讗讬讛 驻讬' 砖诇驻讬 讚讘专讬讜 砖讟讜注谉 砖拽讬讬诐 讛转谞讗讬 谞转拽讬讬诪讜 拽讬讚讜砖讬讜 讜讛讬讗 讗砖转 讗讬砖 讜讗住讜专讛 诇注诇诪讗 讛讬诇讻讱 注诇讬讜 诇讛讘讬讗 专讗讬讛 砖拽讬讬诐 讻讬讜谉 砖讛转谞讗讬 讛讜讗 讘拽讜诐 注砖讛 讻讚讘注讬谞谉 诇诪讬诪专 拽诪谉 讜驻专讬讱 讛讙注 注爪诪讱 砖讻谞住讛 转讜讱 讝诪谉 住讬诪驻讜谉 讗转讗 注讜讘讚讗 拽诪讬 专' 讗讘讛讜 讜讗诪专 诇讬讛 讝讬诇 讛讘 诇讛 驻讬' 砖讗讬谞讜 谞讗诪谉 砖拽讬讬诐 讛转谞讗讬 讗注"驻 砖讻谞住讛 讜谞讜住祝 注诇讬讜 讞讬讜讘 诪讞诪转 砖讻谞住讛 砖讻讜驻讬谉 讗讜转讜 诇拽讬讬诐 注讻"驻 讗诪专 诇讬讛 专讘讬 讗砖讛 诇讗 拽谞讬转讬 讜讗转 讗诪专 诇讬 讝讬诇 讛讘 诇讛 驻讬' 讻讬讜谉 砖讗讬谉 讗转讛 诪讗诪讬谉 讗讜转讬 砖驻专注转讬讛 讗"讻 讗讬谞讛 诪拽讜讚砖转 讜诇诪讛 讗转讛 讻讜驻谞讬 诇拽讬讬诐 讛转谞讗讬 砖讛专讬 讛诪注砖讛 讛讜讗 转诇讜讬 讘转谞讗讬 讜讗讬谉 诇讻讜祝 注诇 拽讬讜诪讜 讗诇讗 砖讬转讘讟诇 讛诪注砖讛:



讜讗"专 讗讘讛讜 诪讬诪讬 诇讗 砖讞拽 讘讬 讗讚诐 讗诇讗 讝讛. 驻讬' 砖讛讚讬谉 注诪讜 讞讝专 讜讗诪专 讗讬谉 讛讬讗 讞讜讝专 讘讛 转谉 讗讬谉 讛讬讗 讞讜讝专转 讘讗讛 转转谉 讻诇讜诪专 讞讝专 专' 讗讘讛讜 讜讗诪专 讻讚讘专讬诐 讛专讗砖讜谞讬诐 讚讜讚讗讬 诪讻讬讜谉 砖谞砖讗讛 讗讬谉 讛拽讚讜砖讬谉 转诇讜讬讬谉 讘转谞讗讬 讗诇讗 诪讞诇讜 讛转谞讗讬 讜谞砖讗专讜 讛诪注讜转 讞讜讘 注"诪 讻谉 谞转专爪讜 诇讻谞讜住 讜讻讬讜谉 砖讻谉 讛讘讗 诇讞讝讜专 讘讜 砖诇讗 诇拽讬讬诐 讛转谞讗讬 砖注诇讬讜 讻讜驻讬谉 讗讜转讜 讜讗讬谞讜 讬讻讜诇 诇讞讝讜专 讘讜 诇讗 讛讜讗 讜诇讗 讛讬讗:



讜驻专讻讬' 讜诇讗 讚讗 讛讬讗 拽诪讬讬转讗. 驻讬' 讘转诪讬讛 讻诇讜诪专 诪讛 讞讚砖 专讘讬 讗讘讛讜 注讻砖讬讜 讜讛诇讗 讗诇讜 讛诐 讚讘专讬讜 讛专讗砖讜谞讬诐 砖讗诪专 诪转讞诇讛 讝讬诇 讛讘 诇讛 讜诪讚讘专讬讜 谞专讗讛 砖讞讝专 讘讜 诪讗讜转谉 讚讘专讬诐 讻砖讗诪专 诪讬诪讬 诇讗 砖讞拽 讘讬 讗讚诐 讗诇讗 讝讛 讜诪讛讚专讬谞谉 讞讝专 讜注砖讛 诪注砖讛 讘"讚 驻讬专讜砖 诪驻谞讬 砖讞讝专 诪讚讘专讬讜 讛专讗砖讜谞讬诐 讜讛讜讚讛 诇讚讘专讬 讛讗讬砖 专讗讛 注转讛 砖讘讟注讜转 讞讝专 讘讜 讜讛讚讬谉 讻讚讘专讬讜 讛专讗砖讜谞讬诐 讞讝专 讜拽讬讬诐 讗讜转讛 讜注砖讛 诪注砖讛 讘"讚 讻讚讘专讬讜 讛专讗砖讜谞讬诐 诇讛讜爪讬讗 诪讚讘专讬 讛讗讬砖 讝讛讜 驻讬专讜砖 讛讬专讜砖诇诪讬 讘讘讬专讜专 讜讻讬讜谉 讚诇讗 讞讝讬谞谉 讘讙诪专讗 讚讬诇谉 注诇讬讛 砖讜诐 驻讬专讻讗 住诪讻讬' 注诇讬讛 诇讙讘讬 拽讬讚讜砖讬谉 砖讛诐 注诇 转谞讗讬 砖讻讬讜谉 砖讻谞住讛 谞转讞讬讬讘 诪讬 砖注诇讬讜 转谞讗讬 诇拽讬讬诪讜 讜谞讙诪专讜 讛拽讬讚讜砖讬谉 诪讬讛讜 讘诪讙专砖 注诇 转谞讗讬 讜讛诇讻讛 讜谞讬砖讗转 讗讬谉 讻讗谉 专讙诇讬诐 砖讛诪讙专砖 诪讞诇 转谞讗讜 讚讛讗 讗诪讗讬 讜注讚讬讬谉 讘转谞讗讜 注讜诪讚讜转 讗注"驻 砖谞砖讗转 讜诇驻讬讻讱 讗诪专讜 讚诇讗讞专 诇讗 转谞砖讗 注讚 砖转转谉 砖诪讗 诇讗 转转谉 讜谞诪爪讗转 讗砖转 讗讬砖 诇诪驻专注 讜讗诐 讬砖 转谞讗讬 注诇 讛诪讙专砖 诇注砖讜转 讗讬谉 讻讜驻讬谉 讗讜转讜 诇注砖讜转讜 讻讚讬 砖讬转拽讬讬诪讜 讙专讜砖讬讜 讜讝讛 诪讘讜讗专



讛讗 讚讗诪专讬谞谉 讗讬讻讗 讘讬谞讬讬讛讜 砖驻砖讟讛 讬讚讛 讜拽讘诇讛 拽讬讚讜砖讬谉 诪讗讞专 讚诇专讘 讛讜谞讗 诇讗 讛讜讜 拽讬讚讜砖讬谉 讗讬 拽砖讬讗 谞讛讬 讚诪拽讜讚砖转 诇专讗砖讜谉 诇诪讛 讗讬谉 讞讜砖砖讬谉 诇拽讬讚讜砖讬 砖谞讬 讚讜诪讬讗 讚讗砖转 讗讬砖 讚注诇诪讗 砖驻砖讟讛 讬讚讛 讜拽讘诇转 拽讬讚讜砖讬谉 诪讗讞专 砖爪专讬讻讛 讙讟 讻讚讗讬转讗 讛转诐 讗讬讻讗 诇诪讬诪专 讚讛转诐 讟注诪讗 诪讗讬 爪专讬讻讛 讙讟 诪讚专讘 讛诪谞讜谞讗 讚讗诪专 讛讗砖讛 砖讗诪专讛 诇讘注诇讛 讙专砖转谞讬 谞讗诪谞转 讜诇讻砖拽讘诇讛 拽讬讚讜砖讬谉 诪讗讞专 讛讜讬 讻讗讜诪专转 讙专砖谞讬 讘注诇讬 讜讻诪讗谉 讚讗诪专 讚讻讬 讗转诪专 讚专讘 讛诪谞讜谞讗 讗驻讬诇讜 砖诇讗 讘驻谞讬讜 讛讻讗 讘诪讗讬 注住拽讬谞谉 讻砖讗诪专讛 讘驻讬' 砖讗讬谉 诇讛 讙讟 诪专讗砖讜谉 讻砖拽讘诇讛 拽讬讚讜砖讬 砖谞讬 讗讬 谞诪讬 讗驻讬诇讜 拽讘诇讛 住转诐 讻讬讜谉 讚讗讬讻讗 诇诪转诇讬' 讚拽讘诇讛 拽讬讚讜砖讬 砖谞讬 诪驻谞讬 砖住讜讘专讬诐 砖诇讗 谞讙诪专讜 拽讬讚讜砖讬 专讗砖讜谉 讜讟注转讛 讘讚专' 讬讛讜讚讛 讚诇讬转 诇讬讛 讻诇 讛讗讜诪专 注"诪 讻讗讜诪专 诪注讻砖讬讜 讚诪讬 转讜 诇讗 转诇讬谞谉 讘讙讬讟讜 砖诇 专讗砖讜谉 讻谞"诇:





讛诪讗讬专讬

讝讛 砖驻住拽谞讜 讘注谞讬谉 讝讛 讛讜讗 诪驻谞讬 砖驻住拽谞讜 讻专讘 砖转诇讛 讟注诐 讛住驻拽 讗诐 诪砖讜诐 讞讝专讛 讜讻谉 讚注转 讙讚讜诇讬 讛驻讜住拽讬诐 讜诪讻诇 诪拽讜诐 讙讚讜诇讬 讛诪讞讘专讬诐 驻住拽讜 讻专' 讬讜讞谞谉 砖讗驻讬诇讜 讛谉 诪讗讛 讻诇诐 转讜驻砖讬诐 讘讛 讜爪专讬讻讛 讙讟 诪讻诇 讗讞讚 讜讗讞讚 讜讬专讗讛 砖讛讘讬讗诐 诇讻讱 讛讻诇诇 讛讬讚讜注 专讘 讜专' 讬讜讞谞谉 讛诇讻讛 讻专' 讬讜讞谞谉 讜诪讻诇 诪拽讜诐 讟注诪讜 砖诇 专' 讬讜讞谞谉 讗讬谞讜 诪讟注诐 砖讛讝讻专谞讜 诇讛讬讜转 诇砖讜谉 讝讛 诪讜讘谉 诇拽爪转 讘谞讬 讗讚诐 讘转谞讗讬 讜诇拽爪转诐 讘讞讝专讛 讗诇讗 讟注诐 讗讞专 讛讜讗 砖讗诐 诪讟注诐 讝讛 诇讗 讛讬讛 讗讜诪专 讗驻讬诇讜 诪讗讛 转讜驻砖讬谉 讘讛 砖讛专讬 讘讝讜 讗讬谉 转驻讬砖讛 讗诇讗 诇讗讞讚 诪讛诐 讜讗讬谉 讗谞讜 讬讜讚注讬诐 诪讬 讛讜讗 讜诇驻讬讻讱 谞注砖讬转 诪拽讚砖转 诪住驻拽 诇讻诇 讗讞讚 诪讛诐 讜诪讗讞专 砖讛讜讗 讗讜诪专 讻诇诐 转讜驻砖讬谉 讘讛 讗诇诪讗 砖讬砖 诇讻诇 讗讞讚 诪讛诐 住专讱 拽讚讜砖讬 讜讚讗讬 讜诪转讜讱 讻讱 讛讜爪专讻讜 诇讜诪专 砖讟注诪讜 砖诇 专' 讬讜讞谞谉 讟注诐 讗讞专 讛讜讗 讜讛讜讗 砖讗诪专讜 讻诇 讞讚 讜讞讚 专讜讞讗 诇讞讘专讬讛 砖讘拽 诇讜诪专 砖讻诇 讗讞讚 诪爪讗 诇讜 讘讛 诪拽讜诐 驻谞讜讬 诇讞讜诇 注诇讬讛 拽讚讜砖讬谉 诪转讜讱 砖拽讚讜砖讬谉 砖诇 讝讛 诇讗 谞讙诪专讜 注讚 砖诇砖讬诐 讜诪讗讞专 砖讻谉 讻讱 讛讬讛 讛注谞讬谉 诪讛砖转讗 诪讬转讞诇讬 讜诪讬讙诪专 诇讗 诇讬讙诪专讜 注讚 砖诇砖讬诐 砖讻诇 讛专讜爪讛 诇拽讚砖 讬讛讜 拽讚讜砖讬谉 转讜驻住讬谉 讜讗讞专 砖讻谉 诇讗 讛讬讛 诇讙讚讜诇讬 讛诪讞讘专讬诐 诇讻转讜讘 砖诪拽讚砖转 诇讻诇谉 诪住驻拽 砖讛专讬 诪转讜专转 讜讚讗讬 讛讬讗 诪拽讚砖转 诇讻诇谉 讜讗祝 讙讚讜诇讬 讛讚讜专讜转 诪讘讬讗讬诐 专讗讬讛 讚讚讘专讬 专' 讬讜讞谞谉 讘讜讚讗讬 谞讗诪专讜 诪诪讛 砖讛拽砖讜 诇讜 诪讝讜 砖砖谞讬谞讜 诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讜诇专' 讬讜讞谞谉 砖讬讜专讗 讛讜讗 讜诇讗 讬讛讗 讙讟 讻诇诇 砖讻诇 讙讟 砖讬砖 讘讜 砖讬讜专 讗讬谞讜 讻诇讜诐 讗诇诪讗 诪砖讬讜专 讘讜讚讗讬 讛讜讗 讗讜诪专 讻谉 讜讗注"驻 砖讗祝 讛诪砖讬讬专 讘拽讚讜砖讬谉 讗讬谞讜 讻诇讜诐 讚讜拽讗 讘砖讬讜专 讙诪讜专 讻讙讜谉 讞讜抓 诪驻诇讜谞讬 讗讘诇 讝讜 砖讘讻讗谉 讗讬谉 讘讛 砖讬讜专 讗诇讗 注讚 砖诇砖讬诐 讗讘诇 诪讙专砖 诪注讻砖讜 讜诇讗讞专 诪讬转讛 讻讬讜谉 砖诇讗讞专 诪讬转讛 讗讬谞讜 讝诪谉 讙讬专讜砖讬谉 讜讻诇 讝诪谉 砖讛讜讗 讘讞讬讬诐 诇讗 讙讬专砖 诇讙诪专讬 砖讬讜专 讙诪讜专 讛讜讗 讜诇诪讚转 砖讚讘专讬 专' 讬讜讞谞谉 诇住专讱 拽讚讜砖讬 讜讚讗讬 谞讗诪专讜 讜讝讛 砖讙讚讜诇讬 讛诪讞讘专讬诐 讻转讘讜讛 讘诇砖讜谉 住驻拽 讗讬驻砖专 砖诪转讜讱 砖讗讬谞讛 专讗讜讬讬讛 诇讗讞讚 诪讛诐 讛诐 拽讜专讬谉 讗讜转讛 诪拽讜讚砖转 诪住驻拽 诇讻诇诐 讜诇讚注转诐 讗驻讬诇讜 讛诐 诪讗讛 爪专讬讻讛 讙讟 诪讻诇 讗讞讚 诪讛诐 讜讻谉 讬砖 诇讜诪专 砖诇讚注转 专' 讬讜讞谞谉 讗驻讬诇讜 讘讗讜 诪讗讛 讜拽讚砖讜讛 讘讬讜诐 讗讞讚 讜讗诪专 讻诇 讗讞讚 诪讛诐 诪注讻砖讜 讜注讚 砖诇砖讬诐 讬讜诐 讻诇诐 转讜驻砖讬诐 讜讻谉 讻诇 砖拽讚砖讜讛 住转诐 讗讘诇 讛诪拽讚砖讬诐 诪砖诇砖讬诐 讜讗讬诇讱 诇讗 砖讻讘专 讙诪专讜 讛专讗砖讜谞讬诐 讜诪讻诇 诪拽讜诐 专讗砖讜谞讬诐 诇讗 谞驻拽注讜 讜诪讻诇 诪拽讜诐 谞专讗讬诐 讛讚讘专讬诐 诇驻住讜拽 讻专讘 讜砖诇讗 诇讞讜砖 讗诇讗 诇专讗砖讜谉 讜讗诪爪注讬 砖讗诐 诪住驻拽 讗转讛 讘讗 诇讞讜砖 讜诪讟注诐 砖讛讝讻专谞讜 诇讛讬讜转 诇砖讜谉 讝讛 诪讜讘谉 诇拽爪转 讘谞讬 讗讚诐 讘转谞讗讬 讜诇拽爪转诐 讘讞讝专讛 讛专讬 讟注诐 讝讛 讻讘专 谞讚讞讛 讘讙诪专讗 讜讗诐 诇转驻讬住转 讜讚讗讬 讛专讬 讻诇 砖讗转讛 诪谞讬讞 讘讛 砖讜诐 砖讬讜专 讗砖讛 诇讞爪讗讬谉 讛讜讗 讜注讜讚 砖讛专讬 讘诪讛讬讜诐 讜诇讗讞专 诪讬转讛 讝讛 砖讗诪专讜 讙讟 讜讗讬谞讜 讙讟 谞转驻专砖 讛讟注诐 讙诐 讻谉 诪砖讜诐 讚诪住驻拽讗 诇讜 讗讬 转谞讗讛 讗讬 讞讝专讛 讜诪转讜讱 讻讱 讞讜诇爪转 讜诇讗 诪转讬讘诪转 讗讘诇 诪讛讬讜诐 讗诐 诪转讬 转谞讗讬 讙诪讜专 讛讜讗 讜诇讻砖诪转 讘诪爪讗 讙讟 讙诪讜专 诇诪驻专注 讜讻谉 讻诇 诪讛 砖讗转讛 诪住讜驻拽 讘讜 讗诐 转谞讗讬 讗诐 讞讝专讛 驻讬专讜砖讜 讘诪注讻砖讜 讜诇讗讞专 讗讜 讘诪讛讬讜诐 讜诇讗讞专 讗讘诇 讘讗诐 专"诇 诪讛讬讜诐 讗诐 讗讙讬注 诇砖诇砖讬诐 讗讜 诪注讻砖讜 讗诐 诇讗 讘讗转讬 讜讛讚讜诪讛 诇讝讛 转谞讗讬 讙诪讜专 讛讜讗:



讻讘专 讘讬讗专谞讜 讘诪讬 砖讗诪专 讛专讬 讗转 诪拽讚砖转 诇讬 诇讗讞专 砖诇砖讬诐 砖讗诐 讘讗 讗讞讚 讜拽讚砖讛 转讜讱 砖诇砖讬诐 讗讜 砖讞讝专 讗讞讚 诪讛诐 讗讬谞讛 诪拽讚砖转 诇讝讛 讻诇诇 讜讻谉 讘讬讗专谞讜 砖讗诐 诇讗 拽讚砖讛 讗讞专 讜诇讗 讞讝专 讗讞讚 诪讛诐 讛专讬 讛讬讗 诪拽讚砖转 讗注"驻 砖谞转讗讻诇讜 讛诪注讜转 讗诐 诪转 讛讜讗 讘转讜讱 砖诇砖讬诐 讜讗祝 讛讬讗 诇讗 讞讝专讛 讜诇讗 拽讘诇讛 拽讚讜砖讬谉 诪讗讞专 讜讛讙讬注讜 砖诇砖讬诐 讬讜诐 诪讬 砖诪专讗讛 注爪诪讜 讻诪住驻拽 讗诐 讝拽讜拽讛 诇讬讘诐 讜诪讬讛讗 诇讞诇讜抓 诪住驻拽 诇讚注转讬 讗讬谉 讝讛 爪专讬讱 诇驻谞讬诐 砖诪讗讞专 砖讘砖注讛 砖诪转 诇讗 讞诇讜 拽讚讜砖讬讜 讻诇诇 讛讬讗讱 讬讞讜诇讜 讗讞专 讻谉 讗诇讗 讜讚讗讬 讘讝讜 讗讬谉 讻讗谉 讝讬拽讛 讻诇诇 讗祝 诪住驻拽 讜诪讻诇 诪拽讜诐 讗诐 拽讚砖讛 讗讞专 讘转讜讱 砖诇砖讬诐 讜诪转 讝讛 讛砖谞讬 讘转讜讱 讛砖诇砖讬诐 讘诇讗 讝讬拽讛 讗讜 讙讬专砖 驻讬专砖讜 讘转诇诪讜讚 讛诪注专讘 砖拽讚讜砖讬 讛专讗砖讜谉 讞诇讬诐 诇住讜祝 砖诇砖讬诐 讗讘诇 讗诐 诪转 诇讗讞专 砖诇砖讬诐 讗讜 讙讬专砖 讗讬谉 拽讚讜砖讬 讛专讗砖讜谉 讞诇讬谉 讜讛讚讘专讬诐 诪转诪讬讛讬谉 讗祝 讘诪转 讗讜 讙讬专砖 转讜讱 砖诇砖讬诐 讛讬讗讱 拽讚讜砖讬 专讗砖讜谉 讞诇讬谉 注讜讚 讜诪讗讞专 砖拽讘诇讛 拽讚讜砖讬谉 讗讬谉 诇讱 讞讝专讛 讙讚讜诇讛 诪讝讜 讜讗祝 诇讙讚讜诇讬 讛讚讜专讜转 专讗讬转讬 砖诇讗 讛讬讜 谞住讻诪讬诐 讘讜 讜诪讞讝讬拽讬谉 讗讜转讜 讘诪砖讘砖 讗诇讗 砖讗讬驻砖专 砖诪讗讞专 砖诇讗 讘讗讜 拽讚讜砖讬 砖谞讬 讘讙讘讜诇讜 砖诇 专讗砖讜谉 拽讚讜砖讬 专讗砖讜谉 讻讚拽讬讬诪讬 拽讬讬诪讬 讜讞讝专讛 讙诪讜专讛 讗讬谉 讻讗谉 砖诪讗 讛讬转讛 住讘讜专讛 诇讛转拽讚砖 诇砖谞讬 注讚 讬讜诐 砖诇砖讬诐 诇讘讚:



讛转拽讚砖讬 诪注讻砖讜 讜诇讗讞专 砖诇砖讬诐 讗讬谉 住驻拽 讘讗砖讛 砖讗讬谞讛 讬讻讜诇讛 诇讞讝讜专 讘转讜讱 砖诇砖讬诐 砖讛专讬 讻砖诪拽讘诇讛 拽讚讜砖讬 砖谞讬 讞讝专讛 讛讜讗 讜诇讗 讻诇 讛讬诪谞讛 讗讘诇 讛讜讗 讻讘专 讘讬讗专谞讜 砖讛讜讗 讞讜讝专 砖讻讱 讛讜讗 讛注谞讬谉 诪注讻砖讜 讜诇讗讞专 砖诇砖讬诐 讗诐 诇讗 讗讞讝讜专 讘讬 讻诪讜 砖驻讬专砖谞讜 讜讗祝 讙讚讜诇讬 讛专讘谞讬诐 讻转讘讜讛 讻谉 讜讗注"驻 砖讘讛转拽讚砖讬 诇讬 注诇 诪谞转 砖讗转谉 诇讱 诪谞讛 讗讬谞讜 讬讻讜诇 诇讞讝讜专 诇讚注转谞讜 讻诪讜 砖讘讬讗专谞讜 讘驻专拽 专讗砖讜谉 讘讝讜 讛讜讗讬诇 讜转诇讛 讛转谞讗讬 讘诪注砖讛 诇讗 讛转谞讛 讗诇讗 诇拽讬讜诐 讛转谞讗讬 砖讗讬谉 讘讬讚讜 注讻砖讜 诇拽讬讬诪讜 讗讘诇 讝讛 砖诇讗 讛转谞讛 讘诪注砖讛 诪讛 诇讜 诇讛讗专讬讱 讛讝诪谉 讜讚讗讬 诇讗 讻讬讜谉 讗诇讗 砖讬讛讗 讘讬讚讜 诇讞讝讜专 讗讘诇 讛讬讗 砖诇讗 讛转谞转讛 讗讬谞讛 讬讻讜诇讛 诇讞讝讜专 讗讚专讘讗 讛讬讗 拽讘诇转诐 注诇 住诪讱 专爪讜谞讜 讜讻谉 讗注"驻 砖讘诪砖讜讱 驻专讛 讝讜 诇拽谞讜转讛 诪注讻砖讜 讜诇砖诇砖讬诐 讬讜诐 讗讬谞讜 讞讜讝专 诇讚注转 专讜讘 诪驻专砖讬诐 讘讝讜 诪爪讚 诪诇讗讻转讛 砖讛讜讗 爪专讬讱 诇讛 讛转谞讛 讗讘诇 讘讝讜 诇讗 讛转谞讛 讗诇讗 诇讞讝专讛 讜诪注转讛 讗诐 诪转 诇讜 讘转讜讱 砖诇砖讬诐 讗讬谉 讻讗谉 拽讚讜砖讬谉 讻诇诇 讜讗讬谉 讻讗谉 讝讬拽讛 讜讝讛讜 砖驻讬专砖谞讜 诇诪注诇讛 转谞讗讛 讛讜讗 砖讗诐 讬诪讜转 讗讜 讬讞讝讜专 诇讗 讬讛讜 拽讚讜砖讬谉 讜讗祝 讙讚讜诇讬 讛专讘谞讬诐 驻讬专砖讜讛 讻谉 讜谞诪爪讗 讚讬谉 诪讬转讛 砖讜讛 诇讚讬谉 讞讝专讛 讜诪讻诇 诪拽讜诐 讙讚讜诇讬 讛专讗砖讜谞讬诐 讻转讘讜 讘诪住讻转 讙讬讟讬谉 讘注谞讬谉 讛专讬 讝讛 讙讬讟讬讱 讜诇讗 转转讙专砖讬 讘讜 注讚 诇讗讞专 砖诇砖讬诐 砖讻诇 砖讬砖 讘讜 诪注讻砖讜 讗祝 讛讜讗 讗讬谞讜 讞讜讝专 讜诇讚注转 讝讛 讻诇 砖诪转 讜讚讗讬 爪专讬讻讛 讞诇讬爪讛 讜注拽专 讛讚讘专讬诐 砖讬讻讜诇 讛讜讗 诇讞讝讜专 讜讻诇 砖讞讜讝专 讗讬谉 讻讗谉 拽讚讜砖讬谉 讻诇诇 讛讗 讻诇 砖诪转 讜诇讗 讞讝专 爪专讬讻讛 讞诇讬爪讛 砖讛专讬 讗诪专讜 注诇 诪谞转 砖诇讗 讬诪讞讛 讗讘讗 转讜讱 砖诇砖讬诐 讜诪转 讛讗讘 转讜讱 砖诇砖讬诐 诪拽讚砖转 砖讛专讬 讬讚讜注 砖诇讗 讬诪讞讛 讜讗注"驻 砖讗诇讜 讛讬讛 拽讬讬诐 砖诪讗 讛讬讛 诪讜讞讛 讗祝 讘讝讜 讗注"驻 砖诪讗 讛讬讛 讞讜讝专 诪拽讜讚砖转 诪住驻拽 讛讜讗讬诇 讜诪注讻砖讜 讞诇讜 讛拽讚讜砖讬谉 讜讞讜诇爪转 讜诇讗 诪转讬讘诪转 诪住驻拽讗 诇谉 讗讬 转谞讗讛 讗讬 讞讝专讛 讜讬砖 讗讜诪专讬诐 砖诪转讬讘诪转 诪诪讛 谞驻砖讱 讗讬 转谞讗讬 讛讗 专诪讬讗 拽诪讬讛 诇讬讘讜诐 讗讬 讞讝专讛 讛讜讗 讗讬谉 讻讗谉 讝讬拽讛 讻诇诇 讜砖诪讗 转讗诪专 谞讞讜砖 砖诪讗 转驻讟专 爪专转讛 讘讬讘讜诐 讝讛 讜讗诐 讗讬谉 讝讜 讬讘诪讛 谞诪爪讗转 讛讗讞专转 讬讘诪讛 诇砖讜拽 砖讛专讬 讘讻讬讜爪讗 讘讝讜 讗转讛 讗讜诪专 讻谉 讘讬讘讜诐 砖诇 讗讬诇讜谞讬转 讗讬谞讜 讚讜诪讛 砖讛讗讬诇讜谞讬转 讗砖转讜 讬讚讜注讛 讛讬转讛 讜讻砖专讜讗讬谉 讗讜转讛 诪转讬讘诪转 驻讜讟专讬谉 爪专转讛 讗讘诇 讝讜 讗讬谞讛 讗砖转讜 讜讚讗讬转 讜讗讬谉 爪专转讛 驻讜讟专转 注爪诪讛 讘诇讗 讞诇讬爪讛 诪爪讚 谞砖讜讗讬讛 讗讘诇 讗诐 拽讚砖讛 砖谞讬 讘转讜讱 砖诇砖讬诐 讜诪转 讗讬讝讛 诪讛诐 讘讝讬拽讛 专"诇 砖讬砖 诇讜 讗讞 讞讜诇爪转 讜诇讗 诪转讬讘诪转 砖诪讗 转谞讗讬 讛讜讗 讜诪拽讚砖转 诇专讗砖讜谉 砖诪讗 讞讝专讛 讜谞转拽讚砖讛 诇砖谞讬 讜讗诐 诪转 讗讞讚 诪讛诐 讘诇讗 讝讬拽讛 讗讜 讙专砖讛 诪转讬讘诪转 诇讗讞讬讜 砖诇 讗讞专 诪诪讛 谞驻砖讱 讜讻谉 讻诇 砖讗诪专 讛转拽讚砖讬 诇讬 诪注讻砖讜 讜诇讗讞专 砖诇砖讬诐 讬讜诐 讗诐 诪转讛 讛讬讗 讘转讜讱 砖诇砖讬诐 讜讗讞讜转讛 讛讬转讛 谞砖讜讗讛 诇讗讞讬讜 讜讻讘专 谞驻诇讛 诇讜 诇讬讘讜诐 讘讞讬讬讛 讞讜诇爪转 讜诇讗 诪转讬讘诪转 诇讚注转 砖讻转讘谞讜 砖讬讻讜诇 讛讜讗 诇讞讝讜专:



讛诪砖谞讛 讛砖诇讬砖讬转 讜讛讻讜谞讛 讘讛 诇讛转讞讬诇 讘讘讬讗讜专 讛讞诇拽 讛砖谞讬 讜讛讜讗 砖讗诪专 讛讗讜诪专 诇讗砖讛 讛专讬 讗转 诪拽讜讚砖转 诇讬 注诇 诪谞转 砖讗转谉 诇讬讱 诪讗转讬诐 讝讬讝 讛专讬 讝讜 诪拽讜讚砖转 讜讬转谉 注诇 诪谞转 砖讗转谉 诇讬讱 诪讻讗谉 讜注讚 砖诇砖讬诐 讬讜诐 谞转谉 诇讛 讘转讜讱 砖诇砖讬诐 讬讜诐 诪拽讜讚砖转 讜讗诐 诇讗讜 讗讬谞讛 诪拽讜讚砖转 讗诪专 讛专"诐 驻讬' 讗诪专讜 讜讬转谉 讬专爪讛 讘讜 砖讛讜讗 讬讞讬讬讘讛讜 砖讬转谉 讜讻讗砖专 谞转谉 讛谞讛 转讛讬讛 诪拽讜讚砖转 诪注转 诇拽讞讛 讛拽讚讜砖讬谉 讜讻讗诇讜 讗诪专 诇讛 讛专讬 讗转 诪拽讜讚砖转 诇讬 诪注讻砖讬讜 诇讗讞专 砖讗转谉 诇讬讱 诪讗转讬诐 讝讜讝 讜讻谉 讗诪专讜 注诇 诪谞转 砖讗转谉 诇讱 诪讻讗谉 讜注讚 诇' 讬讜诐 诇驻讬 砖讛注讬拽专 讗爪诇谞讜 讻诇 讛讗讜诪专 注诇 诪谞转 讻讗讜诪专 诪注讻砖讬讜 讚诪讬:



讗诪专 讛诪讗讬专讬 讜讛讜讗 讬转谉 讻诇讜诪专 诪拽讚砖转 诪注讻砖讜 讜诇讻砖讬转谉 讜谞讞诇拽讜 讘注谞讬谉 讝讛 讘讙诪专讗 专讘 讛讜谞讗 讗诪专 讜讛讜讗 讬转谉 讜诇讗 砖转驻专砖 讜讛讜讗 讬转谉 注诇 讻专讞讜 专"诇 砖转讛讗 讛讬讗 讻讜驻转讛讜 诇讬转谉 砖讘讜讚讗讬 讗讬谞讛 讻讜驻转讛讜 诇讚注转谞讜 讻诪讜 砖讻转讘谞讜 讘驻专拽 专讗砖讜谉 讗诇讗 讻讱 驻讬专讜砖讜 讻砖讬转谉 诇讛 讛诪讗转讬诐 转讛讗 诪拽讚砖转 诪砖注讛 讛拽讚讜砖讬谉 诇诪驻专注 砖讻诇 讛讗讜诪专 注诇 诪谞转 讻讗讜诪专 诪注讻砖讜 讜讗诐 讻谉 讛专讬 讝讜 转诇讜讬讛 讜注讜诪讚转 注讚 砖讬转谉 讜讛讜讗 讬转谉 讻砖讬专爪讛 讜讬讙诪专讜 拽讚讜砖讬讜 诇诪驻专注 讜专讘 讬讛讜讚讛 讗诪专 讛专讬 讝讜 诪拽讜讚砖转 诇讻砖讬转谉 讻诇讜诪专 砖讗讬谉 讛拽讚讜砖讬谉 讞诇讬谉 讻诇诇 注讚 砖讬转谉 讛讜讗讬诇 讜诇讗 讗诪专 诇讛 诪注讻砖讜 砖讗讬谞讜 住讜讘专 讘注诇 诪谞转 砖讬讛讗 讻诪注讻砖讜 讜砖讗诇讜 讘讛 诪讗讬 讘讬谞讬讛讜 讻诇讜诪专 砖讗祝 诇专讘 讛讜谞讗 诪讻诇 诪拽讜诐 讗住讜专讛 诇讜 注讚 砖讬转谉 砖诪讗 诇讗 讬拽讬讬诐 讛转谞讗讬 讜谞诪爪讗 诇诪驻专注 砖诇讗 拽讚砖 讜谞诪爪讗讜 讘谞讬讛 驻讙讜诪讬诐 讜讛砖讬讘 讘讛 讻讙讜谉 砖拽讘诇讛 拽讚讜砖讬谉 诪讗讞专 拽讜讚诐 砖讬砖诇讬诐 讝讛 讗转 讛转谞讗讬 讜讗讞专 拽讚讜砖讬 砖谞讬 讛讜讗 讘讗 讜诪砖诇讬诐 讗转 讛转谞讗讬 砖诇讚注转 专讘 讛讜谞讗 讛砖诇诪转 讛转谞讗讬 诪驻拽注转 拽讚讜砖讬 砖谞讬 讜讗祝 诪转讜专转 住驻拽 讻讚讬谉 讻诇 转谞讗讬 讙诪讜专 砖讘诪注讻砖讜 讜诇专讘 讬讛讜讚讛 拽讚讜砖讬 砖谞讬 讛讜讜 拽讚讜砖讬谉 讜讬砖 诪驻专砖讬谉 诇专讘 讬讛讜讚讛 拽讚讜砖讬 住驻拽 砖诇讗 讛讜讞诇讟 讘讬讚讜 讘注诇 诪谞转 讗诐 讛讜讗 讻诪注讻砖讜 讗诐 诇讗讜 讜讛专讗讬讛 诪讛 砖讗诪专讜 诇诪讟讛 专讘 讬讛讜讚讛 讻专讘谞谉 讜讛专讬 诇专讘谞谉 讘诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讜讛诇讻讛 讻专讘 讛讜谞讗 讜诪讻诇 诪拽讜诐 讗诐 诪转 讛讜讗 拽讜讚诐 拽讬讜诐 讛转谞讗讬 讗讬谞讛 讝拽讜拽讛 诇讬讘诐 讜讗驻讬诇讜 专爪讜 讬讜专砖讬讜 诇讬转谉 讘诪拽讜诪讜 砖讝讛 砖讗诪专 讗转谉 讗谞讬 拽讗诪专 讜诇讗 讬讜专砖讬 讜讻谉 讗诐 诪转讛 讛讬讗 拽讜讚诐 拽讬讜诐 讛转谞讗讬 讗讬谉 讻讗谉 住专讱 拽讬讚讜砖讬谉 讜诪讜转专 讘拽专讜讘讜转讬讛 讜讗驻讬诇讜 专爪讛 诇讬转谉 诇讬讜专砖讬讛 讗转谉 诇讱 拽讗诪专 诇讛 讜诇讗 诇讬讜专砖讬讛 讜讬砖 诪驻拽驻拽讬谉 讘砖转讬讛诐 讻诪讜 砖谞讘讗专 讜诇注谞讬谉 讗诐 讛讜讗 讬讻讜诇 诇讞讝讜专 讗诐 诇讗讜 谞讞诇拽讜 讘讛 讛诪驻专砖讬诐 讜讻讘专 讻转讘谞讜 讘驻专拽 专讗砖讜谉 讘砖诪讜注转 讛转拽讚砖讬 诇讬 讘诪谞讛 讜谞转谉 诇讛 讚讬谞专 砖诇讚注转谞讜 讗祝 讛讜讗 讗讬谞讜 讬讻讜诇 诇讞讝讜专 专"诇 砖讗驻讬诇讜 讞讜讝专 讜讗讜诪专 讗讬谞讬 专讜爪讛 诇讛砖诇讬诐 讛转谞讗讬 讻诇 砖讬拽讬讬诪谞讜 讗讞专 讻谉 谞转拽讬讬诐 讜诪拽讜讚砖转 讜讗讬谉 爪专讬讱 诇讜诪专 讘讗砖讛 砖讗讬谞讛 讬讻讜诇讛 诇讞讝讜专 砖讛专讬 讛讬讗 诇讗 讛转谞讛 讜讻谉 讻转讘谞讜 砖讗诐 诪讞诇讛 诇讜 讛转谞讗讬 讘注讚讬诐 诇讚注转谞讜 讛专讬 讛讜讗 讻拽讬讜诐 讛转谞讗讬 诪讻诇 诪拽讜诐 讻诇 砖拽讘注 诇讛 讝诪谉 讜注讘专 讛讝诪谉 讜诇讗 拽讬讬诐 转谞讗讜 讗讬谉 讝讛 讻诇讜诐 讜讛讜讗 砖讗诪专讜 注诇 诪谞转 砖讗转谉 诇讱 诪讗转讬诐 诪讻讗谉 讜注讚 砖诇砖讬诐 讬讜诐 谞转谉 诇讛 讘转讜讱 砖诇砖讬诐 讬讜诐 诪拽讜讚砖转 讜讗诐 诇讗讜 讗讬谞讛 诪拽讜讚砖转:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讻讱 讛诐:



讗祝 诇注谞讬谉 讙讬讟讬谉 讗诪专讜 讛讗讜诪专 诇讗砖讛 讛专讬 讝讛 讙讬讟讬讱 注诇 诪谞转 砖转转谞讬 诇讬 诪讗转讬诐 讝讜讝 讛专讬 讝讜 诪讙讜专砖转 讜讛讬讗 转转谉 讜讗祝 讘讝讜 谞讞诇拽讜 专讘 讛讜谞讗 讜专讘 讬讛讜讚讛 砖诇讚注转 专讘 讛讜谞讗 讜讛讬讗 转转谉 诇讻砖转专爪讛 诪讬讛讗 讬讛讗 讛讙讟 讙讟 诪注讻砖讜 讜诇讚注转 专讘 讬讛讜讚讛 讗讬谞讜 讙讟 讻诇诇 注讚 砖注讛 砖转转谉 讜砖讗诇讜 讘讛 讗诐 讻谉 诪讗讬 讘讬谞讬讛讜 讜讛砖讬讘讜 砖谞转拽专注 讛讙讟 讗讜 砖讗讘讚 拽讜讚诐 拽讬讜诐 讛转谞讗讬 砖诇专讘 讛讜谞讗 讗讬谞讛 爪专讬讻讛 讙讟 讗讞专 讜诇专讘 讬讛讜讚讛 爪专讬讻讛 讙讟 讗讞专 讜讛诇讻讛 讻专讘 讛讜谞讗:





转讜住驻讜转 专讗"砖

讙诪专讗 讗驻讬诇讜 诪讗讛 转讜驻住讬诐 讘讜 诇讗 讚诪讬 诇诪拽讚砖 讞爪讬 讗砖讛 讚讗诪专讬' 讘驻"拽 讚讗讬谞讛 诪拽讜讚砖转 讚讛转诐 砖讬讬专 讘拽谞讬讬谞讜 讗讘诇 讛讻讗 诇讗 砖讬讬专 讜讘专讬砖 驻' 讘转专讗 讚讙讬讟讬谉 砖讚讜讞拽 诇诪爪讜讗 讗砖转 砖谞讬 诪转讬诐 讛讬讻讬 诪砖讻讞转 诇讛 讛讬讛 讬讻讜诇 诇诪爪讜讗 讘注谞讬谉 讝讛:



讻诇 讙讬讟讛 讚诪砖讬讬专 讘讛 诇讗讜 讻诇讜诐 讛讜讗. 转讬诪讗 讻讬 讛讬讻讬 讚驻砖讬讟讗 诇讬讛 讚讗讬谉 讛讙讟 诇砖讬讜专 讗"讻 拽讬讚讜砖讬谉 谞诪讬 诇讗 讬讞讜诇讜 讻讚讗诪专讬谞谉 讘专讬砖 讛诪讙专砖 讙讘讬 讞讜抓 诇驻诇讜谞讬 讘讬谉 诇专"讗 讜讘讬谉 诇专讘谞谉 讜讬爪讗讛 讜讛讬转讛 讗"讻 讗诪讗讬 讗讬爪讟专讬讱 诇讗拽砖讜讬讬 诪讙讟 讜讬"诇 讚讚讜拽讗 诪讛讬讜诐 讜诇讗讞专 诪讬转讛 讛讜讗 讚拽讗诪专 讚讙讬讟讛 讚诪砖讬讬专 讘讛 讜诇讗 讻诇讜诐 讻讬讜谉 讚讗讬谉 讛讙讟 谞讙诪专 讘讞讬讬讜 讜讛"讛 讘拽讬讚讜砖讬谉 讗诐 讗诪专 诪讛讬讜诐 讜诇讗讞专 诪讬转讛 讗讘诇 诪注讻砖讬讜 讜诇讗讞专 诇' 讬讜诐 讛讜讬 讙讟 讻诪讜 诇注谞讬谉 拽讬' 讚诪讛 讚诪砖讬讬专 讛砖转讗 谞讙诪专 诇讗讞专 诇' 讬讜诐 讜讗诐 诪转 转讜讱 诇' 讬讜诐 讗讬驻砖专 讘讬谉 讘讙讟 讘讬谉 讘拽讬讚讜砖讬谉 诇讗讜 讻诇讜诐 讛讜讗 讻讬讜谉 砖诇讗 谞讙诪专 讘讞讬讬讜:



专讘 讛讜谞讗 讗诪专 讜讛讜讗 讬转谉 讻讜讜转讬讛 拽讬讬诪讬 讻讚驻"诇 讘驻"拽 讙讘讬 讛讗 讚讗诪专 专' 讗诇注讝专 讛转拽讚砖讬 诇讬 讘诪谞讛 讜谞转谉 诇讛 讚讬谞专 讛专讬 讝讜 诪拽讜讚砖转 讜讬砖诇讬诐:





转讜住驻讜转 专讬"讚

讜专讘讬 讬讜讞谞谉 讗诪专 讗驻讬' 诪讗讛 转讜驻住讬谉 讘讛 讜讛讻讬 诪讬驻专砖讗 诪转谞讬转讬谉 诪拽讜讚砖转 讜讗讬谞讛 诪拽讜讚砖转 砖诪爪专讬讻讬谉 讗讜转讛 讙讟 诪砖谞讬讛诐 讗讘诇 讗讬谞讛 诪拽讜讚砖转 砖转讛讗 诪讜转专转 诇讜 诪驻谞讬 砖谞讬 讛拽讬讚讜砖讬谉 转讜驻住讬谉 讘讛:



讗"讘 砖驻砖讟讛 讬讚讛 讜拽讘诇讛 拽讬讚讜砖讬谉 诪讗讞专. 驻讬' 讛讜讗 讛讚讬谉 谞诪讬 讗诐 讞讝专 讘讜 讛讘注诇 讜讗诪专 讗讬 讗讬驻砖讬 诇讬转谉 诇讱. 诇专讘讬 讬讛讜讚讛 讚讗诪专 诇讻讬 讬讛讬讘 讛讜讬 拽讬讚讜砖讬 讬讻讜诇 诇讘讟诇诐 讘讻讱 讜讗讬谞讛 爪专讬讻讛 诪诪谞讜 讙讟 讜诇专讘 讛讜谞讗 讚讗诪专 转谞讗讛 讛讜讗 讗祝 注诇 驻讬 砖讗诪专 注讻砖讬讜 讗讬 讗讬驻砖讬 诇讬转谉 讻诇 讝诪谉 砖讗讞专 讻讱 讬诪诇讱 讜讬转谉 诇讛 讛讜讜 拽讚讜砖讬谉 诇诪驻专注 讛诇讻讱 讗讬谉 诇讛 转拽谞讛 诇讬谞砖讗 诇砖讜诐 讗' 注讚 砖讬转谉 诇讛 讙讟 砖讻讬讜谉 砖诇讗 拽讘注 讝诪谉 讘谞转讬谞转 讛讝讜讝讬诐 讻诇 讝诪谉 砖讬转谞诐 诇讛 诪转拽讬讬诪讬谉 讛拽讬讚讜砖讬谉 诇诪驻专注. 讜讻谉 谞诪讬 诪讗讬 讚转谞讬讗 诇拽诪谉 讙讘讬 讙讟 讜诇讗讞专 诇讗 转讬谞砖讗 注讚 砖转转谉 讗诐 谞讬砖讗转 谞讬砖讜讗讬讛 转诇讜讬讬谉 讗诐 转转谉 诇讜 诪讗转讬' 讝讜讝 讛讜讬 讙讬讟讗 诇诪驻专注 讜讛讜讜 谞讬砖讜讗讬谉 讜讗诐 诇讗 转转谉 讗讬谞谉 谞砖讜讗讬谉 讜讗诐 专讜爪讛 讛讗砖讛 诇讞讝讜专 诇讘注诇讛 砖诇讗 转转谉 诇讜 讛讝讜讝讬诐 讜讬讛讬讛 讛讙讟 讘讟诇 讗讬谞讛 讬讻讜诇讛 砖诪讗 讛讬讜诐 讗讜 诪讞专 转转谉 诇讜 讜转拽讬讬诐 讛讙讟 诇诪驻专注 讜谞砖讜讗讬讛 诪砖谞讬 讛讬讜 谞砖讜讗讬谉 讜讛讬讗 讗住讜专讛 诇讜. 讜讗讜转讜 讛砖谞讬 讗住讜专 讘拽专讜讘讜转讬讛 砖诪讗 讬转拽讬诪讜 谞讬砖讜讗讬谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗住讘专讗 诇讱 讻讜' 讚讛讗 诇讬讻讗 诇诪讬诪专 讟注诪讗 讚专"讬 诪砖讜诐 讚拽住讘专 讘' 诇砖讜谞讜转 讻讜' 注讻"诇 诪讬讛讜 讗讻转讬 拽"拽 讚讗讬诪讗 讟注诪讗 讚专讘 谞诪讬 讚讗诪专 诪拽讜讚砖转 讜讗讬谞讛 诪拽讜讚砖转 诇注讜诇诐 谞诪讬 诪讛讗讬 讟注诪讗 讚专"讬 拽讗诪专 讚讻讜诇谉 转讜驻住讬谉 讘讛 讻讬 砖专讙讗 讚诇讬讘谞讬 讜诪谞"诇 诇转诇诪讜讚讗 诇诪讬诪专 讚诪住驻拽讗 诇讬讛 诇专讘 讗讬 转谞讗讛 讗讬 讞讝专讛 讜讬砖 诇讬讬砖讘 讚诇讗 谞讬讞讗 诇讬讛 诇讗讜拽诪讗 诪诇转讗 讚专讘 讛讻讬 诪砖讜诐 拽讜砖讬讗 讚讛讱 讘专讬讬转讗 讚驻专讬讱 诇专"讬 讜拽"诇:


讘讚"讛 诇专讘 讬讛讜讚讛 讛讜讬 拽讬讚讜砖讬 砖谞讬 拽讬讚讜砖讬谉 砖讛专讬 讛专讗砖讜谉 诇讗 谞转讻讜讬谉 诇拽讚砖讛 讘驻专讜讟讛 讗诇讗 讘诪讗转讬诐 讝讜讝 讻讜' 注讻"诇 诇讻讗讜专讛 讚专"诇 诇专讘 讬讛讜讚讛 讛专' 讝讜讝 谞讬转谞讜 讘转讜专转 拽讬讚讜砖讬谉 讜诇讗 谞转拽讚砖讛 讘驻专讜讟讛 砖谞转谉 诇讛 诪转讞讬诇讛 讜诇讗 讬讚注谞讗 诪讬 讛讻专讬讞讜 诇驻专砖 讻谉 讚讛讗 注"讻 讙讘讬 讙讟 诇讬讻讗 诇驻专讜砖讬 讛讻讬 讗诇讗 诇专讘 讬讛讜讚讛 谞诪讬 讘讙讟 讗讜 讘驻专讜讟讛 砖谞转谉 诇讛 诪转讞讬诇讛 讛讜讬 诪讙讜专砖转 讜诪拽讜讚砖转 讗诇讗 砖诇讗 讬转讞讬诇讜 讛讙讬专讜砖讬谉 讜讛拽讬讚讜砖讬谉 讗诇讗 诪砖注转 谞转讬谞转 讛专' 讝讜讝 讜诇讗 诇诪驻专注 讜讻谉 诪讜讻讞讗 讻讜诇讛 砖诪注转讬' 讜讬砖 诇讬讬砖讘 驻讬专讜砖讜 讚讛"谞 讛"拽 诇讗 谞转讻讜讬谉 诇讙诪讜专 讛拽讬讚讜砖讬谉 讜讻谉 讛讙讬专讜砖讬谉 注讚 砖讬转谉 诇讛 讛专' 讝讜讝 讜讚讜"拽:


转讜住' 讘讚"讛 讻诇 讙讬讟讗 讻讜' 诇讻讱 谞专讗讛 诇讜诪专 讚讜讚讗讬 讘讻讛讗讬 讙讜讜谞讗 讛讜讬 讻专讬转讜转 讗诇讗 讻讜' 注讻"诇 专爪讛 诇讜诪专 讚讜讚讗讬 讘讻讛讗讬 讙讜讜谞讗 谞诪讬 讙讘讬 讙讟 讗诐 谞转谉 诇讛 诪讛讬讜诐 讜诇讗讞专 诇' 讬讜诐 讛讜讬 讻专讬转讜转 讜拽"诇:





专砖"砖

讙诪专讗 讜谞讙讝讜专 诪讛讬讜诐 讗诐 诪转讬 讚转讞诇讜抓 讻讜'. 讛讱 拽讜砖讬讗 诇讗 讗讝诇讗 讗诇讗 讗诇讬讘讗 讚专讘讗 讘讬讘诪讜转 (拽讬讟) 讚讗诪专 诪"诇 讗讬住讜专 讻专转 诪"诇 讗讬住讜专 诇讗讜 讜注"砖 诇注讬诇 (驻讘) 讜注诪诇"诪 驻"讗 诪讛诇' 讬讜"讟 讛诇讬"讝. 讜注诪砖"讻 诇注讬诇 (诪讛):



砖诐 讗"讘 砖驻砖讟讛 讬讚讛 讜拽讘诇讛 拽讚讜砖讬谉 诪讗讞专 讻讜'. 讛讗 讚诇"拽 讚讗"讘 讚诇专"讬 诪讜转专转 诇讬谞砖讗 诇讗讞专 拽讜讚诐 砖讬转谉 讜诇专"讛 讗住讜专 讚诇驻讬专"讬 诇拽诪谉 讘转讜住' 讚诇专"讬 谞诪讬 诪拽讜讚砖转 诪住驻拽 诇诪驻专注 讗"讻 诇讚讬讚讬' 谞诪讬 讗住讜专讛. 讜注讜讚 讚谞专讗讛 讚讛讗讞专 讬拽专讗 专砖注 诪讟注诐 注谞讬 讛诪讛驻讱 讘讞专专讛 讚讻"诪 诪诇讬砖谞讗 讚讜讻谉 讘诪转谞讬转讬谉 讚专"驻. 讜注讜讚 谞"诇 讚讙诐 诇专"讛 讛讬转讛 讬讻讜诇讛 诇讛谞砖讗 诇讗讞专 讚讘讬讚讛 砖诇讗 转拽讘诇 讛诪讗转讬诐 讝讜讝 诇砖讬讟转 讛驻讜住拽讬诐 讚讘转谞讗讬 砖讛讜讗 讘讬讚讛 讘砖讘 讜讗"转 诇"讞 砖诪讗 转注讘讜专 注诇讬讜 注讬' 砖讜"注 讗讛"注 住讬' 拽诪"讙 住"讘 讜诇诇"拽 讚专讘讗 讘讙讬讟讬谉 (注讚 讘) 讚谞转讬谞讛 讘注"讻 诇"砖 谞转讬谞讛:





驻谞讬 讬讛讜砖注

讙诪专讗 注讜诇讗 讗诪专 专"讬 讗驻讬诇讜 诪讗讛 转讜驻住讬谉 讘讛. 注讬讬谉 讘诇砖讜谉 讛专讗"砖 讝"诇 砖讻转讘 讚专讘讬谞讜 讞谞谞讗诇 驻住拽 讻专"讬 讚拽讬"诇 讛诇讻讛 讻专"讬 谞讙讚 专讘 讜砖诪讜讗诇 讜讛专讬"祝 讝"诇 驻住拽 讻专讘 诪讛讟注诐 砖讻转讘 讛专讗"砖 讝"诇 注"砖 讜诇注谞"讚 谞专讗讛 诇讛讜住讬祝 讟注诐 诇砖讘讞 讘驻住拽 讛专讬"祝 讝"诇 讚诪砖诪注转讬谉 讙讜驻讗 讛讜讗 诪讜讻专注 讜讛讬讬谞讜 讻讚驻专讬砖讬转 诇注讬诇 讚注"讻 住转诪讗 讚转诇诪讜讚讗 诇讗 住讘讬专讗 诇讬讛 讛讗 讚专"讬 讚讗诇转"讛 讗诪讗讬 诇讗 诪驻专砖讬谞谉 谞诪讬 讛讻讬 诪讬诇转讗 讚专讘 讙讜驻讗 讜讻诪讜 砖讚拽讚拽 讙"讻 诪讛专砖"讗 讝"诇 讻讗谉 讗注"讻 讚诇讗 诪讬住转讘专 诇转诇诪讜讚讗 诇驻专砖 讻谉 诪讬诇转讗 讚专讘 讻专"讬 讜讗讘讬讬 讙讜驻讗 讚诪住讬拽 讛讻讗 诪讬诇转讗 讚专"讬 讜诪驻专砖 讗诇讬讘讬讛 讚诪讛讬讜诐 讜诇讗讞专 诪讬转讛 讛讬讬谞讜 诪砖讜诐 讙讝讬专讛 讚诪讛讬讜诐 讗诐 诪转讬 讜讗驻"讛 拽讗诪专 诇注讬诇 讗诇讬讘讗 讚专讘 讚讗诪爪注讬转 讗"爪 讙讟 讜诇讗 谞讬讞讗 诇讬讛 诇诪讬诪专 讚专讘 讙讜驻讗 讻专"讬 住"诇 讗注"讻 讚讗讘讬讬 讙讜驻讗 诇讗 住"诇 讻专"讬 讻诇诇 讜注讜讚 谞"诇 讚住讜讙讬讗 讚诇拽诪谉 注"讘 讚诪拽砖讛 住转诪讗 讚转诇诪讜讚讗 讗讚诪讬驻诇讙讬 讘诪讛讬讜诐 讜诇讗讞专 诪讬转讛 诇讬驻诇讜讙 讘注"诪 讗诇诪讗 讚讟注诪讗 讚诪讛讬讜诐 讜诇讗讞专 诪讬转讛 诇讗讜 诪砖讜诐 讙讝讬专讛 讛讬讗 讚讗诇"讻 诇讗 讚诪讬 讻诇诇 诇注"诪 讗诇讗 注"讻 讻讚专讘 讚诪住驻拽讗 诇谉 诇讬砖谞讗 讜讛讬讬谞讜 讚诪讚诪讛 诇讛 诇注"诪 讜注讜讚 讗讘讗专 讘讜讛 诇拽诪谉 讗诇讗 讚讗讻转讬 拽砖讛 诪讛 砖讛拽砖讛 讛专讗"砖 讝"诇 注诇 诇砖讜谉 讛专讬"祝 讝"诇 砖讛砖诪讬讟 诇诪讬诪专讗 讚讗讘讬讬 诇注讬诇 讚讗诪爪注讬转 讗讬谞讛 爪专讬讻讛 讙讟 讜讛讗 诇讬讻讗 诪讗谉 讚驻诇讬讙 注诇讬讛 讜注讜讚 讛讘讬讗 讛专讗"砖 讝"诇 诇砖讬讟转 讛专诪讘"诐 讝"诇 砖驻住拽 诇讛讚讬讗 讚诇讗 讻讗讘讬讬 讗诇讗 砖讻讜诇谉 爪专讬讻讬谉 讙讟 诪住驻拽 讜讻讘专 注诪讚讜 注诇讬讜 砖诇讬诪讬诐 讜讻谉 专讘讬诐 砖讛专讘 讛诪讙讬讚 讛讘讬谉 诪讚讘专讬讜 砖驻住拽 讻专讘 讜讚诇讗 讻讗讘讬讬 讜讛专"谉 讝"诇 讻转讘 砖讛专诪讘"诐 讝"诇 驻住拽 讻专"讬 讗诇讗 砖转诪讛 注诇讬讜 讘诪讛 砖讻转讘 讚诪拽讜讚砖转 诪住驻拽 讜诇专"讬 转驻住讬 拽讬讚讜砖讬谉 讜讚讗讬谉 讜讻转讘 砖讻谉 转诪讛 注诇讬讜 讛专诪讘"谉 讝"诇 注"砖:


讗诪谞诐 诇注谞"讚 讚讚讘专讬 讛专讬"祝 讜讛专诪讘"诐 讝"诇 注讜诇讜转 讘拽谞讛 讗' 讚诪砖诪注 诇讛讜 讛讗 讚讗诪专讬谞谉 诇注讬诇 讚诇专讘 诪住驻拽讗 诇讬讛 讗讬 转谞讗讛 讛讜讬 讗讜 讞讝专讛 讛讬讬谞讜 讚专讘 讬讛讜讚讛 转诇诪讬讚讜 讛讜讗 讚诪住讬拽 诇诪讬诇转讗 讚专讘 诪砖讜诐 讚诇讗 住"诇 讛讗 讚专"讬 讻诇诇 讻讚诪砖诪注 诇拽诪谉 注"讘 讜讻诪讜 砖讗讘讗专 砖诐 诪砖讗"讻 讛砖转讗 讚讗转讬谞谉 诇住讘专讗 讚专"讬 讚讗诪专 砖讬讜专讗 讛讜讬 诪诪讬诇讗 转讜 诇讬转 诇谉 诇诪讬诪专 讚专讘 诪住驻拽讗 诇讬讛 讗讬 讞讝专讛 讛讜讬 讚讗"讻 讛"诇 讙' 诪讞诇讜拽讜转 讘讚讘专 讚诇砖诪讜讗诇 驻砖讬讟讗 诇讬讛 讚转谞讗讛 讛讜讬 讜诇讗 诪住驻拽讗 诇讬讛 讘讞讝专讛 讜诇专"讬 讛讗 住"诇 讚砖讬讜专讗 讛讜讬 讜诇讗 讞讝专讛 诪讛讬讻讗 转讬转讬 谞讗诪专 讚专讘 讞讬讬砖 诇诇讬砖谞讗 讚讞讝专讛 砖诇讗 谞讝讻专 讻诇诇 讘讚讘专讬讜 讗诇讗 诪拽讜讚砖转 讜讗讬谞讛 诪拽讜讚砖转 诇注讜诇诐 拽讗诪专 讜诇驻"谉 谞讛讬 讚诇讬转 诇谉 诇诪讬诪专 讚专讘 住讘讬专讗 诇讬讛 诇讙诪专讬 讻专"讬 讜讛讬讬谞讜 讻讚驻专讬砖讬转 讚住转诐 诇砖讜谉 诪拽讜讚砖转 讜讗讬谞讛 诪拽讜讚砖转 诪砖诪注 诇砖讜谉 住驻拽 拽讬讚讜砖讬谉 注讚 砖讛讜爪专讱 专"讬 诇驻专砖 诇砖讜谉 转讜驻住讬谉 讘驻讬专讜砖 讜讗"讻 住转诪讗 讚诇讬砖谞讗 讚专讘 讜讚讗讬 住驻讬拽讗 诪砖诪注 讗诇讗 讚讗驻"讛 诪爪讬谞谉 诇诪讬诪专 讘驻砖讬讟讜转 讚专讘 住"诇 诪拽讜讚砖转 讜讗讬谞讛 诪拽讜讚砖转 诇注讜诇诐 诪住驻拽 讜讛讬讬谞讜 讚诪住驻拽讗 诇讬讛 讗讬 转谞讗讛 讛讜讬 讻砖诪讜讗诇 讗讜 砖讬讜专讗 讛讜讬 讻专"讬 讜讗"讻 讬驻讛 讻转讘 讛专诪讘"诐 讝"诇 讚讻讜诇谉 诪拽讜讚砖讜转 诪住驻拽 讜讛讬讬谞讜 讻砖讬讟转 讛专讬"祝 专讘讜 讝"诇 讜讛讗 讚驻住拽讜 讚诇讗 讻讗讘讬讬 讛讬讬谞讜 诪砖讜诐 讚讗讘讬讬 讙讜驻讗 诇讗 拽讗诪专 诇注讬诇 讗诇讗 讘诇砖讜谉 讜诇讟注诪讗 讚专讘 砖讛讜讗 诇砖讜谉 诪讬讜转专 讜诪砖诪注 诪讛讗讬 诇讬砖谞讗 讚诇讗讜 诇讛诇讻讛 讗诪专 讗讘讬讬 讛讻讬 讗诇讗 讗讬 讗讬转讗 诇讛讗讬 讟注诪讗 讚专讘 讻讚诪住讬拽 诇讛 专讘 讬讛讜讚讛 转诇诪讬讚讜 诇诪讗讬 讚诇讗 诪砖诪注 诇讬讛 诪讬诇转讗 讚专' 讬讜讞谞谉 讻诇诇 诪砖讗"讻 讗讘讬讬 讙讜驻讗 讚砖拽讬诇 讜讟专讬 诇拽诪谉 讘诪讬诇转' 讚专' 讬讜讞谞谉 讜诪住讬拽 诇讛 讗"讻 诪住转诪讗 谞讬讞讗 诇讬讛 诇驻专砖 诪讬讛讗 诪讬诇转讗 讚专讘 讚诪住驻拽讗 诇讬讛 讗讬 讻砖诪讜讗诇 讗讜 讻专"讬 讜讗祝 注诇 讙讘 讚诇诪讗讬 讚驻专讬砖讬转 讚讛讗 讚诪住拽讬谞谉 诇注讬诇 讚诪住驻拽讗 诇讬讛 诇专讘 讗讬 转谞讗讛 讛讜讬 讗讜 讞讝专讛 诇讗讜 住转诪讗 讚转诇诪讜讚讗 诪住讬拽 诇讛 讗诇讗 专' 讬讛讜讚讛 讙讜驻讗 讗"讻 讛讚专讗 拽讜砖讬' 诇讚讜讻转讗 讗诪讗讬 驻住拽讜 讛专讬"祝 讜讛专诪讘"诐 讝"诇 讻专讘 诇讙讘讬 专讘讬 讬讜讞谞谉 讗诇讗 讚讘讝讛 讬砖 诇讜诪专 讚住讜讙讬讗 讚讬砖 谞讜讞诇讬谉 砖讛讘讬讗 讛专讗"砖 讝"诇 诪砖诪注 讚诇专讘 讗讬讬专讬 讚讗祝 诇诪讗讬 讚驻专讬砖讬' 讚诇专讘 诪住驻拽讗 诇讬讛 讗讬 转谞讗讛 讛讜讬 讗讜 砖讬讜专讗 讗驻"讛 诪拽砖讛 讛转诐 砖驻讬专 讘讻讜转讘 谞讻住讬讜 诇讘谞讜 诪讛讬讜诐 讜诇讗讞专 诪讬转讛 讗诪讗讬 讛讗讘 讗讬谞讜 讬讻讜诇 诇诪讻讜专 讛讗讬讻讗 诇住驻讜拽讬 讚诇诪讗 转谞讗讛 讛讜讬 讻诇 讝诪谉 砖诇讗 讬讞讝讜专 讘讜 拽讜讚诐 诪讬转讛 讜讗"讻 讻讬讜谉 砖讞讝专 讜诪讻专 讛专讬 讞讝专 讘讜 诪砖讗"讻 讗讬 讛讜讛 讛诇讻讛 讻专' 讬讜讞谞谉 诇讗 诪拽砖讛 讛转诐 诪讬讚讬 讚讛讗 讘讙讟 诪讛讬讜诐 讜诇讗讞专 诪讬转讛 谞诪讬 驻砖讬讟讗 讚砖讬讜专讗 讛讜讬 讗诇讗 讚讙讝专 讗讟讜 诪讛讬讜诐 讗诐 诪转讬 讻谉 谞"诇 讜注讬"诇 讚讛专讬"祝 讜讛专诪讘"诐 讝"诇 住讘专讬 讻讬讜谉 讚专' 讬讜讞谞谉 讙讜驻讗 诇讗 诪住讬拽 讛讗讬 讟注诪讗 讚讜讚讗讬 砖讬讜专讗 讛讜讬 讗诇讗 专' 诪砖专砖讬讗 诪住讬拽 诇讛 讛讻讬 讜讗爪讟专讬讱 诇讚讞讜拽讬 讘讟注诪讗 讚诪讛讬讜诐 讜诇讗转专 诪讬转讛 诪"诪 讻讬讜谉 讚专讘 讗住讬 讙讜驻讗 讚拽讗诪专 诪砖诪讬讛 讚专' 讬讜讞谞谉 谞诪讬 讻注讜诇讗 讚讗驻讬诇讜 诪讗讛 转讜驻住讬谉 讜讗驻"讛 拽讗诪专 专讘 讗住讬 诇拽诪谉 诪砖诪讬讛 讚专' 讬讜讞谞谉 讛讻诇 诪讜讚讬诐 讘注诇 诪谞转 讻讗讜诪专 诪注讻砖讬讜 讜诇讗 谞讞诇拽讜 讗诇讗 讘诪讛讬讜诐 讜诇讗讞专 诪讬转讛 讗"讻 诪砖诪注 讚讟注诪讗 讚诪讛讬讜诐 讜诇讗讞专 诪讬转讛 讛讜讬 谞诪讬 诪砖讜诐 住驻讬拽讗 讚诇讬砖谞讗 讜诪砖"讛 拽讗诪专 砖驻讬专 讜诪讬讬转讬 住讬讬注转讗 谞诪讬 诪讘专讬讬转讗 诪讚谞讞诇拽讜 讘诪讛讬讜诐 讻讜' 诪砖诪注 讚讘注"诪 诇讬讻讗 住驻讬拽讗 讚诇讬砖谞讗 诪砖讗"讻 讗讬 讛讜讬 讟注诪讗 讚专' 讬讜讞谞谉 诪砖讜诐 讚讜讚讗讬 砖讬讜专讗 讛讜讬 讜诪砖讜诐 讙讝讬专讛 讗"讻 讗讬谉 讝讛 注谞讬谉 诇注"诪 讻诇诇 讗祝 讻讬 讗讜讻诇讗 诇讚谞讗. 讜讻讘专 讻转讘转讬 讘讝讛 讘驻讬专讜砖讬 诇讙讬讟讬谉 注"砖 讗注"讻 讚诇专' 讗住讬 讜诇住转诪讗 讚转诇诪讜讚讗 诇拽诪谉 诇讗 讛讜讬 讟注诪讗 讚专"讬 诪砖讜诐 讚讜讚讗讬 砖讬讜专讗 讗诇讗 讚诪住驻拽讗 诇讬讛 诇专' 讬讜讞谞谉 讗讬 转谞讗讛 讛讜讬 讗讜 砖讬讜专讗 讜讛讬讬谞讜 讚拽讗诪专 诇讗 谞讞诇拽讜 讗诇讗 讘诪讛讬讜诐 讚转专讬 诇讬砖谞讬 诪砖诪注 讛讗 讘注"诪 诪讜讚讜 讜讻诪讜 砖讗讘讗专 诇拽诪谉 讜讗驻"讛 拽讗诪专 砖驻讬专 专' 讬讜讞谞谉 诇砖讜谉 转讜驻住讬谉 讻讬讜谉 讚讬砖 爪讚 诇讜诪专 砖讻讜诇谉 转讜驻住讬谉 讗驻讬诇讜 诪讗讛 讚砖诪讗 诇砖讬讜专讗 谞转讻讜讜谞讜 讜讘讗诪转 砖讻讚讘专讬 讗诇讛 讛讗讞专讜谞讬诐 诪爪讗转讬 拽爪转 讘诇砖讜谉 讛讻住祝 诪砖谞讛 讗诇讗 砖讛讜讗 讻转讘 讚诇诪住拽谞讗 讚诇拽诪谉 讛讜讬 讟注诪讗 讚专' 讬讜讞谞谉 谞诪讬 讚诪住驻拽讗 诇讬讛 讗讬 转谞讗讛 讛讜讬 讗讜 讞讝专讛 讜讗驻"讛 讗祝 诪讗讛 转讜驻住讬谉 讚砖诪讗 诇讛讗讬 转谞讗讛 讜诇讛讗讬 讞讝专讛 讜拽砖讬讗 诇讬 讟讜讘讗 讘讚讘专讬讜 讚讗"讻 诪讗讬 诪拽砖讛 讛砖"住 讗讚讗讘讬讬 驻砖讬讟讗 讛讗 专' 讬讜讞谞谉 驻诇讬讙 讘讛讚讬讗 讗讘诇 诇诪讗讬 讚驻专讬砖讬转 讗转讬 砖驻讬专 讚讻讬讜谉 讚讗讘讬讬 讙讜驻讗 诇讗 拽讗诪专 诇注讬诇 讗诇讗 诇讟注诪讗 讚讗讘讬讬 讜讛讬讬谞讜 讻讚诪住讬拽 诇讛 专讘 讬讛讜讚讛 讚诪住驻拽讗 诇讬讛 讗讬 转谞讗讛 讗讬 讞讝专讛 砖驻讬专 诪拽砖讛 讛砖"住 驻砖讬讟讗 讚诪砖诪注 诇讬讛 住讘专讗 驻砖讜讟讛 讚诇讬讻讗 诇诪讬诪专 诇讛讗讬 转谞讗讛 讜诇讛讗讬 讞讝专讛 诪砖讗"讻 诇专' 讬讜讞谞谉 讙讜驻讗 讗祝 诇诪住拽谞讗 讚诪住驻拽讗 诇讬讛 讗讬 转谞讗讛 讛讜讬 讗讜 砖讬讜专讗 砖驻讬专 拽讗诪专 讗祝 诪讗讛 转讜驻住讬谉 讜讛讬讬谞讜 诪住驻拽 讚砖诪讗 讻讜诇谉 诇砖讬讜专讗 谞转讻讜讜谞讜 讜讛讬讬谞讜 讻诪讜 砖驻住拽 讛专诪讘"诐 讝"诇 讻谉 谞"诇 谞讻讜谉 讘注讝讛"讬 讜讘住讬讬注转讗 讚砖诪讬讗 讜讗讬谉 诇讛讗专讬讱 讬讜转专 讜讚讜拽 讛讬讟讘:


砖诐 诪转讬讘 专' 讞谞讬谞讗 诪讛讬讜诐 讜诇讗讞专 诪讬转讛 讻讜' 讗诇讗 诇专' 讬讜讞谞谉 讚讗诪专 砖讬讜专讗 讛讜讬 讻诇 讙讬讟讗 讚诪砖讬讬专 讘讛 诪讬讚讬 讻讜'. 讜讛讗 诇讬讻讗 诇诪讬诪专 讚讗讚专讘讗 讛讬讗 讛谞讜转谞转 讚讻讬讜谉 讚讙讬讟讗 讚诪砖讬讬专 讘讬讛 诇讗讜 讻诇讜诐 讛讜讗 诪砖"讛 诇讗 转诇讬谞谉 讘砖讬讜专讗 诪砖讗"讻 讘拽讬讚讜砖讬谉 讛讗 诇讬转讗 讚讗"讻 讗诪讗讬 诪住驻拽讗 诇讛讜 诇专讘谞谉 讚讗讬谞讜 讙讟 讚诇诪讗 讞讝专讛 讛讜讬 讚讻"砖 讚讗讬谉 诇转诇讜转 讘讞讝专讛 诪讛"讟 讙讜驻讗 讚讛讗 讗讬谉 讙讟 诇讗讞专 诪讬转讛 讜诪讗谉 讚讬讚注 讛讗 讚讙讬讟讗 讚诪砖讬讬专 诪讬讚讬 诇讗讜 讻诇讜诐 讛讜讗 讻"砖 讚讬讚注 讗讬谉 讙讟 诇讗讞专 诪讬转讛 讗注"讻 讚诇讗 转诇讬讗 讘讛讻讬 诪讬讚讬 讗诇讗 讘注讬拽专 讛诇砖讜谉 讗"讻 诪拽砖讛 砖驻讬专:


(拽讜谞讟专住 讗讞专讜谉) 讚祝 住 讙诪专讗 注讜诇讗 讗专"讬 讗驻讬诇讜 拽讚讜砖讬 诪讗讛 转讜驻住讬谉 讘讛. 讻转讘转讬 诇讬讬砖讘 砖讬讟转 讛专讬"祝 讜讛专诪讘"诐 讝"诇 砖驻住拽讜 讻专讘 诇讙讘讬 讚专讘讬 讬讜讞谞谉. 讗诪谞诐 讛注诇讬转讬 讘讗专讬讻讜转 诪转讜讱 住讜讙讬讗 讚砖诪注转讬谉 讜诪转讜谉 住讜讙讬讗 讚诇拽诪谉 讘住诪讜讱 注"讘 讚诇驻讬 诪住拽谞转 讛砖"住 诇讗 驻诇讬讙讬 专讘 讜专讘讬 讬讜讞谞谉 讻诇诇 讗诇讗 诇转专讜讬讬讛讜 诪住驻拽讗 诇讛讜 讗讬 转谞讗讛 讛讜讬 讗讬 砖讬讜专讗 讛讜讬 讜讘讝讛 谞转讬讬砖讘讜 讻诪讛 拽讜砖讬讜转 讜讗转讬 砖驻讬专 谞诪讬 讘诪讛 砖驻住拽讜 讚诇讗 讻诪讬诪专讗 讚讗讘讬讬:


转讜住驻讜转 讘讚"讛 讻诇 讙讬讟讗 讚诪砖讬讬专 讘讛 讻讜'  驻讬专砖 讘拽讜谞讟专住 讻讜' 讜诇讗 谞讛讬专讗 讚讗"讻 转讬拽砖讬 诇讬讛 诪拽讬讚讜砖讬谉 讙讜驻讬讬讛讜 讻讜' 注讻"诇. 讜诇讻讗讜专讛 讬砖 诇转诪讜讛 诪讗讬 驻住讬拽讗 诇讛讜 讚砖讬讬讱 讛拽讬砖讗 讚讛讜讜讬讬讛 诇讬爪讬讗讛 讘讻讛"讙 注诇 讬讚讬 砖讬讜专 讜讛讗 讘专"驻 讛诪讙专砖 诪讬讘注讬讗 诇讬讛 诇专讘讬 讗讘讗 讗讬 讗诪专讬谞谉 谞讛讬 讚讙讟 注"讬 砖讬讜专 驻住讜诇 讚讻专讬转讜转 讘注讬谞谉 诪"诪 讘拽讬讚讜砖讬谉 讘拽谞讬谉 讻诇 讚讛讜 住讙讬 讗讜 讚诇诪讗 讜讬爪讗讛 讜讛讬转讛 讜讗注"讙 讚讛讚专 驻砖讟讛 诪讜讬爪讗讛 讜讛讬转讛 诪"诪 诇讗 诪爪讬 诇讗拽砖讜讬讬 讛讻讗 注诇讬讛 讚专' 讬讜讞谞谉 讚诇诪讗 诇讬转 诇讬讛 讛讱 驻砖讬讟讜转讗 讚专' 讗讘讗 讜注讜讚 讚讛转诐 谞诪讬 诪讞诇讜拽转 讛驻讜住拽讬诐 讛讬讗 讗讬 讛诇讻讛 讻专' 讗讘讗 讗讜 诇讗 诪讚讗诪专 讗讘讬讬 砖诐 讗转"诇 讗讬转讗 讚专' 讗讘讗 诪讬讛讜 诇驻讬 住讜讙讬讗 讚讛转诐 讘诇讗"讛 讗讚专讘讗 谞专讗讬谉 讚讘专讬 讛转讜住驻讜转 讚讛讻讗 诪讜讻专讞讬谉 讻讬讜谉 讚专' 讗诇注讝专 诪讻砖讬专 讛转诐 讙讟 砖讗诪专 讞讜抓 诪驻诇讜谞讬 讗诇诪讗 讚讗祝 注"讬 砖讬讜专 诪讬拽专讬 讻专讬转讜转 讗"讻 诪讗讬 诪拽砖讛 讛讻讗 讗讚专' 讬讜讞谞谉 诪讛讗讬 讘专讬讬转讗 讚诪爪讬 诪讜拽讬 诇讛 讻专"讗 讻讬 讛讬讻讬 讚诪讜拽讬 诇讛 讗诇讬讘讗 讚砖诪讜讗诇 讚诇讗 讻讛诇讻转讗 讗注"讻 讚讛讗讬 砖讬讜专 讚讛讻讗 讙专注 讟驻讬 讻讬讜谉 砖讗讬谞讜 谞讙诪专 讗诇讗 诇讗讞专 诪讬转转讜 讻讚诪转专爪讬 讛转讜住' 讜诪"诪 讗讬谉 讘讝讛 拽讜砖讬讗 注诇 驻讬专讜砖 讛拽讜谞讟专住 讻讚驻专讬砖讬转 讜诪讻"砖 讚讗"砖 讟驻讬 诇驻诪"砖 讘讞讬讚讜砖讬 驻' 讛诪讙专砖 讚专' 讬讜讞谞谉 诇砖讬讟转讬讛 讚注"讻 诇讗 诪拽讬砖 讛讜讜讬讬讛 诇讬爪讬讗讛 讘讻讛"讙 诪砖讜诐 讚诇专"讬 诇讗 讗砖讻讞谉 讗砖转 砖谞讬 诪转讬诐 讚讗讜专讬讬转讗 讗诇讗 讘讻讛"讙 讜注讬"诇 讚讛讗 讚诪住拽讬谞谉 讘驻' 讛诪讙专砖 讚讗讬转拽砖 讛讜讜讬讬讛 诇讬爪讬讗讛 讘讻讛"讙 诇注谞讬谉 砖讬讜专 讛讬讬谞讜 讚讜拽讗 讘拽讬讚讜砖讬 砖讟专 讚诇讗 讬诇驻讬谞谉 诇讛 讗诇讗 诪讙讬讟讬谉 讜讛讻讬 谞诪讬 诪砖诪注 讘砖诪注转讬谉 讘讬专讜砖诇诪讬 讜注讬讬谉 讘讞讬讚讜砖讬 讛专砖讘"讗 讜讛专"谉 讜讛专讬讟讘"讗 讝"诇 诪砖讗"讻 讘拽讬讚讜砖讬 讻住祝 讚讗讬讬专讬 讘砖诪注转讬谉 住讜讘专 专砖"讬 讝"诇 讚讛讜讬 拽讬讚讜砖讬谉 注"讬 砖讬讜专 讻谉 谞"诇 讘砖讬讟转 专砖"讬 讝"诇 讜讗讬谉 诇讛讗专讬讱 讬讜转专 讜讚讜"拽:


讙诪专讗 讗诇讗 讗诪专 讗讘讬讬 讛转诐 讟注诪讗 诪讗讬 讙讝讬专讛 诪砖讜诐 诪讛讬讜诐 讗诐 诪转讬 讻讜'  讜讬砖 诇讚拽讚拽 讚讗讻转讬 拽砖讛 讗讚专讘讬 讬讜讞谞谉 诪讚专讘讬 讚讗诪专 讻讝讛 讙讟 讗诇诪讗 讚住"诇 讚诇讗讜 诇砖讜谉 砖讬讜专 讛讜讗 讚讗诇"讻 诇讗 讛讜讬 诪讛谞讬 诪讬讚讬 讜讗"诇 讛讗 诇讗 讗砖讻讞谉 讚驻诇讬讙讬 专讘谞谉 注诇讬讛 讚专讘讬 讘讛讗 讚诇讗讜 砖讬讜专讗 讛讜讗 讗诇讗 讚讬砖 诇讜诪专 讻讬讜谉 讚专' 讬讜讞谞谉 驻砖讬讟讗 诇讬讛 讚讗讬谉 诇住驻拽 讻诇诇 讘诇砖讜谉 讞讝专讛 讚诪讬诇转讗 讚诇讗 砖讻讬讞 砖讬讞讝讜专 讘讜 转讜讱 讻"讚 讜注讜讚 讚讘拽讬讚讜砖讬谉 转讻"讚 谞诪讬 诇讗讜 讻讚讬讘讜专 讚诪讬 诇注谞讬谉 讞讝专讛 讙诪讜专讛 讻讚驻专讬砖讬转 讜讗"讻 注"讻 讛讗 讚拽讗诪专讬 专讘谞谉 讘诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讛讬讬谞讜 诪砖讜诐 讚砖讬讜专讗 讛讜讬 讜诪砖讜诐 讙讝讬专讛 讻谉 谞"诇:


诪砖谞讛 讛讗讜诪专 诇讗砖讛 讛专讬 讗转 诪拽讜讚砖转 诇讬 注"诪 砖讗转谉 诇讱 诪讗转讬诐 讝讜讝 讻讜' 讜驻专砖"讬 讛专讬 讗转 诪拽讜讚砖转 诇讬 讘驻专讜讟讛 讝讜 注"诪 砖讗转谉 讻讜'. 讜诇讻讗讜专讛 砖讝讛 住讜转专 诇诪讛 砖驻专砖"讬 讙讜驻讗 讘住诪讜讱 讘讚"讛 诇专' 讬讛讜讚讛 讛讜讬 拽讬讚讜砖讬谉 砖讛专讬 讛专讗砖讜谉 诇讗 谞转讻讜讜谉 诇拽讚砖讛 讘驻专讜讟讛 讗诇讗 讘诪讗转讬诐 讝讜讝 讻讜' 讜讬专讗讛 诪讝讛 讚讻讜讜谞转 专砖"讬 讘住诪讜讱 讛讜讗 讻驻讬专讜砖 诪讛专砖"讗 讝"诇 讚诇讗 谞转讻讜讜谉 诇讙诪讜专 讛拽讬讚讜砖讬谉 讘驻专讜讟讛 讝讜 讗诇讗 诇讻砖讬转谉 诪讗转讬诐 讝讜讝 讜拽"诇:


讙诪专讗 讗讬转诪专 专讘 讛讜谞讗 讗诪专 讜讛讜讗 讬转谉 专讘 讬讛讜讚讛 讗讜诪专 诇讻砖讬转谉. 讻讘专 驻讬专砖转讬 住讜讙讬讗 讝讜 讘转讻诇讬转 讛讗专讬讻讜转 讘讞讬讚讜砖讬 讙讬讟讬谉 驻专拽 诪讬 砖讗讞讝讜 讜讻讗谉 诇讗 讘讗转讬 讗诇讗 讘砖讘讬诇 讚讘专讬诐 砖谞转讞讚砖讜 诪转讜讱 住讜讙讬讗 讚砖诪注转讬谉 讜驻专砖"讬 讜转讜住' 讜转讞诇讛 讗讘讗专 讚拽砖讬讗 诇讬 讟讜讘讗 讘诪讬诇转讗 讚专讘 讬讛讜讚讛 讞讚讗 讚诇讚讬讚讬讛 讛讱 讘讘讗 讚专讬砖讗 讚诪转谞讬转讬谉 诪砖谞讛 砖讗讬谞讛 爪专讬讻讛 讛讬讗 讚驻砖讬讟讗 砖讗诐 谞转拽讬讬诐 讛转谞讗讬 诪拽讜讚砖转 讜讗诐 诇讗 谞转拽讬讬诐 讗讬谞讛 诪拽讜讚砖转 讚讘砖诇诪讗 诇专讘 讛讜谞讗 讛讗 讙讜驻讗 拽诪"诇 讚诪拽讜讚砖转 诪注讻砖讬讜 诇讗诇转专 讜讘诇讘讚 砖讬转谉 讘住讜祝 讜转讜 拽诪"诇 讚诇讗讞专 诇讗 转讬谞砖讗 注讚 砖讬转谉 讚砖诪讗 诇讗 讬转拽讬讬诐 讛转谞讗讬 讜诪讻"砖 讚讗"砖 讟讜讘讗 诇驻诪"砖 讛专诪讘"诐 讜讛讙讗讜谞讬诐 讝"诇 讚诇专"讛 讚住"诇 讻诇 讛讗讜诪专 注"诪 讻讗讜诪专 诪注讻砖讬讜 讚诪讬 讗讬谉 爪专讬讱 诇讻驻讜诇 讛转谞讗讬 讜诇讗 诇讛拽讚讬诐 讛转谞讗讬 拽讜讚诐 诇诪注砖讛 讜讗"讻 讻讜诇讛讜 砖诪注讬谞谉 诇讛 诪诪转谞讬转讬谉 诪砖讗"讻 诇专讘 讬讛讜讚讛 拽砖讬讗 讚诇讚讬讚讬讛 注"讻 讗讬讬专讬 诪转谞讬转讬谉 讘讚讻驻诇讬讛 诇转谞讗讬 讜讛拽讚讬诐 讛转谞讗讬 诇诪注砖讛 讜诇讬砖谞讗 讚诪转谞讬转讬谉 诇讗讜 讚讜拽讗 讜讻诪讜 砖驻讬专砖讜 专讜讘 讛驻讜住拽讬诐 讚诇讗 住"诇 讛讗 讚讛专诪讘"诐 讜讛讙讗讜谞讬诐 讗诇讗 讚讗祝 讘诪注讻砖讬讜 谞诪讬 爪专讬讱 诇讻驻讜诇 讜诇讛拽讚讬诐 讜讗"讻 诪讗讬 拽诪"诇 讚讛讗 讜讚讗讬 诇讬讻讗 诇诪讬诪专 讚诪转谞讬' 讛讗 讙讜驻讗 讗转讗 诇讗砖诪注讬谞谉 讚讗讬谞讛 诪拽讜讚砖转 诪注讻砖讬讜 讗诇讗 诇讻砖讬转谉 讛讗 讜讚讗讬 诇讬转讗 讚讛讗 诇讬砖谞讗 讚诪转谞讬转讬谉 讗讚专讘讗 讛讜讗 诪诪砖 讻诇讬砖谞讗 讚专' 讛讜谞讗 讗诇讗 讚讗驻讬' 讛讻讬 诪驻专砖 诇讛 专' 讬讛讜讚讛 诪住讘专讗 讚谞驻砖讬讛 诇讻砖讬转谉. 讜诪讻"砖 讚拽砖讛 讬讜转专 诇驻讬 诪讗讬 讚诪砖诪注 诇讻讗讜专讛 诪诇砖讜谉 讛转讜住驻讜转 诇拽诪谉 讘讚"讛 讗讬讻讗 讘讬谞讬讬讛讜 讚诇专"讬 讙讜驻讗 诪住驻拽讗 诇讬讛 讘诇讬砖谞讗 讚注"诪 讗讬 讛讜讬 诇讻砖讬转谉 讗讜 诇讻砖转转谉 讜讛讗 讙讜驻讗 诪谞讗 诇谉 讚诇诪讗 诇转谞讗 讚诪转谞讬转讬谉 谞诪讬 驻砖讬讟讗 诇讬讛 讘砖诇诪讗 讗讬 讗诪专讬谞谉 讚诇专"讬 驻砖讬讟讗 诇讬讛 讚诇砖讜谉 注"诪 讛讜讬 诇讻砖转转谉 讜诇讗 诪注讻砖讬讜 讛讜讬 讗转讬 砖驻讬专 诪砖讗"讻 诇驻讬专讜砖 讛转讜住驻讜转 讚诪住驻拽讗 诇讬讛 诇讚讬讚讬讛 讙讜驻讗 讚讬砖 砖讜诐 住讘专讗 诇讜诪专 讚讛讜讬 讻诪注讻砖讬讜 讗"讻 诪讬 讛讻专讬讞讜 诇讛讜爪讬讗 诇砖讜谉 讛诪砖谞讛 诪诪砖诪注讜转讜 讜诇讜诪专 讚诪住驻拽讗 诇讬讛 诇转谞讗 讚诪转谞讬转讬谉. 诪讬讛讜 讘讛讗 诪爪讬谞谉 诇诪讬诪专 讚专' 讬讛讜讚讛 住讜讘专 讚讜讚讗讬 诇砖讜谉 注"诪 转专讬 诇讬砖谞讬 诪砖诪注 讜讻谉 谞"诇 驻砖讜讟 诪讚讗诪专讬谞谉 诇拽诪谉 讗驻诇讜讙转讗 讚专"讛 讜专"讬 爪专讬讻讬 讗讬 讗砖诪注讬谞谉 讘拽讬讚讜砖讬谉 讛讜"讗 诪砖讜诐 讚诇拽专讜讘讛 讗转讬 讜讗讬 住"讚 讚讞讚 诇讬砖谞讗 诪砖诪注 诇讗 砖讬讬讱 讛讗讬 爪专讬讻讜转讗 讚讗讬谉 诇谞讜 讗诇讗 讻诪讜 砖讗诪专 讗注"讻 讚转专讬 诇讬砖谞讬 诪砖诪注 讜讗"讻 讚诪讬 诇讙诪专讬 诇诪注讻砖讬讜 讜诇讗讞专 砖诇砖讬诐 讗讜 诇诪讛讬讜诐 讜诇讗讞专 诪讬转讛 讜诪砖诪注 诇讬讛 谞诪讬 讚讛讗 讚拽转谞讬 专讬砖讗 讘诪转谞讬 讚诇注讬诇 诪拽讜讚砖转 讜讗讬谞讛 诪拽讜讚砖转 讛讬讬谞讜 诇注讜诇诐 讻专讘 讚诪住驻拽讗 诇讬讛 讜讗"讻 诪住转诪讗 诇讗 注讚讬祝 诇砖讜谉 注"诪 诪讗讜诪专 诪注讻砖讬讜 讜诇讗讞专 砖诇砖讬诐 讜注"讻 讛"谞 住驻讬拽讗 讛讜讬 讜讗讬 转讬拽砖讬 讗"讻 诪讗讬 砖谞讗 讚讘专讬砖讗 讚诪转谞讬' 拽转谞讬 诇讛讚讬讗 诪拽讜讚砖转 讜讗讬谞讛 诪拽讜讚砖转 讜讛讻讗 拽转谞讬 诪拽讜讚砖转 住转诪讗 诪砖讜诐 讛讗 诇讗 讗讬专讬讗 讚讘专讬砖讗 讚拽转谞讬 讜讛诇讱 讗讞专 讜拽讬讚砖讛 转讜谉 砖诇砖讬诐 砖驻讬专 砖讬讬讱 诇诪讬转谞讬 诇砖讜谉 诪拽讜讚砖转 讜讗讬谞讛 诪拽讜讚砖转 讚诇注讜诇诐 讛讜讬讗 讘住驻拽 砖谞讬讛诐 讜爪专讬讻讛 讙讟 诪砖谞讬讛诐 讜讻谉 诇注谞讬谉 转专讜诪讛 讚拽转谞讬 讘讛讚讬讗 诪砖讗"讻 讘讛谉 诪转谞讬转讬谉 讚讛讻讗 砖驻讬专 砖讬讬讱 诇诪转谞讬 诇砖讜谉 诪拽讜讚砖转 讚讛讗 讜讚讗讬 诇讻砖讬转谉 拽讜讚诐 砖驻砖讟讛 讬讚讛 诇拽讘诇 拽讬讚讜砖讬谉 诪讗讞专 讛讜"诇 拽讬讚讜砖讬谉 讙诪讜专讬诐 讜诪注讻砖讬讜 诪讬讛讜 谞诪讬 讛讜讬 诪拽讜讚砖转 诇驻讬专讜砖 讛转讜住驻讜转 诪住驻拽 讜讗祝 注"讙 讚讘驻专' 诪讬 砖讗讞讝讜 谞诪讬 讬砖 诇讚拽讚拽 讻谉 讚讘诪转谞讬转讬谉 讚诪讛讬讜诐 讜诇讗讞专 诪讬转讛 拽转谞讬 讘诇砖讜谉 讙讟 讜讗讬谞讜 讙讟 讜讘讗讬讚谉 诪转谞讬转讬谉 讚住讬驻讗 讚讛专讬 讗转 诪讙讜专砖转 注"诪 砖转转谉 诪讗转讬诐 讝讜讝 拽转谞讬 住转诪讗 讛专讬 讝讜 诪讙讜专砖转 讜诇讗 拽转谞讬 讙讟 讜讗讬谞讜 讙讟 讜讛转诐 诇讗 砖讬讬讱 讛讗讬 转讬专讜爪讗 讚驻专讬砖讬转 讛讻讗 讗诇讗 讚诪砖讜诐 讛讗 谞诪讬 诇讗 讗专讬讗 讚讜讚讗讬 讘诪转谞讬转讬谉 讚诪讛讬讜诐 讗诐 诪转讬 讚诇讗 砖讬讬讱 讻诇诇 注谞讬谉 讝讛 讛讙讟 讗诇讗 砖转驻讟讜专 诇讗讞专 诪讬转讛 诪讝讬拽转 讛讬讘诐 砖驻讬专 砖讬讬讱 诇诪讬转谞讬 讙讟 讜讗讬谞讜 讙讟 砖讝讛 注讬拽专 讛讚讬谉 讞讜诇爪转 讜诇讗 诪转讬讬讘诪转 诪砖讗"讻 讘讗讬讚讱 诪转谞讬' 讚注"诪 砖转转谉 诪讗转讬诐 讝讜讝 讚诇讗 谞讞讬转 讻诇诇 诇注谞讬谉 讗诐 诪转 讛诪讙专砖 讜讚讬谞讬 讬讬讘讜诐 讗诇讗 诇注讬拽专 讚讬谉 讛讙讟 讜砖驻讬专 砖讬讬讱 诇诪讬转谞讬 讛"讝 诪讙讜专砖转 讚讛讗 诇讻砖转转谉 讛讜讬 诪讙讜专砖转 讙诪讜专讛 讜诪诪讬诇讗 讚诇驻讬专讜砖 讛转讜住驻讜转 诪注讻砖讬讜 诇讗诇转专 讛讜"诇 住驻拽 讜讛讬讬谞讜 讻讚驻专讬砖讬转 讚驻砖讬讟讗 诇讬讛 诇专"讬 讚诇砖讜谉 注"诪 诇讗 注讚讬祝 诪诇砖讜谉 诪注讻砖讬讜 讜诇讗讞专 诇' 讗讜 诪讛讬讜诐 讜诇讗讞专 诪讬转讛 讘讙讬讟讬谉 讜讗驻砖专 讚讙专注 注"诪 诪讛谞讱 诇讬砖谞讬 讻诪讜 砖讗讘讗专 讘注讝讛"讬 诇拽诪谉 讘砖诪注转讬谉 讙讘讬 讗讚诪讬驻诇讙讬 讘诪讛讬讜诐 诇讬驻诇讙讜 讘注"诪 讚讛讬讬谞讜 谞诪讬 讻讚驻专讬砖讬转 讗讘诇 拽诪讬讬转讗 讜讚讗讬 拽砖讛 讚诪砖谞讛 砖讗讬谞讛 爪专讬讻讛 讛讬讗 讜讘砖诇诪讗 讘诪转谞讬' 讚驻专拽 诪讬 砖讗讞讝讜 讗讬讻讗 诇诪讬诪专 讚讗转讬 诇讗砖诪注讬谞谉 诪讬讛讗 讘驻砖讬讟讜转 讚诇讗讞专 诇讗 转谞砖讗 注讚 砖转转谉 讚讛讻讬 讛讜讗 讚讘讬谉 诇专讘 讛讜谞讗 讘讬谉 诇专"讬 砖讬讬讱 讘诇讬砖谞讗 讚诪转谞讬转讬谉 讜转转谉 诪砖讗"讻 讛讻讗 讘砖诪注转讬谉 诇讗 砖讬讬讱 诇驻专砖 讻谉 诇讻讱 讛讬讛 谞"诇 诇驻专砖 讚讘讗诪转 讛讗 讚专' 讬讛讜讚讛 讘砖诪注转讬谉 诇讗讜 讗诇讬砖谞讗 讚诪转谞讬转讬谉 讙讜驻讗 拽讗讬 讚讛讗 诇诪住拽谞讗 专讘 讬讛讜讚讛 讙讜驻讗 诪讜讚讛 讚诇专讘讬 注"诪 讻诪注讻砖讬讜 讚诪讬 讜讗"讻 砖驻讬专 诪爪讬谞谉 诇讗讜拽诪讬 诪转谞讬' 讻专讘讬 讗诇讗 讚驻诇讜讙转讗 讚专"讛 讜专"讬 诇讚讬谞讗 驻诇讬讙讬 讚专"讬 住"诇 讻专讘谞谉 讚诇讻砖转转谉 讜诇驻"讝 讗转讬 砖驻讬专 讟讜讘讗 讚讘住讜讙讬讗 讚驻专拽 诪讬 砖讗讞讝讜 拽讗诪专讬谞谉 讗诪转谞讬转讬谉 诪讗讬 讜转转谉 专讘 讛讜谞讗 讜专讘 讬讛讜讚讛 讻讜' 讚诪砖诪注 讚讘驻讬专讜砖讗 讚诪转谞讬转讬谉 驻诇讬讙讬 讚诇专"讬 注"讻 诪转谞讬转讬谉 讙讜驻讗 讗讬讬专讬 诇讻砖转转谉 讚诇讗 诪爪讬 诪讜拽讬 诇讛 讻专讘讬 讚讛讗 拽转谞讬 专讬砖讗 诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讜讛讬讬谞讜 讚诇讗 讻专讘讬 讗注"讻 讚讻讜诇讛 诪转谞讬转讬谉 讚讛转诐 讻专讘谞谉 讜讗驻"讛 砖讬讬讱 诇砖讜谉 讜转转谉 讻讚驻专讬砖讬转 讚诇讗讞专 诇讗 转讬谞砖讗 注讚 砖转转谉 讜诪砖谞讛 爪专讬讻讛 讛讬讗 讗诇讬讘讗 讚讻"注 讚诇专讘讬 讜讛讬讗 转转谉 讜诇专讘谞谉 诇讻砖转转谉 诪砖讗"讻 讛讻讗 诇讗 诪讬讬转讬 转诇诪讜讚讗 诪注讬拽专讗 诪讗讬 讜讛讜讗 讬转谉 诪砖讜诐 讚诇讬砖谞讗 讚诪转谞讬转讬谉 注"讻 诇讗 讗讬讬专讬 诇讻砖讬转谉 讚讗"讻 诪砖谞讛 砖讗讬谞讛 爪专讬讻讛 讛讬讗 讗注"讻 讚专"讬 诪讜拽讬 诇讛 讻专讘讬 讜讗注"讙 讚拽转谞讬 专讬砖讗 讘诪注讻砖讬讜 讜诇讗讞专 砖诇砖讬诐 诪拽讜讚砖转 讜讗讬谞讛 诪拽讜讚砖转 讗驻砖专 讚专' 讬讛讜讚讛 住"诇 讻砖诪讜讗诇 讚诪讜拽讬 诇讛 讻专讘讬 讜诪驻专砖 诪拽讜讚砖转 讜讗讬谞讛 诪拽讜讚砖转 注讚 砖诇砖讬诐 讻讚诪住讬拽 专' 讬讛讜讚讛 讙讜驻讗 诇注讬诇 讗诇讬讘讗 讚砖诪讜讗诇 讜讛讬讬谞讜 讚拽转谞讬 讛讻讗 讘诇砖讜谉 讗讬转诪专 诪砖讜诐 讚专"讛 讜专"讬 诇讗讜 讘驻讬专讜砖讗 讚诪转谞讬转讬谉 讗讬讬专讬 讗诇讗 讚诇注讬拽专 讚讬谞讗 驻诇讬讙讬 讘诪讬诪专讗 讘注诇诪讗 讻谉 谞"诇 谞讻讜谉 讘注讝讛"讬 讜讚讜拽 讛讬讟讘:


专砖"讬 讘讚"讛 诇专' 讬讛讜讚讗 讛讜讬 拽讬讚讜砖讬 砖谞讬 拽讬讚讜砖讬谉 砖讛专讬 讛专讗砖讜谉 诇讗 谞转讻讜讜谉 讻讜'  讻讘专 讻转讘转讬 讘讝讛 讘住诪讜讱 讗诪谞诐 诪讗讬 讚诪砖诪注 诪诇' 专砖"讬 讻讗谉 讚拽讬讚讜砖讬 砖谞讬 讜讚讗讬 拽讬讚讜砖讬谉 诪砖讜诐 讚诇专"讬 诇讗 讛讜讬 拽讬讚讜砖讬 专讗砖讜谉 讻诇诇 注讚 砖讬转谉 诪诪砖 讜诇拽诪谉 诪砖诪注 诪驻专砖"讬 讚诇专"讬 诪住驻拽讗 诇讬讛 讘注"诪 讗讬 转谞讗讛 讛讜讬 讗讜 讞讝专讛 讜讬讘讜讗专 诇拽诪谉 讘砖诪注转讬谉:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 注讜诇讗 讗诪专 专讘讬 讬讜讞谞谉 讗驻讬' 诪讗讛 转讜驻住讬谉 讘讛.
讬砖 诇讛住转驻拽 诇驻讬 专' 讬讜讞谞谉 讛讗诐 讛讜讗 讞讬讚砖 讚讞诇 转讜讱 讛讝诪谉 讞诇讜转 讗讬砖讜转 诪讬讜讞讚转 讚讛讬讗 拽诇讜砖讛 讘讗讬讻讜转讛 讘讚讜诪讛 诇讗讬砖讜转 讚砖驻讞讛 讞专讜驻讛 讚讗讬谞讛 讗讬砖讜转 讙诪讜专讛, 讜讝讛讜 讛讟注诐 讚拽讬讚讜砖讬 诪讗讛 转讜驻住讬谉 讘讛 讚讛专讬 讗讬谉 讞诇讜转 讛讗讬砖讜转 讛拽诇讜砖讛 讚讛专讗砖讜谉 诪讜谞注转 拽讬讚讜砖讬谉 讗讞专讬诐 诪诇讞讜诇, 讗讜"讚 诇驻讬 专' 讬讜讞谞谉 讞诇 讞诇讜转 拽讬讚讜砖讬谉 讙诪讜专讬谉 注诐 讻诇 讗讞讚 讗诇讗 讚讬砖 砖讬讜专 讘讻诪讜转 讛拽讬讚讜砖讬谉 诇讛砖讗讬专 诪拽讜诐 诇转驻讬住转 拽讬讚讜砖讬谉 讚砖谞讬. 讜注讬讬谉 讘专砖讘"讗 (讚"讛 专' 讬讜讞谞谉) 讚诇讻讗讜专讛 诪砖诪注 拽爪转 讻爪讚 讛砖谞讬, 讜讝"诇 诪讚拽讗诪专 转讜驻住讬谉 讘讛 转驻讬住讛 讙诪讜专讛 拽讗诪专 讜爪专讬讻讛 讙讟 讚讘专 转讜专讛 诪讻讜诇谉 讜讻讟注诪讗 讚诪驻专砖 专讘 诪砖专砖讬讗 讚砖讜讜 谞驻砖讬讬讛讜 讻砖专讙讗 讚诇讬讘谞讬 讜讻诇 讞讚 讜讞讚 专讜讜讞讗 诇讞讘专讬讛 砖讘拽 注讻"诇. 讜谞专讗讛 讚讬砖 谞"诪 讛讗诐 讛讬讗 讞讬讬讘转 诪讬转讛 讗诐 讝讬谞转讛 讘讗讚诐 讗讞专, 讚诇驻讬 讛爪讚 讛专讗砖讜谉 讚讛讜讬 讗讬砖讜转 诇拽讜讬讛 讻诪讜 砖驻讞讛 讞专讜驻讛 讗讝讬 讘讜讚讗讬 讗讬谉 讞讬讜讘 诪讬转讛, 讗诪谞诐 诇驻讬 讛专砖讘"讗 讬转讻谉 讚讛讬讗 讞讬讬讘转 诪讬转讛 注诇 讝谞讜转.27
讜注讜讚 谞讞诇拽讜 讛专讗砖讜谞讬诐 诪讛 讛讚讬谉 讛讬讻讗 讚讛砖谞讬 诇讗 讗诪专 诪注讻砖讬讜 讜诇讗讞专 注砖专讬诐 讬讜诐 讗诇讗 讚讗诪专 诪注讻砖讬讜 讜诇讗讞专 诪' 讬讜诐, 讚讛讬讬谞讜 讚拽讘注 住讜祝 讝诪谉 讛讞诇讜转 诇讛讬讜转 讗讞专讬 住讜祝 讝诪谉 讚讛诪拽讚砖 讛专讗砖讜谉. 讚讛专讬 讛专诪讘"诐 (驻专拽 讝 诪讛诇讻讜转 讗讬砖讜转 讛诇讬"讘) 讛讘讬讗 讗转 住讚专 砖诇 讛讙诪' 讜诪砖诪注 讚专拽 讘住讚专 讛讝讛 诪讛谞讬 讗讘诇 讗诐 讛砖谞讬 拽讬讚砖讛 诪注讻砖讬讜 讜诇讗讞专 诪' 讬讜诐 讚讛讬讗 讗讬谞讛 诪拽讜讚砖转 诇讜 讻诇诇. 诪讗讬讚讱 讛专砖讘"讗 (讚"讛 讜诇专' 讬讜讞谞谉) 住讘讜专 讚讗讬谉 诇讞诇拽 讘讬谉 讛诪拽专讬诐, 讜讝"诇 讜诇专' 讬讜讞谞谉 讚讗诪专 拽讚讜砖讬 诪讗讛 转讜驻住讬谉 讘讛 诇讗 砖谞讗 讗诪专 砖谞讬 诪注讻砖讬讜 讜诇讗讞专 注砖专讬诐 砖讛讜讗 拽讜讚诐 诇讝诪谉 讛专讗砖讜谉 讜诇"砖 讗诐 讗诪专 诪注讻砖讬讜 讜诇讗讞专 诪' 砖讛讜讗 诇讗讞专 讝诪谞讜 砖诇 专讗砖讜谉 讚讛讗 专讜讜讞讗 砖讘拽 拽诪讗 诇讻诇 诪讗谉 讚诪拽讚砖 诇讛 转讜讱 诇' 讬讜诐 讘讬谉 讚诪拽讚砖 诇讛 拽讚讜砖讬谉 讙诪讜专讬谉 诪注讻砖讜 讘讬谉 诪拽讚砖 诇讛 诪注讻砖讜 讜诇讗讞专 讝诪谉 注讻"诇. 讜谞专讗讛 诇讘讗专 讚讛专砖讘"讗 讗讝讬诇 诇砖讬讟转讜 讚拽讬讚讜砖讬 诪讗讛 转讜驻住讬谉 讘讛 讞诇 诪讚讬谉 砖讬讜专 讘拽讬讚讜砖讬谉 讜诇讻谉 诇讗 砖谞讗 讗诐 拽讬讚讜砖讬 讛砖谞讬 专讗讜讬讬诐 诇讞讜诇 转讜讱 讛讝诪谉 讚讛专讗砖讜谉 讗讜 诇讗讞专 讛讝诪谉 讚讛专讗砖讜谉. 诪讗讬讚讱 讛专诪讘"诐 住讘讜专 讚拽讬讚讜砖讬 诪讗讛 转讜驻住讬谉 讘讛 诪讻讬讜谉 讚讛讞诇讜转 诪转讞讬诇讛 诪注讻砖讬讜 讜专拽 谞讙诪专转 诇讗讞专 讝诪谉 讜诇讻谉 注讻砖讬讜 讞诇讛 讞诇讜转 讗讬砖讜转 拽诇讜砖讛.28 讜诇驻讬"讝 诪讜讘谉 讚讛砖谞讬 讗讬谞讜 讬讻讜诇 诇讛转讞讬诇 讗转 讞诇讜转 讛拽讬讚讜砖讬谉 砖诇讜 讗诐 讛讜讗 拽讜讘注 诪专讗砖 讚讛讞诇讜转 砖诇讜 专拽 转讬讙诪专 讗讞专讬 讚讛讬讗 讻讘专 诪拽讚讜砖转 讙诪讜专讛 诇专讗砖讜谉 (讘住讜祝 砖诇讜砖讬诐 讬讜诐).
诪砖谞讛. 注"诪 砖讬砖 诇讬 诪讗转讬诐 讝讜讝.
注讬讬谉 诇拽诪谉 (住讗. 讘注谞讬谉 转谞讗讬 讜讟注讜转, 讗讜转 讚) 讚讛讘讗谞讜 讗转 砖讬讟转 讛专诪讘"谉 讚讻诇 转谞讗讬 诇砖注讘专 讗讜 砖讘讛讜讜讛 讗讬谞讜 爪专讬讱 诪砖驻讟讬 讛转谞讗讬诐 讘讙诇诇 讚讗讬谞讜 讞诇讜转 砖诐 转谞讗讬 讗诇讗 讛讜讬 讞诇讜转 讚讬谉 讟注讜转. 讜讗"讻 爪"讘 诇诪讛 讛诪砖谞讛 讻诇诇讛 讗转 讛诪拽专讛 讚"注诇 诪谞转 砖讬砖 诇讬 诪讗转讬诐 讝讜讝" 讚讞诇 诪讚讬谉 讟注讜转 注诐 讛转谞讗讬 讚"讗诐 讗转谉 诇讱 诪讗转讬诐 讝讜讝" 讚讛讜讬 转谞讗讬 讚注诇诪讗.
专砖"讬 讚"讛 诇专讘 讬讛讜讚讛 讛讜讜 拽讬讚讜砖讬 砖谞讬 拽讚讜砖讬谉 砖讛专讬 讛专讗砖讜谉 诇讗 谞转讻讜讜谉 诇拽讚砖讛 讘驻专讜讟讛 讗诇讗 讘诪讗转讬诐 讝讜讝.
拽砖讛 诇讛讘讬谉 讗转 讚讘专讬 专砖"讬 讚讛专讬 诇诪讛 讻转讘 讚讛诪讗转讬诐 讝讜讝 讛讜讬 讻住祝 讛拽讬讚讜砖讬谉, 讛专讬 讛驻专讜讟讛 砖谞转谉 讘转讞讬诇讛 讛讜讬 讻住祝 讛拽讬讚讜砖讬谉 讜讛诪讗转讬诐 讝讜讝 专拽 讛讜讬 拽讬讜诐 讛转谞讗讬. 讜讻谉 讛拽砖讛 讛诪讛专砖"讗 (讚"讛 诇专讘 讬讛讜讚讛). 讜谞专讗讛 诇讘讗专 注"驻 诪讛 讚讘讬讗专谞讜 诇注讬诇 (谞讟. 讚"讛 专讘 讜砖诪讜讗诇) 讘讬住讜讚 讚拽讬讚讜砖讬谉 讘砖讻讬专讜转 讻诪讜 专拽讜讚 诇驻谞讬 讜讻讚讜诪讛 讛讜讗 讚讛讞讜讘 注爪诪讜 讛讜驻讱 诇讛讬讜转 讻住祝 讛拽讬讚讜砖讬谉 讜讛讬讗 诪转拽讚砖转 讘转诪讜专转 讛讞讜讘. 讻诇讜诪专, 讚讘住讜祝 讛砖讻讬专讜转 讛讬讗 讞讬讬讘转 诇讜 讜讛讬讗 爪专讬讻讛 诇讘讞讜专 诪讛 诇注砖讜转 诇讙讘讬 讛讞讬讜讘, 讚讛讬讗 讬讻讜诇讛 诇讛转拽讚砖 诇讜 讘诪拽讜诐 讛讞讬讜讘, 讗讜 诇砖诇诐 诇讜 讗转 讛讻住祝. 讜讬"诇 讚讛"讛 讘讻诇 讻住祝 拽讬讚讜砖讬谉, 讚讛讬讬谞讜 讚讻砖讛讜讗 谞讜转谉 诇讛 讻住祝 诇砖诐 拽讬讚讜砖讬谉 讛讻住祝 讛讝讛 诪讞讬诇 注诇讬讛 讞讜讘 讜讛讬讗 讞讬讬讘转 讗讜 诇讛转拽讚砖 讘诪拽讜诪讜 讗讜 诇讛讞讝讬专 讗转 讛讻住祝. 讜诇驻讬"讝 讘讻诇 拽讬讚讜砖讬谉 讘注爪诐 讛讬讗 讘讜讞专转 讘拽讬讚讜砖讬谉 讘诪拽讜诐 讞讜讘 讚讞诇 注诇讬讛 讻砖讛讬讗 拽讬讘诇讛 讻住祝 诪讛诪拽讚砖.29 讜讗"讻 讬"诇 讚讗注"驻 讚讛诪讗转讬诐 讝讜讝 诪转讞讬诇 讻拽讬讜诐 讛转谞讗讬 讜诇讗 讻讻住祝 拽讬讚讜砖讬谉 注爪诪讜, 诪"诪 诪讻讬讜谉 讚讛讜讗 谞讜转谉 诇讛 讗转 讛讻住祝 讻讞诇拽 砖诇 拽讬讜诐 讛拽讬讚讜砖讬谉 讜讛诐 诪讞讬讬讘讬诐 讗讜转讛 讗讜 诇讛转拽讚砖 讗讜 诇讛讞讝讬专 诇讜 讗转 讛讻住祝, 讞诇 注诇 讛诪讗转讬诐 讛讝讜讝 讛讗诇讜 讞诇讜转 砖诐 讻住祝 拽讬讚讜砖讬谉 讚讛专讬 讙诐 讛诐 讙讜专诪讬诐 诇讛 讞讬讜讘.
讜诇驻讬"讝 讬砖 诇讘讗专 谞诪讬 讗转 砖讬讟转 讛专诪讘"诐 讚谞转讬谞转 讻住祝 拽讬讚讜砖讬谉 注"诪 诇讛讞讝讬专 讗讬谞讜 讞诇 诪讚讗讜专讬讬转讗 (驻专拽 讛 诪讛诇讻讜转 讗讬砖讜转 讛诇讻"讚). 讜谞专讗讛 讚讘拽讬讚讜砖讬 讻住祝 谞转讬谞转 讛讻住祝 注爪诪讜 讗讬谞讜 诪讞讬诇 讗转 讛拽讬讚讜砖讬谉 讗诇讗 讚讛讻住祝 讙讜专诐 诇讛 讞讬讜讘 讚讛讬讗 讬讻讜诇讛 诇讛转拽讚砖 诇讜 讘诪拽讜诪讛 讗讜 诇讛讞讝讬专 诇讜 讗转 讛讻住祝. 讜讻砖讛讬讗 诪拽讘诇转 讻住祝 讘诪转谞讛 注"诪 诇讛讞讝讬专 诇讗 讞诇 注诇讬讛 讗讜转讛 讞诇讜转 讛转讞讬讬讘讜转 讚讛讬讗 讬讻讜诇讛 诇讛转拽讚砖 讘转诪讜专转讛.30
27 注讬讬谉 讘诪谞讞转 讞讬谞讜讱 (诪爪讜讛 诇讛 住拽"讝) 讚谞住转驻拽 讘讝讛. 讗讱 讗诐 讬砖 讞讬讜讘 诪讬转讛 诪拽讬讚讜砖讬 讛专讗砖讜谉 讜诪"诪 拽讬讚讜砖讬 讛砖谞讬 讞诇讬谉 诪讜讻讞 讚讗讬谉 讗砖转 讗讬砖 注专讜讛 诪讞诪转 讞讬讜讘 诪讬转讛 讗诇讗 讚拽谞讬谉 讛专讗砖讜谉 诪讜谞注 拽讬讚讜砖讬 讛砖谞讬, 讜讻讗谉 讛专讗砖讜谉 诇讗 拽谞转讛 讘拽谞讬谉 讙诪讜专.
28 讜诇讻讗讜专讛 讝讛 讻诪讜 砖讬讟转 讛转讜住' (讚"讛 讗驻讬' 诪讗讛) 讜讝"诇 驻讬专讜砖 讚讛讗 拽讜谞讬谉 讜诪砖讬讬专讬诐 砖讛专讬 讛诪拽讚砖 专"诇 诪注讻砖讬讜 讬转讞讬诇讜 讛拽讬讚讜砖讬谉 讜诇讗讞专 诇' 讬讜诐 讬讙诪专讜 注讻"诇.
29 讜讛砖讜讜讛 诇讚讘专讬 专讘讬谞讜 讘拽谞讬谉 讻住祝 讚注诇诪讗 讘专砖讬诪讜转 砖讬注讜专讬诐 (讘"拽 注: 讚"讛 讜讻讬讜谉).
30 讛砖讜讜讛 诇砖讬注讜专讬诐 诇注讬诇 (讙. 讘注谞讬谉 讞诇讬驻讬谉 讘拽讬讚讜砖讬谉 讗讜转 讚', 讜讚祝 讜: 讚"讛 讗诇讗 讗诪专 专讘 讗砖讬).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

